<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3001b"}}} -->
<p class="has-text-align-center has-vce-bg-color has-text-color has-background" style="background-color:#a3001b;font-size:22px"><strong>"ริว" โค่นเต็ง 4 - "บัว" หวดไม่พลิก<br>ลิ่วก่อนรองฯ ศึกไทยแลนด์ เวิลด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "ไทยแลนด์ เวิลด์ จูเนียร์ส เจ60" เก็บคะแนนเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 25 ต.ค. 2566 เป็นการแข่งขันเมนดรอว์ รอบสาม (16 คน)
        ประเภทชายเดี่ยว รอบสาม "น้องริว" ริว โกฏิกุล นักเทนนิสเยาวชนทีมชาติไทย วัย 14 ปี มืออันดับ 3,548 เยาวชนโลก แข่งขันกับ ดามีร์ อับดุลซามาดอฟ นักหวดอุซเบกิสถาน วัย 17 ปี มือวางอันดับ 4 ของรายการ และมืออันดับ 591 เยาวชนโลก ได้อย่างสนุก แม้เซตแรก ริว ที่เป็นรองคู่แข่งขัน เป็นฝ่ายปราชัยไปก่อน ทว่าในสองเซตถัดมา ริว มีโอกาสทำสำเร็จในแต้มสำคัญและยิ่งเล่นยิ่งมั่นใจ ก่อนพลิกกลับมาเป็นฝ่ายเฉือนชนะ 2-1 เซต 5-7, 7-5 และ 6-3 ริว ผ่านเข้ารอบก่อนรองชนะเลิศ ไปพบกับ เวด เชตตี จากอินเดีย มือวางอันดับ 7 ของรายการ
       ด้านหญิงเดี่ยว "น้องบัว" กมลวรรณ ยอดเพ็ชร นักเทนนิสดาวรุ่งไทย วัย 16 ปี มือวาง 1 และมือ 141 เยาวชนโลก เจ้าของแชมป์หญิงเดี่ยวศึกไอทีเอฟ แอลทีเอที-ไอทีเอฟ จูเนียร์ส เจ30 ที่ประเทศไทย เมื่อเดือน ส.ค. ที่ผ่านมา ลงสนามดวลแร็กเกตกับ ดียา ราเมช ราเมช นักหวดอินเดีย วัย 14 ปี มือวาง 14 และมือ 1,408 เยาวชนโลก โดยผลการแข่งขันเป็นไปตามคาด กมลวรรณ ใช้ชั้นเชิงและประสบการณ์พาตัวเองคว้าชัย 2-0 เซต 6-2, 6-4 ผ่านเข้ารอบก่อนรองชนะเลิศไปพบกับ อิซาเบลลา หว่อง มือวาง 8 จากสหราชอาณาจักร ที่ชนะมือวาง 10 ณัฐรดา สกุลวงศ์ธนา 2-1 เซต 6-1, 4-6 และ 6-4
        ในส่วนผลการแข่งขันของนักเทนนิสเยาวชนไทยรายอื่น ประเภทหญิงเดี่ยว รอบสาม พิมพ์มาดา ทองคำ (วาง 4) ชนะ เนา พัง ซิยี่ (วาง 16-มาเลเซีย) 7-5, 6-2 มาหยา บุญญาอรุณเนตร (วาง 7) ชนะ พรนภัส หงส์จำรัสศิลป์ (วาง 11) 6-4, 6-2 กมรวรรณ ก้อนศิลา (วาง 6) แพ้ จอร์เจีย แคมป์เบลล์ (วาง 12-ออสเตรเลีย) 1-6, 0-6
       ส่วนชายเดี่ยว รอบสาม คุณานันท์ พันธราธร (วาง 12) ชนะ อาราธยา คชิติจ (วาง 8-อินเดีย) 6-0, 6-1 ภูมิพัฒน์ สุขโข (วาง 15) ชนะ จาร์รอด จอยซ์ (วาง 2-ออสเตรเลีย) 5-3 Retd. (เจ็บหลัง) เปน จารุศร (มือวาง 3) ชนะ ปวรปรัชญ์ งั่นบุญศรี 6-2, 6-1 ธีร์ธวัช ธวัชผ่องศรี (วาง 13) แพ้ มาการ์ คริวอชเชคอฟ (วาง 1) 3-6, 1-6
       สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j60-nonthaburi/tha/2023/j-j60-tha-03a-2023/draws-and-results/</code></pre>
<!-- /wp:code -->

<!-- wp:image {"id":39952,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3673-1024x683.jpeg" alt="" class="wp-image-39952"/></figure>
<!-- /wp:image -->