<!-- wp:paragraph {"align":"center","style":{"typography":{"fontSize":20},"color":{"background":"#a7b5ba"}}} -->
<p class="has-text-align-center has-background" style="background-color:#a7b5ba;font-size:20px"><strong>ฟอร์มฮอต "พิชญ์พงษ์" ปราบมือวางลอยลำเข้า 8 คน เทนนิสเอเชียรุ่น 14 ปี</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 4 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 มิ.ย. 2568 เป็นการแข่งขันเมนดรอว์ รอบสอง (16 คน) ประเภทชายเดี่ยว พิชญ์พงษ์ จีนาพันธุ์ นักเทนนิสไทย พกความมั่นใจลงสนามพบกับ ซุง ชุย จากฮ่องกง ที่ถูกจัดให้เป็นมือวาง 7 ของรายการ และผลการแข่งขัน ปรากฏว่า พิชญ์พงษ์ ไม่หวั่นแม้เป็นรอง พยายามใช้การหวดที่หลากหลาย ทำให้สู้ได้อย่างสนุก ก่อนปราบมือวางของรายการลงได้สำเร็จ 2-0 เซต ด้วยสกอร์ 7-5 และ 7-5 พิชญ์พงษ์ ผ่านเข้ารอบก่อนรองชนะเลิศ พบกับ หลี่ เฉาหยวน นักหวดชาวจีน ที่ในรอบสอง เอาชนะ เจสัน หวัง จากฮ่องกง 2-0 เซต 6-1, 6-1</p>
<!-- /wp:paragraph -->

<!-- wp:paragraph -->
<p>ทางด้าน พิมพ์พิศา วงษ์วานิชขจร เยาวชนทีมชาติไทย รุ่นอายุไม่เกิน 14 ปี ควงแร็กเกตคู่ใจผ่านเข้ารอบก่อนรองชนะเลิศ ในประเภทหญิงเดี่ยว ได้ตามคาด หลังจาก พิมพ์พิศา ซึ่งเป็นมือวาง 1 ของรายการ เอาชนะ ณชัญญา ธรรมมงคล จากไทยเช่นกัน 2-0 เซต 6-0, 6-1 ทั้งนี้ ในรอบก่อนรองชนะเลิศ หรือรอบ 8 คนสุดท้าย พิมพ์พิศา จะแข่งขันกับ อี ซูริ นักเทนนิสเกาหลีใต้ มือวาง 5 ของรายการ ที่รอบสองเอาชนะ ติน ฮุย จากฮ่องกง 2-0 เซต 7-5, 6-1 ขณะที่ผลการแข่งขันคู่อื่น ๆ มีดังนี้ หญิงเดี่ยว เมนดรอว์ รอบสอง อาร์ภรนันท์ โซเฟีย แสงสุชาติ (วาง 2) ชนะ นิชาภา วงษ์วานิชขจร 7-5, 6-0 พัทธ์ธีรา ตันพิพัฒน์ (วาง 7) ชนะ วิมุตติญา พงษ์หนู 6-4, 6-1 กฤษณา รอดประเสริฐ (วาง 6) ชนะ ศิริกร พูลผล 6-1, 6-3 ณิชวรัชญ์ พลอยเกษมสุข ชนะ เฮลิน ชู (วาง 3-ฮ่องกง) 6-0, 6-0 อิสริยา เตชาเศรษฐ์ (วาง <img height="16" width="16" alt="😎" src="https://static.xx.fbcdn.net/images/emoji.php/v9/t22/2/16/1f60e.png"> แพ้ ซู่ เลฮาน (จีน) 0-6, 1-6 และ ธนภรณ์ ก้อนศิลา แพ้ บาตริเซีย ไซฟุล (วาง 4-มาเลเซีย) 4-6, 6-1 และ 6-7(3-7) ชายเดี่ยว เมนดรอว์ รอบสอง ฟาโรห์ โกวิทวัฒนชัย (วาง 3) ชนะ ชวิศ มัสอูดี 6-0, 6-1 ก้องภพ แซ่ลิ้ม ชนะ กรณ์​ วงศ์​ธราดล 6-1, 6-0 ปัณณพรรธน์ นิ่มนวลกุล (วาง 4) ชนะ คินกิ ชิ (ฮ่องกง) 6-2, 6-3 ฌาน เลาอมรพาณิชย์ (วาง 2) ชนะ ณัฏฐ์ นาทันรีบ 6-1, 6-0 ลีโอ โกวิทวัฒนชัย (วาง 6) ชนะ นวธรณ์ ผลากรกุล 6-3, 6-1 อิงพล อินนุพัฒน์ ชนะ อภิวัฐ เครือวัลย์ 3-6, 6-2 และ 6-4 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.atf.hitcourt.com/tournament-draws-NDU=?fbclid=IwZXh0bgNhZW0CMTAAYnJpZBExQnlveW5RNHFvSm1iNWhvRgEez_pffk3RVRlhBYukQcKJI4txjXyI-RpHnhLCm9sAg4LURA7TiayJbG_ZrRs_aem_IK2D6U8J_RwgYptEq5FIPg" target="_blank">https://www.atf.hitcourt.com/tournament-draws-NDU=</a></p>
<!-- /wp:paragraph -->

<!-- wp:image {"id":49852,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/503499418_1137982501698064_2493444224203742949_n-1024x683.jpg" alt="" class="wp-image-49852"/></figure>
<!-- /wp:image -->