<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30059"}}} -->
<p class="has-text-align-center has-vce-bg-color has-text-color has-background" style="background-color:#a30059;font-size:20px"><strong>"พลภูมิ"-"ปรัชญา" ผ่านเข้ารอบสองชายเดี่ยวศึกอาชีพที่คูเวต</strong></p>
<!-- /wp:paragraph -->

<!-- wp:code -->
<pre class="wp-block-code"><code>  พลภูมิ โควาพิทักษ์เทศ นักเทนนิสหนุ่มไทย สวมหัวใจนักสู้ดวลมาราธอนกว่า 4 ชั่วโมง ก่อนคว้าชัยผ่านเข้ารอบสองชายเดี่ยวในการแข่งขันเทนนิสอาชีพชาย ไอทีเอฟ เวิลด์ เทนนิส ทัวร์ รายการ "M15 อัล ซาราห์" ชิงเงินรางวัลรวม 15,000 ดอลลาร์สหรัฐ หรือราว 570,000 บาท ที่ประเทศคูเวต เมื่อวันที่ 26 ตุลาคม 

  ในประเภทชายเดี่ยวรอบแรก พลภูมิ โควาพิทักษ์เทศ นักหวดไทยวัย 22 ปี มืออันดับ 900 ของโลก และเป็นมือวางอันดับ 8 ของรายการ ต้องออกแรงเหนื่อยตั้งแต่รอบแรกในการเจออีวาน เดนิซอฟ มืออันดับ 1,328 ของโลก หลังจากที่ต้องดวลกันถึงเซตตัดสิน และเป็น พลภูมิ ที่คว้าชัยในแมตช์นี้ไปได้ 2-1 เซต 7-6(1), 6-7(2), 6-3 ใช้เวลาการแข่งขัน 3 ชั่วโมง 37 นาที พลภูมิ ผ่านเข้ารอบสองไปเจอ ริชี่ เรดดี้ มือ 1,126 ของโลกจากอินเดีย 

  ส่วนผลคู่อื่นของนักกีฬาไทย ปรัชญา อิสโร มืออันดับ 1,617 ของโลก ผ่านเข้ารอบสอง หลังสามารถเอาชนะ ณัฐสิทธิ์ กุลสุวรรณ์ นักหวดรุ่นน้องชาวไทย วัย 22 ปี มืออันดับ 1,916 ของโลก ที่มาจากรอบคัดเลือก 2-0 เซต 7-6 (4), 6-3 ปรัชญา ผ่านเข้าไปเจอกับ เวียเชสลาฟ บีลินสกี้ ดาวรุ่งวัย 18 ปี จากยูเครน มืออับดับ 623 ของโลก มือวางอันดับ 3 ของรายการ 

  พล วัฒนกูล มืออันดับ 1,538 ของโลก แพ้ อันเดรีย เดล เฟเดริโก้ นักหวดอิตาลี มืออันดับ 1,978 ของโลก ที่มาจากรอบคัดเลือก 0-2 เซต 2-6, 2-6</code></pre>
<!-- /wp:code -->

<!-- wp:image {"id":34425,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/07F9996F-0835-40BF-A691-729E0B5F3CE8-768x1024.jpeg" alt="" class="wp-image-34425"/></figure>
<!-- /wp:image -->