<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0013a3"}}} -->
<p class="has-text-align-center has-vce-bg-color has-text-color has-background" style="background-color:#0013a3;font-size:20px"><strong>ได้นักหวดเด็กครองแชมป์ปทท.<br>ปิดฉากเทนนิสเทนส์ส่งท้ายปี65</strong></p>
<!-- /wp:paragraph -->

<!-- wp:code -->
<pre class="wp-block-code"><code>       สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเด็กและเยาวชน รายการ Tennis 10s Junior Circuit เยาวชนชิงแชมป์ประเทศไทย ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี ระหว่างวันที่ 24-25 ธ.ค. 2565 โดยวันสุดท้าย ได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสฯ และประธานฝ่ายพัฒนาเยาวชน เป็นประธานมอบรางวัลให้แก่นักกีฬา
       รุ่นอายุไม่เกิน 10 ปี ประเภทหญิงเดี่ยว รอบชิงชนะเลิศ "เอมมี่" ศรุดา สุดตา นักเทนนิสจากกรุงเทพฯ มือวางอันดับ 2 ของรายการ โชว์ฟอร์มการเล่นได้ยอดเยี่ยม เอาชนะ "กั๊ตจัง" ชาคริยา เวทยาวงศ์ นักเทนนิสจากชลบุรี มือวางอันดับ 1 ของรายการ ได้ 2 เซตรวด 4-1 และ 4-1 คว้าแชมป์ไปครอง
       ด้านประเภทชายเดี่ยว รุ่นอายุไม่เกิน 10 ปี นักกีฬาที่ครองตำแหน่งแชมป์ ได้แก่ "หรรษา" ณัฏฐ์ จันทร์สนธิกุล นักเทนนิสจากกรุงเทพฯ หลังจากในรอบชิงชนะเลิศ หวดเอาชนะ "ปอร์โต้" ภาสุร อุดมโชค จากกรุงเทพฯ 2-0 เซต 4-2 และ 4-1
       ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 6 ปี (รวมชายและหญิง) รอบรองชนะเลิศ ภาคิน ศิลปธรรมวานิช (มือวาง 6-กทม.) ชนะ ศุภกร จักรคม (มือวาง 1-กทม.) 10-7 ณัฏฐชัย โลหะสุวรรณ (มือวาง 2-พระนครศรีอยุธยา) ชนะ เขตต์ตะวัน บุษดี (ปทุมธานี) 10-7 และรอบชิงชนะเลิศ ภาคิน ชนะ ณัฏฐชัย 11-9 และ 10-5
       รุ่นอายุไม่เกิน 8 ปี ชายเดี่ยว รอบรองชนะเลิศ ฮารุกิ อิบารากิ (ญี่ปุ่น) ชนะ ปรัตถกร ภาชีรัตน์ (มือวาง 8-พระนครศรีอยุธยา) 4-3(5) บวรฌาณญ์ วาลฌอง ทิณญ์ (อุดรธานี) ชนะ นภันต์ ทวีธวัชชัย (กทม.) 4-2 และรอบชิงชนะเลิศ ฮารุกิ ชนะ บวรฌาณญ์ วาลฌอง ทิณญ์ 4-2, 4-1
       หญิงเดี่ยว รอบรองชนะเลิศ วิมุตติญา พงษ์หนู (มือวาง 1-กทม.) ชนะ จิรัชญา รงคะประยูร (มือวาง 3-กทม.) 4-0 พินมุกดา สมศรี (เชียงใหม่) ชนะ ชญาดา นิ่มวชิระสุนทร (มือวาง 2-กทม.) 4-1 และรอบชิงชนะเลิศ วิมุตติญา ชนะ พินมุกดา 4-1, 0-4 และซูเปอร์ไทเบรก 10-5
       รุ่นอายุไม่เกิน 10 ปี ชายเดี่ยว รอบรองชนะเลิศ ณัฏฐ์ จันทร์สนธิกุล (กทม.) ชนะ โอลีเวอร์ เบนเซน เบิร์กฮาวท์ (ชลบุรี) 4-1 ภาสุร อุดมโชค (กทม.) ชนะ พัชรวุฒิ อานันทนะสุวงศ์ (กทม.) 4-3(4) และรอบชิงชนะเลิศ ณัฏฐ์ ชนะ ภาสุร 4-2, 4-1
       ขณะที่หญิงเดี่ยว รอบรองชนะเลิศ ชาคริยา เวทยาวงศ์ (มือวาง 1-ชลบุรี) ชนะ นิชาภา วงษ์วานิชขจร (กทม.) 4-0 ศรุดา สุดตา (มือวาง 2-กทม.) ชนะ เหนือฟ้า สุจิระพงษ์ชัย (กทม.) 4-0 และรอบชิงชนะเลิศ ศรุดา ชนะ ชาคริยา 4-1, 4-1</code></pre>
<!-- /wp:code -->

<!-- wp:image {"id":35472,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/12/F3CCDC5C-1703-4F47-A453-437E7A92D26F-1024x683.jpeg" alt="" class="wp-image-35472"/></figure>
<!-- /wp:image -->