<!-- wp:paragraph {"align":"center","style":{"typography":{"fontSize":20},"color":{"background":"#ddd5d2"}}} -->
<p class="has-text-align-center has-background" style="background-color:#ddd5d2;font-size:20px"><strong>หวดยู 14 ชายไทยแพ้ญี่ปุ่นหวิว 1-2 คู่หล่นชิงอันดับ 5-8 ศึกคัดเวิลด์จูเนียร์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 12 เม.ย.68 ทีมนักเทนนิสเยาวชนไทย ประกอบด้วย "น้องซินเซียน" พัชรพล หลีกุล อายุ 14 ปี "น้องอันปัน" ปัณณพรรธน์ นิ่มนวลกุล อายุ 13 ปี และ "น้องนโม" ธรรมะ โคศิริ อายุ 14 ปี ที่มี "โค้ชจิม" จ่าสิบเอก สหทัศน์ ศุภกิจ ผู้ฝึกสอน และ น.ส.ญาดา ศิริไชย เป็นนักวิทยาศาสตร์การกีฬา ลงแข่งรอบ 8 ทีมสุดท้ายแล้ว พบกับทีมญี่ปุ่น ผลปรากฎว่า ทีมไทยพ่ายไปหวุดหวิด 1-2 คู่ หลังจากสู้กันอย่างสนุกผลัดกันเก็บแต้มได้จากประเภทเดี่ยว ก่อนจะชิงดำตัดสินกันที่ประเภทคู่</p>
<!-- /wp:paragraph -->

<!-- wp:paragraph -->
<p>ทีมญี่ปุ่น ได้แต้มแรกจากเดี่ยวมือ 2 โดย ยูโตะ ฮิซาโนะ ที่หวดเอาชนะ "นโม" ธรรมะ โคศิริ 6-3, 6-3 แต่ในประเภทเดี่ยวมือ 1 "ซินเซียน” พัชรพล หลีกุล อาศัยแรงฮึดสุดยอดพลิกเฉือนชนะ ไค โกชิมะ มือ 1 ญี่ปุ่น 2-1 เซต ด้วยสกอร์ 1-6, 7-5 และ 6-0 จากนั้นประเภทคู่ ธรรมะ กับ พัชรพล จับคู่กันลงสนาม พบ ไค กับ ยูโตะ อีกครั้ง ซึ่งคู่นักหวดไทยหลังจากแพ้ในเซตแรก 4-6 ก็กลับมารวมพลังกันสู้ใหม่อาศัยการเล่นที่เข้าขาพลิกมาชนะในเซตสอง 7-5 ในการดวลซูเปอร์ไทเบรกเกมก็ยังบี้กันสนุก แต่คู่ญี่ปุ่นเก็บแต้มได้ดีกว่าเฉือนชนะ 12-10 ส่งผลให้คู่นักหวดไทยแพ้ 1-2 เซต และพ่ายไปในแมทช์นี้ 1-2 คู่ จากการปราชัยทำให้ทีมเทนนิสเยาวชนชายไทยต้องไปแข่งในรอบจัดอันดับ 5-8 ซึ่งจะเจอกับ จีน ในวันที่ 13 เม.ย.2568</p>
<!-- /wp:paragraph -->

<!-- wp:image {"id":48781,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/490178140_1099058255590489_6983955547046960359_n-1024x769.jpg" alt="" class="wp-image-48781"/></figure>
<!-- /wp:image -->