ศึกลูกสักหลาดเยาวชน รายการ แอลทีโอ จูเนียร์ แชมเปี้ยนชิพ ครั้งที่ 4 ประจำปี 2017 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 ต.ค. ในรุ่นอายุไม่เกิน 18 ปี
ประเภทชายเดี่ยว รอบชิงชนะเลิศ กาจพล สุขกันหา นักหวดจากนนทบุรี มือวางอันดับ 1 ของรายการ หวดเอาชนะ พชรภีม สุขอนันต์ มือวางอันดับ 2 ของรายการจากเพชรบุรี ได้ 2 เซตรวด 4-0, 4-1 คว้าแชมป์ไปครอง
<div class="text_exposed_show">

ด้านรุ่นอายุไม่เกิน 18 ปี หญิงเดี่ยว แข่งขันพบกันหมด รอบแรก สลักทิพย์ อุ่นเมือง จากนนทบุรี เก็บ 2 คะแนนได้สำเร็จ หลังจากนัดแรกเอาชนะ เวียร่า ดีเพิ่ม 5-3, 3-0 Ret. เวียร่าขอถอนตัวเนื่องจากมีอาการเวียนศีรษะ โดย เวียร่า มีอยู่ 1 คะแนน

ขณะที่ รุ่นอายุไม่เกิน 12 ปี หญิงเดี่ยว พิมพ์ชนก จันทปรีชาพงศ์ มือวางอันดับ 1 ของรายการจากสมุทรปราการ ได้บายรอบแรก และในรอบสอง สามารถเอาชนะ พิมพ์มาดา ลิม จากกรุงเทพฯ 2-0 เซต 4-0, 4-0 ผ่านเข้ารอบก่อนรองชนะเลิศต่อไป ได้เช่นเดียวกับ ชินบัญชร สร้อยทอง มือวางอันดับ 4 จากชลบุรี ที่รอบสองเอาชนะ วิรินทร์ รื่นถวิล จากพระนครศรีอยุธยา 2-0 เซต 5-3, 4-1

ส่วน โยษิตา ศรีพร มือวางอันดับ 2 จากสุราษฎร์ธานี ก็คว้าชัยในรอบสองด้วยการเอาชนะ เดซี่ มอร์แลม จากประจวบคีรีขันธ์ 2-0 เซต 4-1, 4-0 ผ่านเข้ารอบก่อนรองชนะเลิศต่อไป ด้าน "เต็ง 3" ศานตมล รังสิพราหมณกุล จากกรุงเทพฯ เอาชนะ สุพิชาญา กงทอง จากนนทบุรี 2-0 เซต 4-0, 4-0 ควงแร็กเก็ตเข้าไปเล่นรอบก่อนรองฯ ได้เช่นกัน

</div>