<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0082a3"}}} -->
<p class="has-text-align-center has-vce-bg-color has-text-color has-background" style="background-color:#0082a3;font-size:22px"><strong>"พัณณิน" ฉลุยเดี่ยว-"ลัลนา"ทะลุก่อนรองฯคู่หวดอันหนิง</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพหญิง ไอทีเอฟ เวิลด์ เทนนิส ทัวร์ รายการ "W40 อันหนิง" ชิงเงินรางวัลรวม 40,000 ดอลลาร์สหรัฐ หรือราว 1.4 ล้านบาท ซึ่งเป็นการแข่งขันบนสนามดิน ที่เมืองคุนหมิง มณฑลยูนาน ประเทศจีน วันที่ 8 สิงหาคม รอบแรก ประเภทหญิงเดี่ยว "แน็ต" พัณณิน โควาพิทักษ์เทศ มืออันดับ 598 ของโลก สามารถเฉือนชนะ หาน เจียง ซู นักเทนนิสจีน มืออันดับ 869 ของโลก 2-1 เซต ด้วยสกอร์ 1-6, 6-4 และ 6-1 ผ่านเข้ารอบสองต่อไป<br>นอกจากนี้ พัณณิน ได้จับคู่กับ เกา ซิน หยู นักหวดจีน ลงแข่งรอบแรกในฐานะคู่มือวาง 3 ของรายการ พลาดท่าปราชัยให้กับ เจิ้ง หวู ส่วง กับ หลี่ ซง หยู จากจีน 0-2 เซต ด้วยสกอร์ 2-6 และ 1-6<br>ขณะที่ "รวงข้าว" ลัลนา ธาราฤดี นักหวดไทยอีกคน มีโปรแกรมลงแข่งประเภทคู่ โดยคู่กับ ซีเบ็ค คูลัมบาเยว่า จากคาซัคสถาน ซึ่งเป็นคู่มือวาง 2 ของรายการ ในรอบแรกสามารถเอาชนะคู่นักหวดเจ้าถิ่น ลู่ จิง จิง กับ หวัง เม่ย หลิง 2 เซตรวด ด้วยสกอร์ 6-0 และ 6-3 ลัลนา กับคู่หูชาวคาซัคฯควงคู่ผ่านเข้ารอบก่อนรองชนะเลิศทันที<br>(แฟ้มภาพ)</p>
<!-- /wp:paragraph -->

<!-- wp:image -->
<figure class="wp-block-image"><img alt=""/></figure>
<!-- /wp:image -->