<!-- wp:paragraph {"align":"center","style":{"typography":{"fontSize":20},"color":{"background":"#c3dae4"}}} -->
<p class="has-text-align-center has-background" style="background-color:#c3dae4;font-size:20px"><strong>นักหวดเยาวชนไทยฟอร์มดีล้มมือวาง 1เข้าชิงฯ ชายคู่-หญิงคู่ศึกเทนนิสไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการ ITF Juniors World Tennis Tour J30 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ30 (1) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 ส.ค. 2567 เป็นการแข่งขันรอบก่อนรองชนะเลิศ "อิ๊ก" ธฤตา หงษ์หยก นักเทนนิสดาวรุ่งไทยวัย 15 ปี มือวางอันดับ 7 ของรายการ ทะยานสู่รอบตัดเชือกได้สำเร็จ ในการแข่งขันประเภทหญิงเดี่ยว หลังจากระเบิดฟอร์มเก่งออกมาปราบ มิยุ คาเงยามะ นักหวดดาวรุ่งวัย 16 ปี ของญี่ปุ่น มือวางอันดับ 4 ของรายการ ในรอบก่อนรองชนะเลิศ ได้ภายใน 2 เซต ด้วยสกอร์ 6-1 และ 7-6 ไทเบรก 7-4</p>
<!-- /wp:paragraph -->

<!-- wp:paragraph -->
<p>ธฤตา ผ่านเข้ารอบรองชนะเลิศ ไปตัดเชือกกับ ริโฮะ โกโตะ ดาวรุ่งจากญี่ปุ่น วัย 13 ปี ที่เฉือนชนะ "จีนนี่" จิณห์นิภา ตราชูวณิช ดาวรุ่งไทย วัย 13 ปี 2-1 เซต 7-6 ไทเบรก 7-2, 2-6 และ 6-4 ทางด้านประเภทชายเดี่ยว "พุฒิ" คุณานันท์ พันธราธร นักเทนนิสดาวรุ่งไทย วัย 16 ปี มือวางอันดับ 2 ของรายการ ลงแข่งขันรอบก่อนรองชนะเลิศ และใช้ชั้นเชิงบวกกับประสบการณ์หวดเอาชนะ "กล้อง" กานต์ธัช สุรฤทธิ์โยธิน รุ่นน้องวัย 14 ปี ได้ 2-0 เซต 6-3 และ 6-2 ส่งให้ คุณานันท์ ฉลุยสู่รอบรองชนะเลิศ ไปพบกับ "สมาร์ท" ปวรปรัชญ์ งั่นบุญศรี นักเทนนิสไทย มือวางอันดับ 7 ของรายการ ที่หวดชนะ ภพธรรม ศรีวงษ์ มือวางอันดับ 4 ของรายการ ด้วยสกอร์ 6-2, 1-0 Ret. (รีไทร์) หลังจาก ภพธรรม ขอถอนตัวออกจากการแข่งขัน เนื่องจากเวียนศีรษะ</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ รอบรองชนะเลิศ ธฤตา หงษ์หยก ที่คว้าชัยในประเภทเดี่ยวไปแล้ว ได้จับคู่กับ โยษิตา ศรีพร เป็นคู่มือวางอันดับ 3 ช่วยกันพลิกสถานการณ์จากที่แพ้เซตแรก กลับมาเป็นฝ่ายเฉือนชนะ มิยุ คาเงยามะ กับ มิคุ กิตะโอกะ คู่นักหวดญี่ปุ่น คู่มือวางอันดับ 1 ของรายการ 2-1 เซต 1-6, 6-4 และซูเปอร์ไทเบรก 10-7 ส่งผลให้ ธฤตา กับ โยษิตา ผ่านเข้ารอบชิงชนะเลิศ ไปพบกับ โห ชิง โรซาลิน ชาน กับ คาเมรอน ยอง คู่มือวางอันดับ 4 จากฮ่องกง ด้านชายคู่ รอบรองชนะเลิศ ธีรภัทร ขันติวีรวัฒน์ กับ ธรรม์ พันธราธร สองนักเทนนิสไทย คู่มือวางอันดับ 7 ของรายการ ช่วยกันหวดเอาชนะ คุณานันท์ พันธราธร กับ ภพธรรม ศรีวงษ์ จากไทยเช่นกัน ซึ่งเป็นคู่มือวางอันดับ 1 ของรายการ ได้ 2-1 เซต 6-3, 6-7 ไทเบรก 4-7 และซูเปอร์ไทเบรก 10-6 ได้เข้ารอบชิงชนะเลิศไปพบกับ เฉิน ควน ถิง จากไต้หวัน และ เจค็อบ ไคเหลียง เสิน จากฮ่องกง คู่มือวางอันดับ 2 ของรายการ</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ โห ชิง โรซาลิน ชาน (วาง 10 ฮ่องกง) ชนะ ซัม ยูเอต ชาร์ลอตต์ แลม (ฮ่องกง) 6-1, 6-2 มิกุ คิตะโอกะ (วาง 2 ญี่ปุ่น) ชนะ ทารา อเล็กซิช (วาง 11 ออสเตรเลีย) 7-6(3), 6-2 ส่วนชายเดี่ยว รอบก่อนรองชนะเลิศ ริคุ ฮิกาชิ (วาง 8 ญี่ปุ่น) ชนะ หวง เจียน (วาง 14 จีน) 2-6, 6-4 และ 4-0 Ret. (ตะคริว)</p>
<!-- /wp:paragraph -->

<!-- wp:image {"id":44720,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/454420398_913147134181603_3281652061941939754_n-1024x683.jpg" alt="" class="wp-image-44720"/></figure>
<!-- /wp:image -->