<img class="wp-image-794 aligncenter" src="https://www.bucket.cloudaccess9.com/ltatorg/2017/10/3.jpg" alt="" width="800" height="533" />          การแข่งขันเทนนิสอาชีพชายและหญิง ไอทีเอฟ โปร เซอร์กิต รายการ "พีทีที-แอลทีเอที อคาเดมี่ เมน เซอร์กิต 1" ชิงเงินรางวัลรวม 15,000 ดอลลาร์สหรัฐ หรือราว 510,000 บาท และ "พีทีที-แอลทีเอที อคาเดมี่ วูเมน เซอร์กิต 1" ชิงเงินรางวัลรวม 15,000 ดอลลาร์สหรัฐ หรือราว 510,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 30 ก.ค.2560 ประเภทชายเดี่ยว รอบคัดเลือก รอบสอง "ณัฐ" ปรัชญา อิสโร นั<span class="text_exposed_show">กหวดไทย วัย 21 ปี มือ 941 ของโลกลงดวลแร็กเกตกับ อาดิตยา ฮารี่ ซาซองโก้ นักเทนนิสดีกรีทีมชาติอินโดนีเซีย วัย 29 ปี มือ 1633 ของโลก ปรากฎว่า แมตช์นี้ ปรัชญา อาศัยแรงหวดที่แข็งแกร่งและดุดันกว่า เอาชนะ 2 เซตรวดด้วยสกอร์ 6-4 และ 6-2 ทำให้ทะลุเข้ารอบคัดเลือก รอบสุดท้ายไปพบกับ มาซากิ ซาซาอิ นักเทนนิสญี่ปุ่น มือ 1179 ของโลก ที่เฉือนชนะ สกีเลอร์ บัตส์ มือ 1447 ของโลกจากฮ่องกง 6-4, 2-6 และ 6-4 เพื่อลุ้นตีตั๋วเข้ารอบเมนดรอว์ต่อไป</span>
<div class="text_exposed_show">

          ขณะที่หญิงเดี่ยว รอบคัดเลือก รอบสอง "ไอซ์" พลบรุ่ง ผลิพืช นักหวดดาวรุ่งไทย วัย 19 ปี มือ 787 ของโลก พลาดท่าปราชัยให้กับ มิชิรุ ฟูรุยะ นักเทนนิสวัย 23 ปีจากญี่ปุ่น 2 เซตรวดด้วยสกอร์ 5-7 และ 4-6 ทำให้พลาดตกรอบคัดเลือกไปอย่างน่าเสียดาย

ส่วนผลคู่อื่น หญิงเดี่ยว รอบคัดเลือก รอบสอง มาซ่า โยวาโนวิช (ออสเตรเลีย) ชนะ ไอราวรรณ ดีวาจี 6-2, 6-3, ลาวิเนีย ทานันทา (อินโดนีเซีย) ชนะ โซวาล ฟานานี่ (อิสราเอล) 6-0, 6-1, เจเนวิว ลอร์เบิร์กส์ (ออสเตรเลีย) ชนะ อัญชิสา ฉันทะ 6-4, 7-5, นาตาช่า พัลฮ่า(อินเดีย) ชนะ ญานิน วิศิษฐ์วรพร 6-0, 6-0, ปราน์จาล่า ยาด์ลาพัลลี (อินเดีย) ชนะ ฐิติรัตน์ คณะพืช 6-1, 6-0, เจสซี่ รอมพีส์ (อินโดนีเซีย) ชนะ แคทเธอรีน อิป (ฮ่องกง) 6-4, 6-4

<img class="wp-image-795 aligncenter" src="https://www.bucket.cloudaccess9.com/ltatorg/2017/10/4-2.jpg" alt="" width="800" height="533" />

ชายเดี่ยว รอบคัดเลือก รอบสอง หลอ เฉี่ยน ชุน (ไต้หวัน) ชนะ อเล็กซานเดอร์ เดเนส (ฝรั่งเศส) 6-4, 7-6(1), เอลิออตต์ ออร์กิ้น (สหรัฐฯ) ชนะ หว่อง ชุน ฮุน (ฮ่องกง) 6-3, 6-4

ในส่วนผลการแข่งขันรอบคัดเลือก รอบแรก ที่ค้างมาจากวันที่ 29 ก.ค.ที่ผ่านมา เนื่องจากฝนตกตั้งแต่ช่วงบ่ายทำให้ต้องเลื่อนโปรแกรมแข่งขัน มีผลของนักเทนนิสไทย ดังนี้ ชายเดี่ยว อิวาน ไครวิช (โครเอเชีย) ชนะ พัชรพล กาวิน 6-7(8), 6-3, 6-4, วรชน รักษ์ปวงชน ชนะ ชาญชัย สุขตนเอง (ออสเตรเลีย) 6-7(3), 7-6(6), 3-0ret., ตรินห์ ลินห์ เกียง (เวียดนาม) ชนะ นวกานต์ ขุนจันทร์ 2-6, 6-3, 2-2 ret., ปุณณกฤศ กฤดากร ชนะ อาร์รีฟ ราห์มัน (อินโดนีเซีย) 4-6, 6-3, 6-3, แซม มาเธอสัน (นิวซีแลนด์) ชนะ ธีรดนย์ ต่อตระกูล 7-5 ret., หวาง ชูคัง (จีน) ชนะ ชญานนท์ แก้วสุทอ 7-6(4), 6-2, สุธินันท์ ตัณฑเศรณีวัฒน์ ชนะ หย่ง ปัค หลง (ฮ่องกง) 7-6(5), 4-6, 7-5, ไมเคิล ลุค (ออสเตรเลีย) ชนะ พัฒนะพงศ์ บริสุทธิ์พงศ์ 4-6, 6-3, 6-4

ส่วนผลนักเทนนิสไทย ในประเภทหญิงเดี่ยว รอบคัดเลือก รอบแรก คานาโกะ โอซาฟูเนะ (ญี่ปุ่น) ชนะ ใจเพชร อานนทวีศิลป์ 6-3, 6-1, เคย์ล่า แมคฟี (ออสเตรเลีย) ชนะ พสชนันท์ วรากุลนุเคราะห์ 6-0, 6-0

</div>