<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"ลักษิกา-เพียงธาร" ทุบคู่แข่ง2เซตควงคู่ทะลุชิงดำศึกโคเรีย โอเพ่น</strong></p>
<!-- /wp:paragraph -->

<!-- wp:code -->
<pre class="wp-block-code"><code>   คู่นักเทนนิสไทย ลักษิกา คำขำ กับ เพียงธาร ผลิพืช ทะยานเข้าสู่รอบชิงชนะเลิศศึกเทนนิสอาชีพหญิง ดับเบิ้ลยูทีเอ ทัวร์ รายการ "ฮานา แบงค์ โคเรีย โอเพ่น 2023" ชิงเงินรางวัลรวม 259,303 ดอลลาร์สหรัฐ หรือราว 9,412,698 บาท ที่กรุงโซล ประเทศเกาหลีใต้ ได้อย่างเยี่ยมยอด หลังตัดเชือกชนะคู่แข่งได้อย่างเด็ดขาด 2 เซตรวด เมื่อวันที่ 13 ตุลาคม
   รอบรองชนะเลิศ หญิงคู่ ลักษิกา มือคู่อันดับ 172 ของโลก กับ เพียงธาร มือคู่อันดับ 198 ของโลก ผนึกกำลังกันสู้กับ คู่นักเทนนิสจากสหรัฐอเมริกา โซเฟีย เคนิน มือคู่อันดับ 457 ของโลก กับ เอลิเซีย พาร์ค มือคู่อันดับ 34 ของโลกได้อย่างเยี่ยมยอดก่อนจะเอาชนะ 2-0 เซต ด้วยสกอร์ 7-5 และ 7-6 ไทเบรก 7-3 ใช้เวลารวม 1.54 ชม.
   จากชัยชนะนัดนี้ส่งผลให้ ลักษิกา กับ เพียงธาร กอดคอกันผ่านเข้ารอบชิงชนะเลิศไปพบกับ มารี บุซโคว่า มือคู่อันดับ 27 ของโลกจากสาธารณรัฐเชก กับ แบธานี่ แมทเทค-แซนด์ส มือคู่อันดับ 64 ของโลกจากสหรัฐอเมริกา ในวันที่ 15 ตุลาคม</code></pre>
<!-- /wp:code -->

<!-- wp:image {"id":39783,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/10/IMG_3623-768x1024.jpeg" alt="" class="wp-image-39783"/></figure>
<!-- /wp:image -->