<!-- wp:paragraph {"align":"center","style":{"typography":{"fontSize":20},"color":{"background":"#b8d1db"}}} -->
<p class="has-text-align-center has-background" style="background-color:#b8d1db;font-size:20px"><strong>"ธรรม์" ดาวรุ่งวัย 13 ปีสร้างชื่อคว้าแชมป์เทนนิสไอทีเอฟจูเนียร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส สัปดาห์ที่ 2 รายการ ITF Juniors World Tennis Tour J30 (2) หรือ ไอทีเอฟ จูเนียร์ส เวิลด์ เทนนิส ทัวร์ เจ30 (2) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ได้ปิดฉากลง เมื่อวันที่ 17 ส.ค. 2567 โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายผู้ตัดสิน เป็นประธานมอบรางวัลแก่นักกีฬา คู่ชิงชนะเลิศ ประเภทหญิงเดี่ยว เป็นการขับเคี่ยวกันระหว่าง โห ชิง โรซาลิน ชาน มือวางอันดับ 11 จากฮ่องกง กับ หวัง หยู่ชิง มือวางอันดับ 6 จากไต้หวัน และปรากฏว่า คู่นี้ต้องออกแรงดวลแร็กเกตกันถึง 3 เซต ก่อนที่สาวน้อยวัย 16 ปีของฮ่องกง ซึ่งแพ้ก่อนในเซตแรก จะเป็นฝ่ายเฉือนชนะ 2-1 เซต 5-7, 7-6 ไทเบรก 7-2 และ 6-1 คว้าแชมป์หญิงเดี่ยวไปครอง ซึ่งนับเป็นแชมป์ไอทีเอฟ จูเนียร์ รายการที่ 2 ของตัวเอง พร้อมกันนี้ยังได้รับคะแนนสะสมอันดับเยาวชนโลก จำนวน 30 คะแนน ในขณะที่สาวน้อยวัย 16 ปีของไต้หวัน รองแชมป์ ได้รับ จำนวน 18 คะแนน</p>
<!-- /wp:paragraph -->

<!-- wp:paragraph -->
<p>ขณะที่แชมป์ประเภทชายเดี่ยวเป็นของ "น้องไพน์" ธรรม์ พันธราธร นักเทนนิสเยาวชนทีมชาติไทย ดาวรุ่งวัย 13 ปี มือวางอันดับ 12 ของรายการ และมืออันดับ 1,560 เยาวชนโลก ซึ่งนับเป็นแชมป์ไอทีเอฟ จูเนียร์ รายการแรกของ ธรรม์ พร้อมกันนี้ ยังได้รับคะแนนสะสมอันดับเยาวชนโลก จำนวน 30 คะแนนด้วย ทั้งนี้ เมื่อสัปดาห์ที่ผ่านมา มีการแข่งขัน รายการ ไอทีเอฟ จูเนียร์ส เวิลด์ เทนนิส ทัวร์ เจ30 (1) พี่ชายของ ธรรม์ คือ "พุฒิ" คุณานันท์ พันธราธร วัย 16 ปี ก็ได้แชมป์ไปครอง</p>
<!-- /wp:paragraph -->

<!-- wp:image {"id":44863,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/08/455691586_919004186929231_7788608972359280544_n-1024x683.jpg" alt="" class="wp-image-44863"/></figure>
<!-- /wp:image -->