<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#4e00a3"}}} -->
<p class="has-text-align-center has-vce-bg-color has-text-color has-background" style="background-color:#4e00a3;font-size:22px"><strong>ยู14หญิงไทยลิ่ว8ทีมชนญี่ปุ่น<br>ศึกเวิลด์จูเนียร์คัดโซนเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   ทีมนักหวดเยาวชนหญิงทีมชาติไทย รุ่นอายุไม่เกิน 14 ปี ลงสนามแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2024 ไอทีเอฟ เวิลด์ จูเนียร์ เทนนิส" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 20 มีนาคม 2567 ในรอบแบ่งกลุ่มพบกันหมดแมทช์สุดท้าย
   นักหวดหญิงไทย ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "พิงค์" กนกอินทร์ วงศ์ภูวรักษ์ และมี "โค้ชโน๊ต" นายศรายุธ ทีปกากร เป็นผู้ฝึกสอน และ​"โค้ชไก่" นายพันธุ์ทิวา ชาวอุทัย เป็นเทรนเนอร์ประจำทีม ถูกจัดเป็นทีมวางอันดับ 8 ของรายการ อยู่กลุ่ม ซี ร่วมกับ ออสเตรเลีย, อินเดีย และ ฮ่องกง โดยผลรอบพบกันหมดในกลุ่ม ทีมเยาวชนไทย ลงแข่ง 2 นัดแรก สามารถเอาชนะ ฮ่องกง 2-1 คู่ และชนะ อินเดีย 2-1 คู่
   สำหรับผลการแข่งขันล่าสุด ทีมไทย ลงแข่งนัดสุดท้ายของรอบพบกันหมดในกลุ่ม เพื่อแย่งอันดับ 1 ของกลุ่ม กับ ออสเตรเลีย ที่ชนะ 3 คู่รวดใน 2 แมทช์ที่ผ่านมา ผลปรากฏว่า ทีมไทย พยายามสู้เต็มที่ก่อนต้าน ออสเตรเลีย ไม่ไหวปราชัย 1-2 คู่ โดเดี่ยวมือ 2 โชติรินทร์ แก้วก่า พ่ายให้กับ เวสน่า มารินคอฟ หวุดหวิด 1-2 เซต ด้วยสกอร์ 6-4, 5-7 และ 5-7 จากนั้นเดี่ยวมือ 1 ปวีณอร นวลศรี มาช่วยพลิกสถานการณ์ให้ทีมตีเสมอ 1-1 คู่ ด้วยการหวดชนะ เจนนิเฟอร์ อ็อต 7-5, 6-4  ทำให้ต้องตัดสินที่ประเภทคู่ ปวีณอร กับ โชติรินทร์ แพ้ เอมิลี ลู่ เฉิน กับ เวสน่า มารินคอฟ 0-2 เซต ด้วยสกอร์ 4-6 และ 2-6
   จากการปราชัยครั้งนี้ ทำให้ทีมเยาวชนไทย ทำผลงานรอบแบ่งกลุ่ม ซี 3 แมทช์ ชนะ 2 แพ้ 1 อยู่อันดับ 2 ของกลุ่ม โดยที่อันดับ 1 เป็น ออสเตรเลีย ชนะ 3 แมทช์รวด
   ส่วนรอบ 8 ทีมสุดท้าย ทีมไทย จะต้องไปเจอกับที่ 1 กลุ่ม เอ คือ ญี่ปุ่น ทีมวางอันดับ 1 ของรายการ ในวันที่ 21 มีนาคมนี้
   สำหรับการแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2024 ไอทีเอฟ เวิลด์ จูเนียร์ เทนนิส" จะคัดเลือก 4 ทีมจากโซนเอเชีย/โอเชียเนีย เข้าไปแข่งขันรอบไฟนอลส์ 16 ทีมสุดท้ายของโลกต่อไป</code></pre>
<!-- /wp:code -->

<!-- wp:image {"id":42023,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4215-1024x683.jpeg" alt="" class="wp-image-42023"/></figure>
<!-- /wp:image -->