<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0300a3"}}} -->
<p class="has-text-align-center has-vce-bg-color has-text-color has-background" style="background-color:#0300a3;font-size:22px"><strong>"สุชัย" มองข้ามช็อต - ยื่น "ITF-ATF"<br>จัดหวดเยาวชนนานาชาติปีหน้า14ศึก</strong></p>
<!-- /wp:paragraph -->

<!-- wp:code -->
<pre class="wp-block-code"><code>        นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ตลอดปี 2566 สมาคมฯ ได้จัดการแข่งขันเทนนิสหลายระดับ โดยเฉพาะระดับเยาวชน ทั้งการแข่งขันภายในประเทศและนานาชาติ เพื่อเป็นเวทีให้นักเทนนิสไทยได้พัฒนาฝีมือ และให้เกิดการพัฒนาต่อเนื่อง สมาคมฯ จึงมองไปถึงแผนงานปีหน้าแล้ว โดยได้เสนอตัวเป็นเจ้าภาพจัดการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนสะสมอันดับเยาวชนโลก ของ สหพันธ์เทนนิสนานาชาติ (ไอทีเอฟ) 9 รายการ และเทนนิสเยาวชนนานาชาติ เก็บคะแนนสะสมอันดับเยาวชนเอเชีย ของ สหพันธ์เทนนิสแห่งเอเชีย (เอทีเอฟ) อีก 5 รายการ
        นอกจากนี้ ยังวางแผนจัดการแข่งขันเทนนิสเยาวชนภายในประเทศอีกหลายรายการ ซึ่งรวมถึงรายการใหญ่ เทนนิสเยาวชนเพื่อความชนะเลิศแห่งประเทศไทย ครั้งที่ 62 ประจำปี 2567 ณ ศูนย์พัฒนากีฬาเทนนิสแห่งชาติ เมืองทองธานี แข่งขันช่วงเดือน มี.ค.- เม.ย. 2567 เพราะสมาคมฯ เล็งเห็นถึงความสำคัญของนักเทนนิสระดับเยาวชน ซึ่งถือเป็นรากฐานสำคัญของการพัฒนา
       นายกเทนนิสไทย กล่าวต่อว่า สำหรับปีนี้ยังเหลือการแข่งขัน "PTT - NSDF ลอนเทนนิสพัฒนาฝีมือ" รอบมาสเตอร์ ประจำปี 2566 ที่ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 16-21 ธ.ค. 2566 โดยนักกีฬาที่ได้สิทธิเข้าร่วมการแข่งขัน เป็นผู้ที่มีคะแนนสะสมดีที่สุด จำนวน 6 ครั้ง จากการแข่งขันทั้งหมด 8 ครั้ง ของ "PTT - NSDF ลอนเทนนิสพัฒนาฝีมือ" รอบเก็บคะแนนแต่ละภาค (กลาง อีสาน เหนือ และใต้) โดยรุ่นอายุไม่เกิน 8 ปี จะคัดเอาอันดับ 1-12 ส่วนรุ่นอายุไม่เกิน 10, 12, 14, 16 และ 18 ปี จะคัดเอาอันดับ 1-16 ทั้งชายและหญิง มาแข่งขันรอบมาสเตอร์ดังกล่าว
       "รายการ PTT - NSDF ลอนเทนนิสพัฒนาฝีมือ เป็นรายการที่เปิดโอกาสให้นักเทนนิสทั่วประเทศได้แข่งขัน ซึ่งเห็นได้จากการแยกจัด 4 ภาค และในรอบมาสเตอร์ ก็จะได้เห็นนักเทนนิสฝีมือดีเข้ามาประลองแร็กเกตกัน ซึ่งเป็นรายการสุดท้ายของปีนี้ จึงขอเชิญชวนแฟนเทนนิสเดินทางเข้ามาชมการแข่งขันและให้กำลังใจแก่นักเทนนิสเยาวชนกันได้" นายสุชัย กล่าวทิ้งท้าย.</code></pre>
<!-- /wp:code -->

<!-- wp:image {"id":40651,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/12/IMG_3813.jpeg" alt="" class="wp-image-40651"/></figure>
<!-- /wp:image -->