<!-- wp:paragraph {"align":"center","style":{"typography":{"fontSize":20},"color":{"background":"#e1e0f3"}}} -->
<p class="has-text-align-center has-background" style="background-color:#e1e0f3;font-size:20px"><strong>เทนนิสเปิดโผลุยเอเชี่ยนเกมส์<br>"สุชัย"ส่ง"ลักษิกา"นำเลือดใหม่สู้</strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า คณะกรรมการอำนวยการสมาคมฯ ได้เห็นชอบและแต่งตั้ง นายวิเชษฐ์ ทีปกากร อุปนายกสมาคมฯ เป็นผู้จัดการทีมนำนักเทนนิสไทยเข้าร่วมการแข่งขันกีฬาเอเชี่ยนเกมส์ ครั้งที่ 19 ที่เมืองหางโจว สาธารณรัฐประชาชนจีน ระหว่างวันที่ 23 กันยายน - 8 ตุลาคม 2566</p>
<!-- /wp:paragraph -->

<!-- wp:paragraph -->
<p>ในส่วนนักกีฬาเทนนิสทีมชาติไทยชุดสู้ศึกเอเชี่ยนเกมส์ครั้งนี้ นายสุชัย กล่าวว่า สมาคมฯ ได้ทำการตัดตัวนักกีฬาจากอันดับโลก ซึ่งประเภทเดี่ยว 5 คน คัดจากอันดับโลกดีที่สุด ส่วนประเภทคู่ 1 คน คัดจากอันดับโลกดีที่สุด ทั้งนี้ กรณีที่นักกีฬาประเภทคู่ที่อันดับดีที่สุด ซ้ำกับประเภทเดี่ยว ให้กำหนดให้ใช้โควตาประเภทเดี่ยว และเลื่อนนักกีฬาที่มีอันดับประเภทคู่ในลำดับถัดไปขึ้นมาแทน โดยขณะนี้ สมาคมฯ ได้ยืนยันรายชื่อนักกีฬาไปยังคณะกรรมการโอลิมปิคแห่งประเทศไทย เพื่อแจ้งไปยังคณะกรรมการจัดการแข่งขันกีฬาเอเชี่ยนเกมส์ ครั้งที่ 19 เป็นที่เรียบร้อยแล้ว</p>
<!-- /wp:paragraph -->

<!-- wp:paragraph -->
<p>นักกีฬาเทนนิสชุดนี้ เป็นชาย 6 คน ได้แก่ "เน็ต" พลภูมิ โควาพิทักษ์เทศ, "บูม" กษิดิศ สำเร็จ, "จูเนียร์" วิชยา ตรงเจริญชัยกุล, "แม็กซิ" แม็กซิมัส ภราพล โจนส์, "แซค" ฐานทัพ สุขสำราญ และ "ณัฐ" ปรัชญา อิสโร โดยมี ดร.ธนากร ศรีชาพันธุ์ หรือโค้ชเบิ้ม เป็นผู้ฝึกสอนทีมชาย<br>ด้านนักกีฬาหญิง 6 คน ได้แก่ "เอิร์ธ" เพียงธาร ผลิพืช, "ไหม" มนัญชญา สว่างแก้ว, "รวงข้าว" ลัลนา ธาราฤดี, "ลักส์" ลักษิกา คำขำ, "แน็ต" พัณณิน โควาพิทักษ์เทศ และ "ออมสิน" อัญชิสา ฉันทะ โดยมี นายพชรพล คำสมาน หรือโค้ชเอ็กซ์ เป็นผู้ฝึกสอนทีมหญิง</p>
<!-- /wp:paragraph -->

<!-- wp:paragraph -->
<p>"ในนักกีฬาชุดนี้ มีทั้งนักหวดที่มากประสบการณ์กับสายเลือดใหม่ผสมผสานกันไป จากที่ได้รับรายงานจาก คุณไทยทนุ วรรณสุข เลขาธิการสมาคมฯ ทราบว่า ลักษิกา เคยได้เหรียญทองหญิงคู่ ซึ่งจับคู่กับ แทมมี่ หรือ แทมมารีน ธนสุกาญจน์ อีกทั้ง ลักษิกา ยังได้เหรียญเงินประเภทหญิงเดี่ยวในเอเชี่ยนเกมส์ ครั้งที่ 17 ที่เมืองอินชอน ประเทศเกาหลีใต้ เมื่อปี 2557"</p>
<!-- /wp:paragraph -->

<!-- wp:paragraph -->
<p>นายสุชัย กล่าวทิ้งท้ายว่า นักกีฬาชุดนี้ นอกจากเก็บตัวฝึกซ้อมอยู่ในไทยแล้ว ก็ยังเดินทางไปแข่งขันเทนนิสอาชีพที่ประเทศต่าง ๆ ด้วย ถือเป็นการฝึกซ้อมไปในตัว คาดว่าเมื่อถึงวันแข่งขันทุกคนจะมีความพร้อมอย่างเต็มที่ สำหรับความหวังนั้น ตนเชื่อว่าทุกคนจะสู้เต็มที่และทำให้ดีที่สุด</p>
<!-- /wp:paragraph -->

<!-- wp:image {"id":38279,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/363828804_675441121285540_5560100472567291163_n-1024x724.jpg" alt="" class="wp-image-38279"/></figure>
<!-- /wp:image -->