<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong>  "เจได"ลุ้นฝนหยุดตกหวั่นหวดตุรกีสัปดาห์สี่ถูกยกเลิก     </strong></p>
<!-- /wp:paragraph -->

<!-- wp:paragraph -->
<p> "เจได"ลุ้นฝนหยุดตกหวั่นหวดตุรกีสัปดาห์สี่ถูกยกเลิก     <br>พิษฝนป่วนหนัก! ศึกเทนนิสอาชีพบนสนามดิน ไอทีเอฟ เทนนิส เวิลด์ ทัวร์ รายการ "M15 อันตัลยา" ชิงเงินรางวัลรวม 15,000 ดอลลาร์สหรัฐ หรือราว  450,000 บาท ที่ประเทศตุรกี รอบคัดเลือก นัดแรกยังแข่งไม่ได้ ต้องเลื่อนโปรแกรมการแข่งขันทั้งหมดออกไปอีก 1วัน        </p>
<!-- /wp:paragraph -->

<!-- wp:paragraph -->
<p>"เจได" เครดิต ไชยรินทร์ นักเทนนิสเยาวชนไทยวัย 17 ปีมือ 1586 ไอทีเอฟแร้งกิ้ง ที่ปักหลักลงแข่งขันเทนนิสอาชีพชายอยู่ที่ตุรกีเป็นสัปดาห์ที่ 4 แล้วได้แจ้งว่า จากฝนที่ตกลงมาตลอด 2 วันที่ผ่านมาทำให้ฝ่ายจัดการแข่งขันต้องเลื่อนโปรแกรมการแข่งขันที่ยังไม่มีนักเทนนิสคนไหนในรอบคัดเลือกได้ลงสนามแข่งเลยนั้น อาจจะต้องไปลุ้นกันในวันที่ 26 มกราคมนี้ว่าฝนจะหยุดตกและพอที่จะเริ่มการแข่งขันได้หรือไม่ เพราะหากสถานการณ์ยังเป็นแบบนี้มีโอกาสสูงที่ฝ่ายจัดการแข่งขันฯจะต้องยกเลิกแมตช์ทั้งหมดในสัปดาห์นี้ไปเลย เพื่อไม่ให้กระทบต่อโปรแกรมการแข่งขันในสัปดาห์ต่อไป เพราะถ้าเลื่อนไปอีกวันก็จะทำให้เหลือวันแข่งขันของสัปดาห์นี้น้อยลงไปอีกและอาจจะจบไม่ทันการแข่งขันของรอบสัปดาห์ถัดไป     </p>
<!-- /wp:paragraph -->

<!-- wp:paragraph -->
<p>    "ถ้าสัปดาห์นี้แมตช์ถูกยกเลิกไปก็น่าเสียดายมาก เพราะผมตั้งใจและอยากลงแข่งขันมาก หลังตกรอบในสัปดาห์ที่สามผมก็ซ้อมหนักพยายามแก้ไขจุดอ่อน โดยเฉพาะลูกเสิร์ฟ และการเคลื่อนที่เข้าหาบอลซึ่งก็ดีขึ้น แต่ผมก็อยากลงแข่งเพื่อจะได้ใช้การแข่งขันในการวัดผลของการฝึกซ้อม และหาประสบการณ์จากการได้แข่งให้มากที่สุด ขณะที่ในสัปดาห์ถัดไปนั้นผมเองก็ยังไม่รู้ว่าจะได้สิทธิ์แข่งรอบคัดเลือกหรือไม่ ต้องมาลุ้นกันต่อเพราะหลังจากแมตช์ที่ตูนิเซียยกเลิกนักเทนนิสหลายคนก็เปลี่ยนแผนมาแข่งที่ตุรกีนี่เยอะขึ้น แต่ผมก็จะรอลุ้นแม้โอกาสจะน้อย แต่ก็ยังมีหวังรวมถึงการได้อยู่ที่นี่ผมก็ได้มีคู่ซ้อมและคุ้นเคยกับคอร์ตดินมากขึ้น" เจได กล่าว  </p>
<!-- /wp:paragraph -->

<!-- wp:paragraph -->
<p>    สำหรับการแข่งขันรอบคัดเลือก รอบแรก เจได จะต้องเจอกับ อดัม โจนส์ นักเทนนิสวัย 22 ปีจากสหราชอาณาจักร มือ 1251 ไอทีเอฟแร้งกิ้ง    </p>
<!-- /wp:paragraph -->

<!-- wp:paragraph -->
<p>   เจได กล่าวว่า สำหรับคู่แข่งคนนี้ถือว่าฝีมือดี มีประสบการณ์สูงกว่า เพราะก่อนหน้านี้เคยมีอันดับโลกเอทีพีอยู่ที่ 1580 ของโลกก่อนจะหันไปเรียนต่อมหาวิทยาลัยและตอนนี้เรียนจบแล้วก็กลับมาแข่งเทนนิสอาชีพอีกครั้ง ถ้าได้ลงสนามแข่งขันตนก็จะพยายามสู้เต็มที่ </p>
<!-- /wp:paragraph -->

<!-- wp:paragraph -->
<p> สามารถติดตามวิดิโอการให้สัมภาษณ์จากเจไดเพิ่มเติมได้ที่: https://www.facebook.com/1088862107803423/videos/170453584480298</p>
<!-- /wp:paragraph -->

<!-- wp:image {"id":26340} -->
<figure class="wp-block-image"><img src="https://www.bucket.cloudaccess9.com/ltatorg/2021/01/S__69312518.jpg" alt="" class="wp-image-26340"/></figure>
<!-- /wp:image -->