<!-- wp:paragraph {"align":"center","style":{"typography":{"fontSize":20},"color":{"background":"#e8c9f8"}}} -->
<p class="has-text-align-center has-background" style="background-color:#e8c9f8;font-size:20px"><strong>หนุ่มญี่ปุ่นปราบจีนซิวแชมป์บางกอกโอเพ่น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 2 รายการ Bangkok Open 2 หรือ บางกอก โอเพ่น 2 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 11 ม.ค. 2568 เข้าสู่รอบชิงชนะเลิศ โดย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบโล่รางวัลให้แก่นักกีฬา ร่วมด้วย มร.อันเดรย์ คอร์นิลอฟ เอทีพี ซูเปอร์ไวเซอร์ ประเภทชายเดี่ยว รอบชิงชนะเลิศ ริโอ โนกุจิ นักเทนนิสหนุ่มญี่ปุ่น วัย 26 ปี มือ 303 ของโลก ดวลเดือดกับ ชุย เจี๋ย นักเทนนิสหนุ่มจีน วัย 26 ปี มือ 349 ของโลก กว่า 2 ชั่วโมง ก่อนที่ ริโอ โนกุจิ จะใช้การหวดที่เฉียบขาดปราบคู่ต่อสู้ลงได้สำเร็จ และเป็นฝ่ายเอาชนะไป 2-0 เซต ด้วยสกอร์ 7-6 ไทเบรก 11-9 และ 6-2</p>
<!-- /wp:paragraph -->

<!-- wp:paragraph -->
<p>ริโอ โนกุจิ ผงาดขึ้นแท่นแชมป์ชายเดี่ยว "บางกอก โอเพ่น 2" ระดับ ชาลเลนเจอร์ 75 ที่ประเทศไทย ได้รับเงินรางวัลสูงถึง 14,200 ดอลลาร์สหรัฐ หรือประมาณ 489,048 บาท พร้อมคะแนนสะสมอันดับโลกถึง 75 คะแนน โดยเป็นแชมป์เอทีพี ชาลเลนเจอร์ ครั้งแรกของหนุ่มญี่ปุ่นรายนี้ จากที่เคยได้แชมป์ไอทีเอฟอาชีพมาแล้ว 8 รายการ ส่วน ชุย เจี๋ย รองแชมป์ชายเดี่ยว ได้รับเงินรางวัลปลอบใจ จำนวน 8,330 ดอลลาร์สหรัฐ หรือประมาณ 286,885 บาท พร้อมคะแนน จำนวน 44 แต้ม ประเภทชายคู่ รอบชิงชนะเลิศ เรย์ โฮ จากไต้หวัน และ นีล โอเบอร์ไลต์เนอร์ จากออสเตรีย มือคู่อันดับ 146 และ 208 ของโลกตามลำดับ ช่วยกันหวดเอาชนะ โจชัว ปารีส จากสหราชอาณาจักร และ แดเนียล คูเคียร์แมน จากอิสราเอล มือคู่อันดับ 160 และ 166 ของโลกตามลำดับ 2-0 เซต ด้วยสกอร์ 6-4 และ 7-6 ไทเบรก 7-5</p>
<!-- /wp:paragraph -->

<!-- wp:paragraph -->
<p>เรย์ โฮ และ นีล โอเบอร์ไลต์เนอร์ คว้าแชมป์ประเภทชายคู่ไปครองร่วมกัน นอกจากนี้ทั้งคู่ยังได้รับเงินรางวัลไปแบ่งกันด้วย จำนวน 4,980 ดอลลาร์สหรัฐ หรือประมาณ 171,511 บาท และคะแนนสะสมอันดับโลก คนละ 75 คะแนน ส่วน โจชัว ปารีส และ แดเนียล คูเคียร์แมน รองแชมป์ชายคู่ ได้รับเงินรางวัลไปแบ่งกัน จำนวน 2,880 ดอลลาร์สหรัฐ หรือประมาณ 99,187 บาท และคะแนน คนละ 50 คะแนน</p>
<!-- /wp:paragraph -->

<!-- wp:image {"id":47338,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/473012363_1028192732677042_6674822220610723138_n-1024x683.jpg" alt="" class="wp-image-47338"/></figure>
<!-- /wp:image -->