<!-- wp:paragraph {"align":"center","style":{"typography":{"fontSize":20},"color":{"background":"#e1f0f6"}}} -->
<p class="has-text-align-center has-background" style="background-color:#e1f0f6;font-size:20px"><strong>"ณัฐลียา" หวดนัดแรกฉลุยศึกเจ60สิงคโปร์"ณภัทร-แดนไทย" ไม่ผ่านเข้ารอบเดี่ยว-คู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ รายการ "เจ 60 สิงคโปร์" ที่ประเทศสิงคโปร์ เมื่อวันที่ 25 ก.พ.68 ประเภทหญิงเดี่ยว รอบแรก ณัฐลียา ชาลินสกี้ นักหวดเยาวชนไทย วัย 16 ปี มือ 2062 เยาวชนโลก ลงดวลแร็คเกตกับนักเทนนิสอินโดนีเซีย ฟาจ์เรีย ไลลาตูล์ วัย 18 ปี มือ 1521 เยาวชนโลก ซึ่งคู่นี้ต้องดวลกันถึง 3 เซต โดย ณัฐลียา เป็นฝ่ายเฉือนชนะหวุดหวิด 2-1 เซต ด้วยสกอร์ 6-3, 5-7 และ 6-3 ผ่านเข้ารอบสองต่อไป ขณะที่ประเภทชายคู่ รอบแรก แดนไทย ตาก้อง วัย 15 ปี มือ 2279 เยาวชนโลก กับ ณภัทร พัฒนเลิศพันธ์ วัย 16 ปี มือ 2032 เยาวชนโลก คู่นักเทนนิสไทย พลาดท่าปราชัยให้คู่นักหวดจีน เจี้ยน หวง วัย 16 ปี มือ 829 เยาวชนโลก กับ ซี เฉิง หวง วัย 16 ปี มือ 1166 เยาวชนโลก 4-6, 7-5 และ ซูเปอร์ไทเบรก 5-10 ด้านประเภทชายเดี่ยว รอบแรก ณภัทร แพ้ อัคมาน จูไนนี่ นักหวดอินโดนีเซีย มือ 934 เยาวชนโลก 5-7 และ 0-6, แดนไทย แพ้ กวน ถิง เฉิน มือ 726 เยาวชนโลกจากไต้หวัน 2-6, 2-6</p>
<!-- /wp:paragraph -->

<!-- wp:image {"id":48051,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/481178198_1061534609342854_7800478475558067074_n-768x1024.jpg" alt="" class="wp-image-48051"/></figure>
<!-- /wp:image -->