<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30092"}}} -->
<p class="has-text-align-center has-vce-bg-color has-text-color has-background" style="background-color:#a30092;font-size:22px"><strong>"วิชยา-พิมพ์มาดา"ยอดเยี่ยม<br>ครองแชมป์เทนนิสไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 7 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 7 พ.ค.2566 เป็นวันสุดท้าย โดย นายราจาท คาปูร์ ที่ปรึกษาสมาคมกีฬาลอนเทนนิสแห่งประเทศไทย ในพระบรมราชูปถัมภ์ ชาวอินเดีย เป็นประธานมอบรางวัลแก่นักกีฬา
       ประเภทชายเดี่ยว รอบชิงชนะเลิศ เป็นการโคจรมาพบกันระหว่าง "จูเนียร์" วิชยา ตรงเจริญชัยกุล นักหวดกรุงเทพฯ มือ 3 ของไทย และเป็นเต็ง 1 ของรายการ พบกับ "แม็กซ์" ชญานนท์ แก้วสุทอ นักหวดสระบุรี มือ 27 ของไทย และเป็นเต็ง 9 ของรายการ ผลปรากฏว่า เซตแรกหลังจากดวลกันสูสี เป็น วิชยา ที่้เครื่องร้อนจัดฮึดแซงคว้าชัยไปได้ และยังเล่นได้ดีในเซตสอง ทำให้กำชัยชนะได้ 2 เซตรวด 7-5 และ 6-0 คว้าแชมป์ประเภทชายเดี่ยวไปครอง พร้อมรับเงินรางวัล 60,000 บาท ส่วน รองแชมป์ชายเดี่ยว ได้รับ 36,000 บาท
       ด้านประเภทหญิงเดี่ยว รอบชิงชนะเลิศ "แอ๊ตต้า" พิมพ์มาดา ทองคำ นักหวดฟอร์มฮอตจากสุราษฎร์ธานี เต็ง 4 ของรายการ และมือ 16 ของไทย พกดีกรีแชมป์ศึกไทยแลนด์ฯ สนาม 6 ของปีนี้ ลงสนาม และยังฉายฟอร์มดาวรุ่งได้อย่างต่อเนื่อง เก็บชัยชนะเหนือ "พลอย" ธนัชพร ยังโหมด นักหวดชลบุรี เต็ง 6 ของรายการ และมือ 22 ของไทย รองแชมป์สนาม 2 ที่ผ่านมา ได้ 2 เซตรวดด้วยสกอร์ 6-2, 6-1 ส่งผลให้ พิมพ์มาดา ได้ครองแชมป์หญิงเดี่ยว 2 สนามติดต่อกัน พร้อมรับเงินรางวัล 36,000 บาท ส่วน ธนัชพร ได้รับ 20,000 บาท</code></pre>
<!-- /wp:code -->

<!-- wp:image {"id":37179,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/0BE90CBC-0890-4BAA-8145-5205118F6A09-1024x714.jpeg" alt="" class="wp-image-37179"/></figure>
<!-- /wp:image -->