<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#000fa3"}}} -->
<p class="has-text-align-center has-vce-bg-color has-text-color has-background" style="background-color:#000fa3;font-size:20px"><strong>"ศิวณัฏฐ์-ลีเดียร์" หวดฉลุยตัดเชือกศึกเจ4ที่สิงคโปร์</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนนานาชาติ สะสมคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "เจ4 สิงคโปร์ ไอทีเอฟ จูเนียร์ แชมเปี้ยนชิพ 2022" ที่ประเทศสิงคโปร์ เมื่อวันที่ 31 สิงหาคม 2565 รอบก่อนรองชนะเลิศ ประเภทชายเดี่ยว ศิวณัฏฐ์ อุ้ยตยะกุล นักหวดเยาวชนวัย 18 ปี มืออันดับ 387 เยาวชนโลก มือวาง 1 ของรายการ งัดฟอร์มหวดที่เฉียบขาดเอาชนะ ฝ่าม ลา ฮอง อันห์ ดาวรุ่งเวียดนาม วัย 16 ปี มืออันดับ 834 เยาวชนโลก 2-0 เซต 6-2 และ 6-3 ทำให้ ศิวณัฏฐ์ ผ่านเข้ารอบรองชนะเลิศทันที<br>นอกจากนี้ ศิวณัฏฐ์ ยังสามารถผ่านเข้ารอบรองชนะเลิศ ประเภทชายคู่ได้อีกรายการ หลังจับคู่กับ โรชุ ฟูจิโอกะ จากญี่ปุ่นช่วยกันโชว์ฟอร์มหวดสมราคาคู่มือวาง 2 ของรายการ เอาชนะ ฮาวเวิร์ด ชาน จากฮ่องกง กับ ไค มิลเบิร์น จากนิวซีแลนด์ 2 เซตรวด ด้วยสกอร์ 6-3, 6-2 ในรอบก่อนรองชนะเลิศที่ผ่านมา<br>ด้านประเภทหญิงคู่ รอบก่อนรองชนะเลิศ ลีเดียร์ พอดโกชิรานี่ เยาวชนวัย 15 ปี ลูกครึ่งไทย-รัสเซีย มืออันดับ 448 เยาวชนโลก จับคู่กับ ฮานนาห์ ไคลี่ เฉิน นักหวดจากฮ่องกง คู่มือวาง 1 ของรายการ สามารถเอาชนะคู่ของ มาหยา บุญญาอรุณเนตร เยาวชนดาวรุ่งไทย วัย 15 ปี มืออันดับ 1513 เยาวชนโลก กับ นิโคล ทริฟิมซัค นักหวดออสเตรเลีย 2-0 เซต ด้วยสกอร์ 6-2 และ 6-4 ลีเดียร์ กับคู่หูชาวฮ่องกงกอดคอกันเข้ารอบรองชนะเลิศต่อไป</p>
<!-- /wp:paragraph -->

<!-- wp:image {"id":33566,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/25B34349-8208-4D82-99FF-D7EA36B6FEDD-576x1024.jpeg" alt="" class="wp-image-33566"/></figure>
<!-- /wp:image -->