<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#008fa3"}}} -->
<p class="has-text-align-center has-vce-bg-color has-text-color has-background" style="background-color:#008fa3;font-size:22px"><strong>"ธมจันทร์" ปราบดาวรุ่งทะลุ 16 คน<br>เทนนิสปทท.-"ชมภู่ทิพย์" สยบลูกครึ่ง</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเพื่อความชนะเลิศแห่งประเทศไทย ครั้งที่ 83  ประจำปี 2566 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 15 ก.ย. 2566 ในประเภทหญิงเดี่ยว เป็นการแข่งขันรอบสอง (32 คน)
       คู่ที่น่าสนใจ "มะนาว" ธมจันทร์ มอมขุนทด นักหวดหลาน "ย่าโม" นครราชสีมา มือ 14 ของไทย และเป็น "เต็ง 5" ของรายการ เจ้าของเหรียญทองหญิงคู่ กีฬาเอเชี่ยนอินดอร์และมาร์เชียลอาร์ตเกมส์ 2017 พบกับ มาหยา บุญญาอรุณเนตร นักหวดดาวรุ่งจากกรุงเทพฯ มือ 38 ของไทย ปรากฏว่า ดวลกันได้อย่างสนุก และเป็น ธมจันทร์ ที่ใช้ประสบการณ์ชิงทำแต้มในจังหวะสำคัญ เอาชนะได้ 2-0 เซต 6-4, 6-4 ผ่านเข้ารอบสาม หรือ 16 คนสุดท้าย ไปรอพบผู้ชนะระหว่าง เวียร่า ดีเพิ่ม ลูกครึ่งไทย-รัสเซีย มือ 38 ของไทย กับ วันใส กสิกรรมไพบูลย์ จากยะลา มือวาง 10 และมือ 24 ของไทย
       ด้าน "พราว" ชมภู่ทิพย์ จันดาเขต นักหวดสาวนนทบุรี มือวาง 11 และมือ 25 ของไทย ทีมชาติชุดเฟดคัพ 2020 ดวลแร็กเกตกับ เมลิสสา เซ นักหวดลูกครึ่งไทย-เยอรมัน จากกรุงเทพฯ มือ 35 ของไทย โดยผลการแข่งขัน เป็น ชมภู่ทิพย์ ที่เล่นได้ดี เอาชนะด้วยสกอร์ 6-3 ทั้งสองเซต ได้ผ่านเข้ารอบสาม หรือ 16 คนสุดท้าย ไปรอพบผู้ชนะระหว่าง วริศรา คมสันติ์วัฒนา กับ จุฬาลักษณ์ แซ่อึ้ง จากขอนแก่น มือวาง 6 และมือ 15 ของไทย
       ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง กมลวรรณ บัวแย้ม (ชลบุรี) ชนะ ภัณฑิลา นามวงศ์ (กทม.) 6-0, 6-0 พิมพ์มาดา ทองคำ (สุราษฎร์ธานี) ชนะ พิมพ์พิชชา จัตวาพรวนิช (กทม.) 6-0, 6-1 ตปณีย์ บุญวัฒน์ (นนทบุรี) ชนะ พิมพ์ลภัส ลิม (กทม.) 6-1, 6-2 พิมพ์มาดา ลิม (กทม.) ชนะ ปาย จิรวณิชย์เจริญ (นนทบุรี) 6-0, 6-0 พิมพ์ลดา ทองคำ (สุราษฎร์ธานี) ชนะ วาริศา อินทรพรหม (กทม.) 6-4, 6-2 อมิตตาลัย ประสูตรนาวิน (ราชบุรี) ชนะ สิริน พงศ์ทองเมือง (กทม.) 6-0, 6-1
        ชายเดี่ยว รอบสาม กฤติน โกยกุล (พังงา) ชนะ จักรกฤษณ์ บุญเจริญ (นครราชสีมา) 6-1, 6-2 สุธินันท์ ตัณฑเศรณีวัฒน์ (กทม.) ชนะ เรวัต กิจประเสริฐสกุล (อุตรดิตถ์) 6-2, 6-2 อนพัช ทิมางกูร (กทม.) ชนะ วริศ สอนบุตรนาค (กทม.) 7-6(5), 6-1 ภาสวิชญ์ บูรพาฤทธา (กทม.) ชนะ พัทธ์ คงกิจภากรณ์ (ชลบุรี) 6-1, 6-1 นวกานต์ ขุนจันทร์ (กทม.) ชนะ รัชพล สง่าเพิ่มพูน (กทม.) 6-2, 6-1 ธีรภัทร ขันติวีรวัฒน์ (ขอนแก่น) ชนะ ปรินทร คุณาธาทร (ราชบุรี) 6-3, 6-0 ชญานนท์ แก้วสุทอ (สระบุรี) ชนะ มุ่งมั่น โอมอารักษ์ (นครศรีธรรมราช) 6-2, 6-2
        สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTMyMQ==.html</code></pre>
<!-- /wp:code -->

<!-- wp:image {"id":39273,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3530-1024x683.jpeg" alt="" class="wp-image-39273"/></figure>
<!-- /wp:image -->