<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a30a"}}} -->
<p class="has-text-align-center has-vce-bg-color has-text-color has-background" style="background-color:#00a30a;font-size:22px"><strong>"รวงข้าว" ได้หวดแกรนด์สแลม "ออสเตรเลียน โอเพ่น"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  นักเทนนิสดาวรุ่งไทย "รวงข้าว" ลัลนา ธาราฤดี วัย 19 ปี มืออันดับ 240 ของโลก ต้องถอนตัวออกจากการแข่งขันเทนนิสอาชีพหญิง ดับเบิลยู 50 นนทบุรี รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1)" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ที่ศูนย์พัฒนากีฬาเทนนิสแห่งชาติ เมืองทองธานี ในประเภทหญิงคู่ รอบชิงชนะเลิศ เมื่อวันที่ 6 ม.ค. 2567 เนื่องจาก "รวงข้าว" ได้สิทธิ์เข้าร่วมการแข่งขันรอบคัดเลือก เทนนิสแกรนด์สแลม "ออสเตรเลียน โอเพ่น 2024" ที่เมลเบิร์น ประเทศออสเตรเลีย ที่จะแข่งขันรอบเมนดรอว์ระหว่างวันที่ 14-28 ม.ค. 2567 จึงต้องเดินทางไปยังออสเตรเลียทันที เพื่อเข้าร่วมการแข่งขันรอบคัดเลือกดังกล่าว
  ฉะนั้น แชมป์ประเภทหญิงคู่ ศึกไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (1) จึงเป็นของ ซิเบค คูลัมบาเยวา จากคาซัคสถาน และ แซฟโฟ ซาเคลลาริดี จากกรีซ คู่มือวางอันดับ 1 ของรายการ หลังจากชนะผ่านคู่ของ ลัลนา และ เฉา เชียอี้ จากไต้หวัน โดยแชมป์หญิงคู่ ได้รับเงินรางวัลร่วมกัน 2,230 ดอลลาร์สหรัฐ หรือประมาณ 77,113 บาท และคะแนนสะสมอันดับโลก คนละ 50 คะแนน ส่วนคู่ของ ลัลนา ได้รองแชมป์ แต่เนื่องจากถอนตัวก่อนแข่งขัน จึงได้เงินรางวัลเป็นผลงานจากรอบรองชนะเลิศ ได้รับร่วมกันจำนวน 557 ดอลลาร์สหรัฐ หรือประมาณ 19,261 บาท และคะแนน คนละ 20 แต้ม
  ทั้งนี้ ได้มีพิธีมอบรางวัลให้นักกีฬาประเภทหญิงคู่ โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติเป็นประธานมอบรางวัลแก่นักกีฬา
  ขณะที่ประเภทหญิงเดี่ยว รอบรองชนะเลิศ "อีฟ" พัชรินทร์ ชีพชาญเดช นักเทนนิสไทย วัย 29 ปี มือ 579 โลก พ่ายให้แก่ "เต็ง 5" อันโตเนีย รูซิช จากโครเอเชีย มือ 241 โลก ด้วยสกอร์ 0-6 และ 0-3 Retd. เนื่องจาก พัชรินทร์ มีอาการเจ็บกล้ามเนื้อท้อง ต้องหยุดผลงานไว้เพียงรอบรองชนะเลิศ ได้รับเงินรางวัลปลอบใจ 1,789 ดอลลาร์สหรัฐ หรือประมาณ 61,863 บาท และคะแนนสะสมอันดับโลก 20 แต้ม ในขณะที่ อันโตเนีย รูซิช ผ่านเข้ารอบชิงชนะเลิศ ไปพบกับ ซารา ไซโตะ จากญี่ปุ่น ที่ชนะนักหวดร่วมชาติ เอนะ ชิบะฮาระ 2-1 เซต 4-6, 6-1 และ 6-3</code></pre>
<!-- /wp:code -->

<!-- wp:image {"id":40994,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3897-1024x683.jpeg" alt="" class="wp-image-40994"/></figure>
<!-- /wp:image -->