<!-- wp:paragraph {"align":"center","style":{"typography":{"fontSize":20},"color":{"background":"#c7b9a7"}}} -->
<p class="has-text-align-center has-background" style="background-color:#c7b9a7;font-size:20px"><strong>"สุชัย" จัดทัพเทนนิสสู้ศึกชิงแชมป์โลก<br>เรียก มนัญชญา-ลัลนา นำทีมบุกอินเดีย </strong></p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ตามที่ ทีมเทนนิสหญิงไทยได้แชมป์จากการแข่งขันเทนนิสชิงแชมป์โลก ประเภททีมหญิง รายการ "2024 บิลลี จีน คิง คัพ บาย เกนบริดจ์" โซนเอเชีย/โอเชียเนีย กลุ่ม 2 ที่กรุงกัวลาลัมเปอร์ ประเทศมาเลเซีย เมื่อวันที่ 20 ก.ค. 2567 และทำให้ทีมไทยได้เลื่อนขึ้นกลุ่ม 1 ในปี 2568 นั้น<br>ล่าสุด สหพันธ์เทนนิสนานาชาติ (ไอทีเอฟ) ได้กำหนดสถานที่จัดการแข่งขันและวันที่แข่งขันออกมาแล้ว โดยรายการ "2025 บิลลี จีน คิง คัพ บาย เกนบริดจ์" (บีเจเคซี) โซนเอเชีย/โอเชียเนีย กลุ่ม 1 จะจัดขึ้นที่ เดกกัน ยิม คณา เมืองปูเน่ ประเทศอินเดีย ระหว่างวันที่ 7 - 12 เมษายน 2568<br>และในการประชุมคณะกรรมการอำนวยการสมาคมฯ เมื่อวันที่ 26 ก.พ. ที่ผ่านมา มีมติเห็นชอบให้ นายภุชงค์ เลาหศิริวงศ์ กรรมการอำนวยการสมาคมฯ และฝ่ายจัดการแข่งขัน เป็นผู้จัดการทีมชาติไทยอีกสมัย ซึ่งได้ทำหน้าที่พาทีมชาติไทยคว้าแชมป์ โซนเอเชีย/โอเชียเนีย กลุ่ม 2 ดังกล่าวข้างต้น ร่วมด้วยการทำหน้าที่ของ "โค้ชเอ็กซ์" นายพชรพล คำสมาน กัปตันทีมและผู้ฝึกสอน<br>นายสุชัย กล่าวต่อว่า สำหรับการเตรียมนักเทนนิสเข้าร่วมการแข่งขันนั้น สมาคมฯ ได้พิจารณาจากอันดับนักเทนนิส ณ วันที่ 23 ก.พ. 2568 ก่อนจะส่งรายชื่อ ประเภทเดี่ยว จำนวน 4 คน และประเภทคู่ จำนวน 1 คน ไปยัง ไอทีเอฟ ในวันที่ 10 มี.ค.นี้ ซึ่งเป็นวันสุดท้ายที่ ไอทีเอฟ กำหนดให้ส่งรายชื่อ ทั้งนี้ หากนักกีฬาตัวจริงขอถอนตัวหรือมีเหตุจำเป็นที่ไม่สามารถเข้าร่วมการฝึกซ้อมและเข้าร่วมการแข่งขันได้ สมาคมฯ จะพิจารณาเรียกนักกีฬาสำรองเรียงตามลำดับเข้าร่วมแทนต่อไป<br>ในส่วนรายชื่อนักกีฬาจากการพิจารณาจากอันดับประเภทเดี่ยว นักกีฬาตัวจริง 4 คน ได้แก่ "ไหม" มนัญชญา สว่างเเก้ว "รวงข้าว" ลัลนา ธาราฤดี "แต้ว" ทรรศพร นาคหล่อ และ "อีฟ" พัชรินทร์ ชีพชาญเดช โดยมีนักกีฬาสำรอง เรียงลำดับ 1-3 คือ ได้แก่ "เอิร์ธ" เพียงธาร ผลิพืช "แนต" พัณณิน โควาพิทักษ์เทศ และ "แตงโม" บุณยวีร์ ธรรมไชยวัฒน์<br>ส่วนการพิจารณาจากอันดับประเภทคู่ มีนักกีฬาตัวจริงเพียงคนเดียวคือ เพียงธาร ผลิพืช ขณะที่สำรอง เรียงลำดับ 1-3 ได้แก่ "ลักส์" ลักษิกา คำขำ, พัณณิน โควาพิทักษ์เทศ และ บุณยวีร์ ธรรมไชยวัฒน์<br>"จากรายชื่อนักกีฬาชุดนี้ ซึ่งส่วนใหญ่เป็นชุดเดิม โดยเฉพาะ มนัญชญา สว่างแก้ว มือ 1 ของไทย ที่ทำผลงานได้ดี และยังได้ ลัลนา ธาราฤดี มือ 2 ของไทย มาร่วมทีมด้วย โดยทั้งสองคนได้ประสบการณ์ที่ดีจากการแข่งขันรายการใหญ่ของโลกอย่าง แกรนด์สแลม ออสเตรเลียน โอเพ่น 2025 มาแล้ว จึงเชื่อว่าจะเป็นกำลังสำคัญ ร่วมกับทุกคนในทีม เพื่อช่วยกันสร้างชื่อเสียงให้ประเทศไทยอีกครั้ง" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":48081,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/481007539_1062868305876151_8817033764592835310_n-1024x575.jpg" alt="" class="wp-image-48081"/></figure>
<!-- /wp:image -->