<!-- wp:paragraph {"align":"center","style":{"typography":{"fontSize":20},"color":{"background":"#a4c7d6"}}} -->
<p class="has-text-align-center has-background" style="background-color:#a4c7d6;font-size:20px"><strong>ฟอร์มฮอต! "พลอยเพชร" เบิ้ลแชมป์รุ่น 14 ปีหลังควง "อัญวีณ์" ขึ้นแท่นหญิงคู่เทนนิสเอเชีย</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 สัปดาห์ที่ 1 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 1 ที่สนามเทนนิส เกรต้า สปอร์ต คลับ อ.สัตหีบ จ.ชลบุรี เมื่อวันที่ 9 พ.ค. 2568 เป็นวันสุดท้าย โดย นางสาวสำเรียง เหมาะมาศ ประธานที่ปรึกษาอาวุโสด้านกีฬา เกรต้า รีสอร์ท แอนด์ สปอร์ต คลับ พัทยา เป็นประธานมอบรางวัลให้แก่นักกีฬา ประเภทหญิงเดี่ยว รอบชิงชนะเลิศ "น้องพลอย" พลอยเพชร ด้วงเขียว นักเทนนิสดาวรุ่งไทย มืออันดับ 35 เยาวชนเอเชีย ซึ่งเป็นมือวางอันดับ 1 ของรายการ พบกับ "น้องดีนี่" วรินดา ลีปรีชานนท์ นักหวดไทย มืออันดับ 527 เยาวชนเอเชีย ซึ่งถือเป็นม้ามืดที่ผ่านเข้ามาถึงรอบนี้ และผลการแข่งขัน ปรากฏว่า เป็น พลอยเพชร ที่หวดได้อย่างเฉียบขาด เอาชนะไปด้วยสกอร์ 6-1 ทั้งสองเซต คว้าแชมป์ประเภทหญิงเดี่ยว ได้คะแนนสะสมอันดับเยาวชนเอเชีย รุ่นอายุไม่เกิน 14 ปี จำนวน 200 คะแนน ส่วน วรินดา ในฐานะรองแชมป์ ได้รับคะแนนสะสม จำนวน 133 คะแนน</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบชิงชนะเลิศ "น้องอันปัน" ปัณณพรรธน์ นิ่มนวลกุล ดาวรุ่งจากกรุงเทพฯ มืออันดับ 113 เยาวชนเอเชีย และมือวางอันดับ 3 ของรายการ สุดต้านฝีมือของ ฮิม หว่อง จากฮ่องกง มืออันดับ 110 เยาวชนเอเชีย และมือวางอันดับ 2 ของรายการ ทำให้ ปัณณพรรธน์ พ่ายไป 0-2 เซต 2-6, 3-6 ฮิม หว่อง จากฮ่องกง ขึ้นแท่นครองแชมป์ประเภทชายเดี่ยว ได้รับคะแนนสะสมอันดับเยาวชนเอเชีย รุ่นอายุไม่เกิน 14 ปี จำนวน 200 คะแนน ในขณะที่ ปัณณพรรธน์ ของไทย ได้ตำแหน่งรองแชมป์ชายเดี่ยว ได้รับคะแนนสะสมเป็นรางวัลปลอบใจ จำนวน 133 คะแนน ส่วนผลรอบจัดอันดับ 3-4 ชายเดี่ยว ฟาโรห์ โกวิทวัฒนชัย แพ้ เจมี่ เฉิน (7-ฮ่องกง) 4-2, 2-4 และ 2-4 ด้านหญิงเดี่ยว อัญวีณ์ ไพศาลภาณุวงศ์ (วาง 2) ชนะ อาภรนันท์ โซเฟีย แสงสุชาติ (วาง 4) 4-2, 4-0 จากนั้นเป็นการแข่งขันประเภทหญิงคู่ รอบชิงชนะเลิศ พลอยเพชร ด้วงเขียว กับ "จ๊ะจ๋า" อัญวีณ์ ไพศาลภาณุวงศ์ คู่มือวางอันดับ 1 ของรายการ สองนักเทนนิสชาวไทย ช่วยกันหวดเอาชนะ วู่ ยูมาน จากฮ่องกง กับ เฉิน ซินัว จากจีน คู่มือวางอันดับ 4 ของรายการ 2-0 เซต ด้วยสกอร์ 7-6 ไทเบรก 7-4 และ 6-0 ได้ครองแชมป์หญิงคู่ร่วมกัน นอกจากนี้ยังได้รับคะแนน คนละ 50 คะแนนอีกด้วย ส่วนคู่รองแชมป์ ได้คนละ 33.25 คะแนน</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบชิงชนะเลิศ ฟาโรห์ และ ลีโอ โกวิทวัฒนชัย คู่นักหวดพี่น้อง คู่มือวาง 2 ของรายการ ปราชัยให้แก่ เจมี่ เฉิน และ ฮิม หว่อง คู่นักหวดฮ่องกง คู่มือวาง 1 ของรายการ 0-2 เซต 2-6, 5-7 ได้รองแชมป์ชายคู่ ได้คะแนนคนละ 33.25 คะแนน ส่วนคู่ เจมี่ เฉิน และ ฮิม หว่อง ในฐานะแชมป์ ได้รับคนละ 50 คะแนน</p>
<!-- /wp:paragraph -->

<!-- wp:image {"id":49364,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/495864935_1119712176858430_5461084977007800428_n-785x1024.jpg" alt="" class="wp-image-49364"/></figure>
<!-- /wp:image -->