<!-- wp:paragraph {"align":"center","style":{"typography":{"fontSize":20},"color":{"background":"#cfe2ea"}}} -->
<p class="has-text-align-center has-background" style="background-color:#cfe2ea;font-size:20px"><strong>"กมลวรรณ" กับคู่นักหวดจีนยังฟอร์มแกร่ง!ล้มคู่วาง 6 เข้าตัดเชือก ยูเอส โอเพ่น จูเนียร์ </strong></p>
<!-- /wp:paragraph -->

<!-- wp:paragraph -->
<p>"น้องบัว" กมลวรรณ ยอดเพ็ชร นักหวดดาวรุ่งไทย กับพาร์ทเนอร์ชาวจีน ช่วยกันทำผลงานได้อย่างยอดเยี่ยม ในการแข่งขันเทนนิสแกรนด์สแลมระดับเยาวชน "ยูเอส โอเพ่น จูเนียร์ เทนนิส แชมเปี้ยนชิพส์ 2025" ที่นิวยอร์ก สหรัฐอเมริกา เมื่อวันที่ 4 ก.ย. 2568 ตามเวลาท้องถิ่น ในประเภทหญิงคู่ รอบก่อนรองชนะเลิศ กมลวรรณ ยอดเพ็ชร มือ 57 เยาวชนโลก และ จ้าง รุยเอิ้น มือ 17 เยาวชนโลกจากจีน โชว์ฟอร์มได้ดีต่อเนื่อง หลังจากออกแรงหวดถึงซูเปอร์ไทเบรก ก่อนช่วยกันปราบคู่มือวางอันดับ 6 ของรายการ วิคตอเรีย ลุยซ่า บาร์รอส มือ 22 เยาวชนโลกจากบราซิล กับ เธีย ฟรอดิน มือ 25 เยาวชนโลกจากสหรัฐอเมริกา ได้อย่างสุดมัน 2-1 เซต 6-3, 3-6 และซูเปอร์ไทเบรก 10-7นับเป็นการเอาชนะคู่มือวางได้ 2 รอบติดต่อกันของ กมลวรรณ กับ จ้าง รุยเอิ้น หลังจากที่ในรอบสอง เพิ่งล้มคู่มือวางอันดับ 1 ของรายการมาได้ กมลวรรณ กับ จ้าง รุยเอิ้น ทะลุสู่รอบรองชนะเลิศ โดยจะพบกับคู่มือวางอันดับ 4 ของรายการ เยลีน ฟานดรอมม์ มือ 21 เยาวชนโลกจากเบลเยียม กับ ไลม่า วลาดสัน มือ 16 เยาวชนโลกจากลิทัวเนีย ต่อไป ทั้งนี้ จากผลงานดังกล่าว นับเป็นครั้งแรกของ "น้องบัว" ที่ผ่านเข้าถึงรอบรองชนะเลิศในศึกแกรนด์สแลมระดับเยาวชน</p>
<!-- /wp:paragraph -->

<!-- wp:image {"id":51786,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/542155706_1212957310867249_8818058162566002027_n-768x1024.jpg" alt="" class="wp-image-51786"/></figure>
<!-- /wp:image -->