ศึกกีฬาลูกสักหลาดคัดเลือกตัวแทนเยาวชนทีมชาติไทย รุ่นอายุไม่เกิน 14 ปี และรุ่นอายุไม่เกิน 16 ปี ประจำปี พ.ศ.2561 ของสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ณ ศูนย์พัฒนากีฬาเทนนิสแห่งชาติ เมืองทองธานี เข้มข้นขึ้นทุกขณะ ล่าสุด เมื่อวันที่ 23 มกราคม ได้นักหวดเยาวชนฝีมือดีเข้าไปตีรอบรองชนะเลิศหรือรอบ 4 คนสุดท้ายเรียบร้อยแล้ว

ในรุ่นอายุไม่เกิน 14 ปี หญิง รอบก่อนรองชนะเลิศ ลัลนา ธาราฤดี เรียกฟอร์มเก่งออกมาหวดเอาชนะ กัญญธมล ยอดสนิท ได้อย่างขาดลอย 6-0, 6-1 ผ่านเข้ารอบรองชนะเลิศ พบกับ สลักทิพย์ อุ่นเมือง ที่ใช้เวลาหวดเพียง 34 นาที เอาชนะ ชัชนรี บุญกลาง ด้วยสกอร์ 6-1, 6-0 ขณะที่ วิจิตราภรณ์ วิมุกตานนท์ เอาชนะ เมลิสสา เซ 6-2, 6-4 ผ่านเข้าไปตัดเชือกกับ กฤติกา แอบเอี่ยม ที่เอาชนะ แพรวา จงจิตร 6-2, 6-1

ด้านผลฝ่ายเยาวชนชาย รุ่นอายุไม่เกิน 14 ปี รอบก่อนรองชนะเลิศ ธนภัทร นิรันดร เอาชนะ กฤติน แอบเอี่ยม 6-4, 6-3 ผ่านเข้าไปหวดรอบรองชนะเลิศกับ ศุภวัฒน์ แซ่อุ้ย ที่เอาชนะ แดน วิศิษฐ์ชัยชาญ ด้วยสกอร์ 6-1, 6-1 ขณะที่ รชตะ ธรรมเจริญสถิต เอาชนะ โชติวัฒน์ แน่นอุดร ที่สกอร์ 6-1, 6-1 เช่นกัน ได้เข้าไปหวดต่อในรอบรองชนะเลิศ ซึ่งจะพบกับ ศิวณัฏฐ์ อุ้ยตยะกุล ที่ในรอบก่อนรองฯ เอาชนะ ศุภเศรษฐ์ สินเจริญวัฒนา 6-2, 6-2

ในส่วนรุ่นอายุไม่เกิน 16 ปี หญิง ศุภาพิชญ์ เกือรัมย์ ต้องออกแรงเล่นถึง 3 เซต ก่อนจะพิชิตชัยเหนือ ธมนพรรณ จงเลิศตระกูล ด้วยสกอร์ 6-3, 3-6, 6-2 ผ่านเข้าไปเล่นรอบรองชนะเลิศกับ พิมพ์รดา จัตวาพรวนิช ที่เล่น 3 เซตเช่นกัน ก่อนเอาชนะ วริศรา ลี ด้วยสกอร์ 6-2, 4-6, 6-4 ขณะที่ อัญชิสา ฉันทะ ซึ่งได้เซตแรกไปก่อนกลับพลาดท่าต่อ ญาตาวี ฉิมฉ่ำ ในเซตสอง ก่อนพลิกสถานการณ์กลับมาเอาชนะ ญาตาวี ฉิมฉ่ำ 6-1, 1-6, 6-3 ทำให้ อัญชิสา ผ่านเข้าไปตัดเชือกกับ ลัลดา กำหอม ที่ชนะ ณัฎฐณิชา กินรี 6-1, 6-2

ขณะที่รุ่นอายุไม่เกิน 16 ปี ชาย อนพัช ทิมางกูร หวดชนะ รฐนนท์ ตั้งธนศฤงคาร 6-2, 6-2 ผ่านเข้าไปเล่นรอบรองชนะเลิศกับ สิรวิชญ์ สุดเนตร ที่เอาชนะ ภาธร หาญชัยกุล, 6-2, 0-6, 7-5 ด้าน ปรัชญา ใบบ้ง เอาชนะ ภูวิศ ลี 6-3, 6-4 ผ่านเข้าไปตัดเชือกกับ ธนกร ศรีรัตน์ ที่หวดชนะ พีระภัทร เด็ดทองหลาง 6-3, 6-4

สำหรับการแข่งขันในวันที่ 24 มกราคมนั้น เป็นรอบรองชนะเลิศ ในรุ่นอายุไม่เกิน 14 ปี ทั้งชายและหญิง เริ่มแข่งขันเวลา 08.30 น. ขณะที่รุ่นอายุไม่เกิน 16 ปี ทั้งชายและหญิง จะเริ่มแข่งขันเวลา 09.30 น. โดยแมทช์นี้ ผู้ชนะจะผ่านเข้าสู่รอบชิงชนะเลิศ ส่วนผู้แพ้จะชิงอันดับ 3 ซึ่งในรุ่นอายุไม่เกิน 14 ปี ชายและหญิง กับรุ่นอายุไม่เกิน 16 ปี ชาย จะคัดเอาอันดับ 1-3 เป็นตัวแทนเยาวชนทีมชาติไทย ส่วนอันดับ 4 จะเป็นนักกีฬาสำรอง ขณะที่รุ่นอายุไม่เกิน 16 ปี หญิง มีนักเทนนิสเยาวชนที่ติดทีมชาติด้วยอันดับเยาวชนโลกอยู่แล้ว 2 คน หากทั้งคู่ตอบรับการติดทีมชาติ ก็จะทำให้ ผู้ที่คว้าแชมป์เท่านั้น ที่จะได้เป็นตัวแทนเยาวชนทีมชาติไทยคนที่ 3 ส่วนรองแชมป์จะเป็นนักกีฬาสำรอง แต่หากนักกีฬาที่ติดด้วยอันดับเยาวชนโลกไม่ตอบรับ ก็จะทำให้นักกีฬาที่ได้อันดับต่อๆ ไป ขยับขึ้นมาเป็นตัวจริงแทน

<img class="aligncenter size-medium wp-image-4896" src="https://www.bucket.cloudaccess9.com/ltatorg/2018/01/26907159_1682943555061939_6783602396365519849_n-300x200.jpg" alt="" width="300" height="200" />

<img class="aligncenter size-medium wp-image-4897" src="https://www.bucket.cloudaccess9.com/ltatorg/2018/01/26907004_1682943548395273_8525752047914841018_n-300x200.jpg" alt="" width="300" height="200" />

<img class="aligncenter size-medium wp-image-4904" src="https://www.bucket.cloudaccess9.com/ltatorg/2018/01/27067269_1682943165061978_589793792330703919_n-300x200.jpg" alt="" width="300" height="200" />
<img class="aligncenter size-medium wp-image-4909" src="https://www.bucket.cloudaccess9.com/ltatorg/2018/01/27073095_1682942878395340_6682870498133515332_n-300x200.jpg" alt="" width="300" height="200" />