<!-- wp:paragraph {"align":"center","style":{"typography":{"fontSize":20},"color":{"background":"#d1e2e9"}}} -->
<p class="has-text-align-center has-background" style="background-color:#d1e2e9;font-size:20px"><strong>"เปน" โค่นมือวาง - "บัว" หืดจับแซงชนะไอทีเอฟ จูเนียร์ส เวิลด์ เทนนิส ทัวร์ เจ300</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ300 นนทบุรี รายการใหญ่ ITF Juniors World Tennis Tour J300 (1) หรือ ไอทีเอฟ จูเนียร์ส เวิลด์ เทนนิส ทัวร์ เจ300 (1) ซึ่งแชมป์ประเภทเดี่ยวจะได้ถึง 300 คะแนน ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 4 มี.ค. 2568 เป็นการแข่งขันรอบเมนดรอว์วันที่สอง ประเภทชายเดี่ยว รอบสอง (32 คน) "เปนเน่" เปน จารุศร นักเทนนิสเยาวชนไทย วัย 17 ปี มือ 186 เยาวชนโลก เล่นได้ถูกใจกองเชียร์ ใช้การหวดที่ดุดันปราบ จอง ยอนซู นักหวดวัย 17 ปี จากเกาหลีใต้ ซึ่งเป็นมือวางอันดับ 7 ของรายการ และอยู่ท็อปร้อยของโลกที่อันดับ 53 เยาวชนโลก ได้สำเร็จ 2-0 เซต 6-1 และ 6-4</p>
<!-- /wp:paragraph -->

<!-- wp:paragraph -->
<p>"เปนเน่" โค่นมือวางของรายการ ทะยานสู่การแข่งขันรอบที่สาม 16 คนสุดท้ายไปพบกับ เร็น มัตสึมูระ นักเทนนิสชาวญี่ปุ่น วัย 16 ปี มือ 272 เยาวชนโลก ที่เข้ามาจากรอบคัดเลือก และในเมนดรอว์ รอบสอง เอาชนะ ดูเย มาร์โควินา มือวาง 10 จากออสเตรเลีย 3-6, 6-3 และ 7-6 ไทเบรก 7-1 ด้านหญิงเดี่ยว รอบสอง "บัว" กมลวรรณ ยอดเพ็ชร นักเทนนิสไทย วัย 17 ปี มือ 66 เยาวชนโลก ซึ่งเป็นมือวาง 5 ของรายการ เกือบพลาดท่าให้แก่นักเทนนิสที่เข้ามาจากรอบคัดเลือก มาลิก้า อามิกาลีเอวา วัย 17 ปี จากคาซัคสถาน มือ 264 เยาวชนโลก เมื่อพ่ายในเซตแรก ก่อนจะรวบรวมสมาธิเรียกฟอร์มเก่งกลับมาได้ทันเวลา ทำให้ "บัว" เก็บ 2 เซตรวด แซงเอาชนะไป 2-1 เซต 2-6, 6-0 และ 6-4</p>
<!-- /wp:paragraph -->

<!-- wp:paragraph -->
<p>กมลวรรณ ผ่านเข้ารอบสาม หรือ 16 คนสุดท้าย ไปพบกับ วิกตอเรีย มิโลวาโนวา วัย 18 ปี มือ 77 เยาวชนโลก และมือวาง 9 ของรายการ ที่ชนะ ซาราห์ มิลเดรน วัย 16 ปี จากออสเตรเลีย มือ 159 เยาวชนโลก 2-0 เซต 6-2, 6-4 ในส่วนผลการแข่งขันคู่อื่น ๆ ชายเดี่ยว รอบสอง ปวรปรัชญ์ งั่นบุญศรี แพ้ โรมัน คาร์ลามอฟ (วาง12) 1-6, 2-6 อาร์นาฟ ปาปาร์การ์ (อินเดีย) ชนะ เอกอร์ พลีชิฟต์เซฟ (วาง1) 6-3, 6-3 คิม มูบีน (14-เกาหลีใต้) ชนะ ดาเนียล โจวานอฟสกี้ (ออสเตรเลีย) 7-6(3), 6-2</p>
<!-- /wp:paragraph -->

<!-- wp:paragraph -->
<p>แจ็ค เฉิง (ฮ่องกง) ชนะ เจค เดมโบ้ (11-ออสเตรเลีย) 6-7(4-7), 6-1 และ 6-2 อีวาน อิทกิ้น (วาง3) ชนะ โคชิโระ นากามาเอะ (ญี่ปุ่น) 3-6, 6-3 และ 6-4 กริช ตยากี (4-อินเดีย) ชนะ ฮยู คาวานิชิ (ญี่ปุ่น) 6-1, 6-3 หญิงเดี่ยว รอบสอง ธฤตา หงษ์หยก แพ้ หวัง หยูหาน (4-จีน) 3-6, 1-6 ลีเดียร์ พอดโกริชานี่ แพ้ หลี่ หยูเหยา (13-จีน) 4-6, 4-6 เอวา เบ็ค (15-ออสเตรเลีย) ชนะ ชิโฮมิ หลี่ ซวน ลีออง (มาเลเซีย) 6-1, 6-4 เรนะ โกโตะ (1-ญี่ปุ่น) ชนะ แอนนา ปุชคาเรวา 6-4, 7-6(4)</p>
<!-- /wp:paragraph -->

<!-- wp:paragraph -->
<p>หญิงคู่ รอบสอง กมลวรรณ ยอดเพ็ชร /หวัง หยูหาน (2-ไทย /จีน) ชนะ อเล็กซานดรา มาโลวา /อลิสา เทเรนเทวา 6-1, 6-2 ลีเดียร์ พอดโกริชานี่ /มาลิกา อามิกาลีเอวา (ไทย /คาซัคสถาน) พบ บรู๊ค แบล็ก /เรนะ โกโตะ (1-สหราชอาณาจักร/ญี่ปุ่น) ส่วนชายคู่ รอบสอง เปน จารุศร /คุณานันท์ พันธราธร แพ้ ไท โฮสต์ /ดูเย มาร์โควินา (3-ออสเตรเลีย) 2-6, 3-6</p>
<!-- /wp:paragraph -->

<!-- wp:image {"id":48163,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/482077133_1066723978823917_3012333215199869076_n-1024x683.jpg" alt="" class="wp-image-48163"/></figure>
<!-- /wp:image -->