<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":18}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:18px"><strong>"บุณยวีร์"จับคู่ไต้หวันผงาดแชมป์หวดอาชีพที่อเมริกา</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเทนนิสอาชีพหญิง ไอทีเอฟ เวิลด์ เทนนิส ทัวร์ 2022 รายการ "W15 ซานดิเอโก้" ชิงเงินรางวัลรวม 15,000 ดอลลาร์สหรัฐ หรือราว 525,000 บาท ที่เมืองซานดิเอโก้ รัฐแคลิฟอร์เนีย สหรัฐอเมริกา ระหว่างวันที่ 13-19 มิ.ย. 65 โดยมีนักเทนนิสไทยลงสนาม 1 คน คือ "แตงโม" บุณยวีร์ ธรรมไชยวัฒน์ นักเทนนิสดีกรีทีมชาติ วัย 23 ปี มืออันดับ 1186 ของโลก<br>ส่วนผลการแข่งขันในรายการนี้ บุณยวีร์ โชว์ฟอร์มได้ดีในประเภทคู่ สามารถคว้าแชมป์มาครองได้สำเร็จ หลังจับคู่กับ หยา ยี่ หยาง นักหวดไต้หวัน ซึ่งทั้งคู่ถูกจัดเป็นคู่มือวาง 4 ของรายการ ลงหวดรอบชิงชนะเลิศ เอาชนะคู่นักเทนนิสเจ้าถิ่น อเมริกา ซาร่า ดาเวตติล่า กับ มาเคนน่า โจนส์ คู่มือวาง 3 ของรายการ ได้อย่างเด็ดขาด 2 เซตรวด ด้วยสกอร์ 6-3 และ 6-4<br>นับเป็นการคว้าแชมป์แรกในรอบ 4 ปี ของ บุณยวีร์ นับตั้งแต่คว้าแชมป์ครั้งหลังสุดในการแข่งขันเทนนิสอาชีพหญิง ไอทีเอฟ เวิลด์ เทนนิส ทัวร์ ในปี 2018 ที่หัวหิน จ.ประจวบคีรีขันธุ์ เมื่อเดือนพฤศจิกายนโดยคู่กับ ณัฐนิดา หลวงแนม<br>ส่วนประเภทหญิงเดี่ยว บุณยวีร์ พลาดท่าแพ้ให้กับ คิมมี่ ฮานเซ่ นักหวดอเมริกันวัย 19 ปี มืออันดับ 1116 ของโลก มือวาง 7 ของรายการ ในการแข่งขันรอบสอง 1-6 และ 2-6</p>
<!-- /wp:paragraph -->

<!-- wp:image {"id":32488,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/BB90CEA6-7FE7-4AF5-AD9D-A32956EE98F1-768x1024.jpeg" alt="" class="wp-image-32488"/></figure>
<!-- /wp:image -->