<!-- wp:paragraph {"align":"center","style":{"typography":{"fontSize":20},"color":{"background":"#ddc5c1"}}} -->
<p class="has-text-align-center has-background" style="background-color:#ddc5c1;font-size:20px"><strong>"ไหม-มนัญชญา" ทุบอินเดียประเดิมชัยหวด "แอลไลด์ ไทยแลนด์ โอเพ่น 2024"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสหญิงรายการใหญ่ในประเทศไทย ดับเบิลยูทีเอ 250 รายการ "แอลไลด์ ไทยแลนด์ โอเพ่น 2024 พรีเซนเต็ด บาย แคล-คอมพ์" ชิงเงินรางวัลรวม 267,082 ดอลลาร์สหรัฐ หรือประมาณเกือบ 10 ล้านบาท ณ อารีน่า หัวหิน จ.ประจวบคีรีขันธ์ เมื่อวันที่ 14 กันยายน 2567 เป็นวันแรก เริ่มด้วยรอบควอลิฟาย หรือรอบคัดเลือก ประเภทหญิงเดี่ยว รอบคัดเลือกรอบแรก "ไหม" มนัญชญา สว่างแก้ว ทีมชาติไทยชุดแชมป์ "2024 บิลลี จีน คิง คัพ บาย เกนบริดจ์" อายุ 22 ปี มืออันดับ 188 ของโลก พบกับ ปราณา ธมบาเร นักเทนนิสอินเดีย วัย 30 ปี ที่เคยมีอันดับโลกอยู่ที่ 335 ของโลก เมื่อปี ค.ศ. 2014 ผลปรากฏว่า มนัญชญา ซึ่งเป็นมือวางอันดับ 5 ของรอบคัดเลือก เล่นได้ยอดเยี่ยม เอาชนะได้ 2 เซตรวด ด้วยสกอร์ 6-0 และ 6-3 ส่งให้ มนัญชญา ผ่านเข้ารอบคัดเลือกรอบสุดท้ายไปพบกับ เหลียง เอินซั่ว วัย 23 ปี จากไต้หวัน มืออันดับ 267 ของโลก และมือวางอันดับ 8 ของรอบคัดเลือก ที่ชนะ "บัว" กมลวรรณ ยอดเพ็ชร นักเทนนิสดาวรุ่งวัย 17 ปี มือ 91 เยาวชนโลก และมืออันดับ 1,380 ของโลก 2-0 เซต 6-1, 6-2</p>
<!-- /wp:paragraph -->

<!-- wp:paragraph -->
<p>ด้าน "เอิร์ธ" เพียงธาร ผลิพืช นักเทนนิสไทย วัย 31 ปี มืออันดับ 455 ของโลก และมือวางอันดับ 11 ของรอบคัดเลือก ปราชัยให้แก่ พริสก้า นูโกรโฮ นักเทนนิสจากอินโดนีเซีย วัย 21 ปี มืออันดับ 621 ของโลก 0-2 เซต 6-7 ไทเบรก 2-7 และ 4-6 "แตงโม" บุณยวีร์ ธรรมไชยวัฒน์ อดีตทีมชาติไทยวัย 26 ปี มืออันดับ 971 ของโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน พยายามสู้กับ เว่ย สีเจีย นักหวดดาวรุ่งของจีน วัย 20 ปี มืออันดับ 145 ของโลก และเป็นมือวางอันดับ 4 ของรอบคัดเลือก ก่อนพ่ายไปอย่างน่าเสียดาย 1-2 เซต 4-6, 6-3 และ 5-7</p>
<!-- /wp:paragraph -->

<!-- wp:paragraph -->
<p>ขณะที่ เวียร่า ดีเพิ่ม นักหวดสาวลูกครึ่งไทย-รัสเซีย วัย 20 ปี มืออันดับ 852 ไอทีเอฟแร้งกิ้ง ซึ่งได้ไวลด์การ์ดเข้าร่วมการแข่งขัน ผ่านเข้ารอบโดยไม่ต้องออกแรงหวด หลังจากคู่แข่งขันคือ ทามารา ซิดานเซค นักเทนนิสจากสโลวีเนีย วัย 26 ปี มืออันดับ 226 ของโลก ได้เลื่อนเข้ารอบเมนดรอว์ ส่งผลให้ เวียร่า ได้บาย และผ่านเข้ารอบคัดเลือกรอบสองหรือรอบสุดท้ายไปพบกับ ตาเตียนา โปรโซโรวา มืออันดับ 263 ของโลกต่อไป</p>
<!-- /wp:paragraph -->

<!-- wp:image {"id":45535,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/459600476_939453034884346_9162716258546800248_n-1024x683.jpg" alt="" class="wp-image-45535"/></figure>
<!-- /wp:image -->