<!-- wp:paragraph {"align":"center","style":{"typography":{"fontSize":20},"color":{"background":"#e1ecf1"}}} -->
<p class="has-text-align-center has-background" style="background-color:#e1ecf1;font-size:20px"><strong>สุดแกร่ง!! "จิรัฏฐ์" รวบแชมป์เดี่ยว-คู่พัชรินทร์ ที่ 1 ฝ่ายหญิง-หวดไทยแลนด์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 25 พ.ค. 2568 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัล ประเภทชายเดี่ยว รอบชิงชนะเลิศ "เมฆ" จิรัฏฐ์ นวสิริสมบูรณ์ อดีตทีมชาติจากกรุงเทพฯ มือ 6 ของไทย และมือวางอันดับ 1 ของรายการ ยังคงแข็งแกร่ง คว้าแชมป์ได้ตามคาด หลังจากหยุดฟอร์มร้อนแรงของ "ปูน" ปูนทอง โกมลพิสุทธิ์ นักหวดจากกรุงเทพฯ เช่นกันและเป็นอดีตเยาวชนทีมชาติ ซึ่งปัจจุบันเป็นมือ 19 ของไทย และมือวางอันดับ 4 โดย จิรัฏฐ์ เป็นฝ่ายชนะ 2-0 เซต 6-3 และ 6-2</p>
<!-- /wp:paragraph -->

<!-- wp:paragraph -->
<p>จิรัฏฐ์ ผงาดครองแชมป์ชายเดี่ยว ศึกไทยแลนด์ แชมป์เปี้ยนชิพ สนาม 4 หลังจากเคยได้รองแชมป์สนาม 3 เมื่อเดือน เม.ย. ที่ผ่านมา พร้อมกันนี้ จิรัฏฐ์ ยังได้รับเงินรางวัล จำนวน 50,000 บาท พร้อมคะแนนสะสมอันดับประเทศไทย จำนวน 220 คะแนน ในขณะที่ ปูนทอง ได้รองแชมป์ชายเดี่ยว ได้รับเงินรางวัล จำนวน 25,000 บาท และคะแนน จำนวน 140 คะแนน ทางด้านประเภทหญิงเดี่ยว รอบชิงชนะเลิศ โผไม่พลิกเช่นกัน เมื่อ "อีฟ" พัชรินทร์ ชีพชาญเดช นักเทนนิสชาวขอนแก่น ซึ่งปีที่แล้วเป็นแชมป์ถึง 6 สนามติดต่อกัน ปัจจุบันเป็นมือ 4 ของไทย และมือวาง 1 ของรายการ ปราบนักหวดรุ่นน้อง "แอ๊ตต้า" พิมพ์มาดา ทองคำ อดีตเยาวชนทีมชาติจากสุราษฎร์ธานี มือ 13 ของไทย และมือวาง 3 ของรายการ ได้ทั้ง 2 เซต ด้วยสกอร์ 6-4 และ 7-5</p>
<!-- /wp:paragraph -->

<!-- wp:paragraph -->
<p>พัชรินทร์ ซึ่งเป็นทีมชาติไทยชุด "2025 บิลลี จีน คิง คัพ บาย เกนบริดจ์" ได้ครองแชมป์หญิงเดี่ยวศึกไทยแลนด์ แชมป์เปี้ยนชิพ สนาม 4 ได้รับเงินรางวัล จำนวน 50,000 บาท พร้อมคะแนนสะสมอันดับประเทศไทย 220 คะแนน ในขณะที่ พิมพ์มาดา รองแชมป์ ได้รับเงินรางวัล จำนวน 25,000 บาท และคะแนน 140 คะแนน จากนั้นเป็นการแข่งขันประเภทชายคู่ จิรัฏฐ์ ที่คว้าแชมป์ชายเดี่ยวไปแล้ว ลงสนามลุ้นอีกถ้วยรางวัล ซึ่งจับคู่กับ ณัฐนนท์ กัจฉปานันท์ จากยะลา ชิงชนะเลิศกับ แทนตะวัน ทัดเดโอ มายอลิ แม็คจิโอลิ ซึ่งเป็นลูกครึ่งไทย-อิตาลี ที่จับคู่กับ ทรงฤทธิ์ เดวิด จั่นบุบผา จาก กทม. คู่มือวาง 4 ของรายการ ผลการแข่งขัน ปรากฏว่า เป็นคู่ จิรัฏฐ์ กับ ณัฐนนท์ ที่เล่นได้เข้าขา เอาชนะไป 2-0 เซต 6-2 และ 6-4 คว้าแชมป์ชายคู่ และได้รับเงินรางวัลไปแบ่งกัน จำนวน 20,000 บาท ส่วนคู่รองแชมป์ได้รับร่วมกัน จำนวน 10,000 บาท ขณะที่ประเภทคู่ผสม รอบชิงชนะเลิศ ปัญณ์ณวัชญ์ สุทธิสมบูรณ์ จากลำปาง และ พิมพ์มาดา ทองคำ จากสุราษฎร์ธานี เอาชนะ วรัญญา วงค์เทียนชัย จากเชียงราย และ พีรวัชร สุขใจ จากชลบุรี ด้วยสกอร์ 2-1 Ret. (รีไทร์) หลังจาก วรัญญา ขอถอนตัว เพราะเจ็บต้นขาซ้าย ปัญณ์ณวัชญ์ กับ พิมพ์มาดา ได้แชมป์คู่ผสม ได้รับเงินรางวัลไปแบ่งกัน จำนวน 14,000 บาท ส่วนคู่รองแชมป์ ได้รับเงินรางวัลไปแบ่งกัน จำนวน 8,000 บาท.</p>
<!-- /wp:paragraph -->

<!-- wp:image {"id":49646,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499550295_1131241225705525_4983894130754806026_n-1024x683.jpg" alt="" class="wp-image-49646"/></figure>
<!-- /wp:image -->