<!-- wp:paragraph {"align":"center","style":{"typography":{"fontSize":20},"color":{"background":"#c9d2da"}}} -->
<p class="has-text-align-center has-background" style="background-color:#c9d2da;font-size:20px"><strong>"อัญชิสา-พิมพ์รดา" ฉลุยเข้ารอบสองศึกอาชีพตูนิเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย และ หญิง ไอทีเอฟ เวิลด์ เทนนิส ทัวร์ รายการ "M15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท และ รายการ "W15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่ประเทศตูนิเซีย เมื่อวันคืนวันที่ 29 กันยายน มีโปรแกรมแข่งรอบเมนดรอว์ ทั้งชายเดี่ยว และ หญิงเดี่ยว โดยประเภทชายเดี่ยว รอบแรก "เจได" เครดิตไชยรินทร์ นักเทนนิสเยาวชนไทยวัย 17 ปี ที่มาจากรอบคัดเลือก มืออันดับ 1658 ไอทีเอฟแรงกิ้ง ลงสนามพบกับ วิซาม อับเดอรามาน นักหวดดาวรุ่งเจ้าถิ่น วัย 17 ปี มืออันดับ 3106ไอทีเอฟแรงกิ้ง ซึ่งได้ไวล์การ์ดลงแข่งเมนดรอว์ โดยคู่นี้ดวลกันอย่างสุดมันส์ผลัดกันได้คนละเซตก่อนที่จะต้องมาหวดตัดสินในเซตสามและเป็นดาวรุ่งเจ้าถิ่นที่สามารถเฉือนชนะไปหวุดหวิด 2-1 เซต ด้วยสกอร์ 6-3, 3-6 และ 7-6 ไทเบรก 7-3 ใช้เวลาแข่งขันรวม 2 ชั่วโมง 22 นาที ทำให้ เครดิต ชวดโอกาสผ่านเข้ารอบสองไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>ขณะที่การแข่งขันหญิงเดี่ยว รอบแรก "ออมสิน" อัญชิสา ฉันทะ นักเทนนิสไทยวัย 19 ปี มืออันดับ 760 ของโลก อาศัยการหวดสโตรกที่เฉียบขาดเอาชนะ แยสมิน มันเซารี่ นักเทนนิสฝรั่งเศส มืออันดับ 837 ของโลก 2 เซตรวด ด้วยสกอร์ 6-4 และ 6-1 อัญชิสา ผ่านเข้ารอบสองต่อไป </p>
<!-- /wp:paragraph -->

<!-- wp:paragraph -->
<p>ส่วน "แพตตี้" พิมพ์รดา จัตวาพรวนิช ดาวรุ่งวัย 17 ปีของไทย ที่มาจากรอบคัดเลือก โชว์ฟอร์มหวดที่ยอดเยี่ยมไม่แพ้กัน หลังใช้ความดุดันในการยิงสโตรกต้อนชนะ เวโรนิก้า บาสแซค นักเทนนิสโปแลนด์วัย 19 ปี มืออันดับ 1136 ของโลก 2-0 เซต ด้วยสกอร์ 6-2 และ 6-2 พิมพ์รดา ผ่านเข้ารอบสองได้เช่นกัน</p>
<!-- /wp:paragraph -->

<!-- wp:image {"id":28821,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/243919951_4594369953919270_1449762437100014374_n-768x1024.jpg" alt="" class="wp-image-28821"/></figure>
<!-- /wp:image -->