<!-- wp:paragraph {"align":"center","style":{"typography":{"fontSize":20},"color":{"background":"#b0ccd8"}}} -->
<p class="has-text-align-center has-background" style="background-color:#b0ccd8;font-size:20px"><strong>"ไหม-ณัฐ" ลิ่วตัดเชือกศึกไอทีเอฟ3 นักเทนนิสไทยเข้าชิงฯ ประเภทคู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 9 เทนนิสหญิง "ไอทีเอฟ โปร เซอร์กิต พรีเซนเต็ด บาย เอสเอที (1)" ชิงเงินรางวัลรวม 25,000 ดอลลาร์สหรัฐ หรือประมาณ 888,000 บาท และเทนนิสชาย "ไอทีเอฟ เมนส์ เซอร์กิต 2" ชิงเงินรางวัลรวม 15,000 ดอลลาร์สหรัฐ หรือประมาณ 532,800 บาท รวม 2 รายการอยู่ที่ 1,420,800 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 8 ก.ย. 2566 เป็นรอบเมนดรอว์วันที่ 4 ของการแข่งขัน คู่ที่น่าสนใจ ประเภทหญิงเดี่ยว รอบก่อนรองชนะเลิศ เป็นการลงสนามของนักเทนนิสไทย "ไหม" มนัญชญา สว่างแก้ว วัย 21 ปี ทีมชาติไทยชุดเอเชี่ยนเกมส์ ครั้งที่ 19 ปัจจุบันเป็นมืออันดับ 267 ของโลก และยังโชว์ฟอร์มได้ดี ในฐานะเต็ง 4 ของรายการนี้ ใช้เวลาไปเพียง 50 นาที เอาชนะ อลิโอนา ฟาไล นักหวดวัย 19 ปี มือ 415 ของโลก จากเบลารุส รองแชมป์หญิงเดี่ยว ศึกดับเบิลยู25 นครศรีธรรมราช เมื่อสัปดาห์ที่แล้ว ได้ 2 เซตรวด 6-0, 6-2 โดยแมทช์นี้ มนัญชญา เสิร์ฟเอซได้ถึง 11 ครั้ง และได้ผ่านเข้ารอบรองชนะเลิศ ไปพบกับ อนาสตาเซีย ซาคาโรวา มือวางอันดับ 1 ของรายการ ต่อไป</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว มีนักเทนนิสไทยทำผลงานได้ดีเช่นกัน โดย "ณัฐ" ปรัชญา อิสโร วัย 27 ปี มือ 1,382 ของโลก ที่ฝ่าด่านตั้งแต่รอบคัดเลือกมาถึงรอบก่อนรองชนะเลิศ ดวลแร็กเกตกับ เจมส์ วัตต์ นักหวดนิวซีแลนด์ วัย 23 ปี มือ 1,070 ของโลก ได้อย่างสูสี ก่อนที่ ปรัชญา จะชิงทำแต้มในจังหวะสำคัญ และเอาชนะได้ 2-0 เซต 6-4, 6-4 โดยแมทช์นี้ ปรัชญา เสิร์ฟเอซได้ 6 ครั้ง ในขณะที่ เจมส์ วัตต์ เสิร์ฟเอซได้ถึง 15 ครั้ง เสียไป 2 ดับเบิลฟอลท์ สำหรับ ปรัชญา ได้ผ่านเข้ารอบรองชนะเลิศ ไปพบกับ โมเอรานี บูซิจ จากออสเตรเลีย ที่โค่น "เต็ง 1" สิดหาร์ธ ราวัต จากอินเดีย 2-1 เซต 7-6(8-6), 6-7(1-7) และ 6-3</p>
<!-- /wp:paragraph -->

<!-- wp:paragraph -->
<p>นอกจากนี้ ยังมีนักเทนนิสไทยผ่านเข้าชิงชนะเลิศ ในประเภทหญิงคู่ได้ด้วย โดย "แน็ต" พัณณิน โควาพิทักษ์เทศ จับคู่กับ ถัง เฉียนฮุย จากจีน ผนึกกำลังสู้กับ คู่เต็ง 3" ชรีวัลลี ราชมิกา ภมิดิปาตี กับ ไวเดฮี เชาดารี จากอินเดีย พลิกจากที่แพ้เซตแรก กลับมาเป็นฝ่ายเฉือน 2-1 เซต 2-6, 6-3 และซูเปอร์ไทเบรก 10-8 ในส่วนผลการแข่งขันคู่อื่น มีดังนี้ หญิงเดี่ยว รอบก่อนรองชนะเลิศ หม่า เย่ซิน (วาง 5-จีน) ชนะ หลิว ฟางโจว 7-5 Ret. (เจ็บขาขวา) อนาสตาเซีย โควาเลวา ชนะ มิซากิ มัตสึดะ (วาง 6-ญี่ปุ่น) 6-4, 7-5 ชายเดี่ยว รอบก่อนรองชนะเลิศ แม็กซิมัส ภราพล โจนส์ (วาง 2) แพ้ กริกอรี่ โลมากิ้น (คาซัคสถาน) 5-7, 2-6 มิตสึกิ เหว่ย คัง ลีออง (มาเลเซีย) ชนะ ฮาน ซอน ยอง (เกาหลีใต้) 6-1, 4-6 และ 6-4</p>
<!-- /wp:paragraph -->

<!-- wp:paragraph -->
<p>ชายคู่ รอบรองชนะเลิศ แม็กซิมัส ภราพล โจนส์-กริกอรี่ โลมากิ้น (คู่วาง 1 ไทย-คาซัคสถาน) ชนะ ฮาน ซอน ยอง-ไทเซอิ อิจิคาวะ (วาง 3 เกาหลีใต้-ญี่ปุ่น) 6-3, 6-2 /วิชยา ตรงเจริญชัยกุล-ซุน เฉียน (คู่วาง 4 ไทย-จีน) ชนะ ร็อบ เรย์โนลด์ส-เจมส์ วัตต์ (นิวซีแลนด์) 6-4, 7-5 ขณะที่หญิงคู่ รอบรองชนะเลิศ สลักทิพย์ อุ่นเมือง-เซียะ หยู เชียะ (ไทย-ไต้หวัน) แพ้ มิซากิ มัตสึดะ-นาโฮะ ซาโตะ (ญี่ปุ่น) 4-6, 1-6</p>
<!-- /wp:paragraph -->

<!-- wp:image {"id":39104,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/376800442_700767702086215_617969186632882111_n-1024x683.jpg" alt="" class="wp-image-39104"/></figure>
<!-- /wp:image -->