<p style="text-align: center;"><span style="font-size: 14pt;"><strong>ฮอตสุดๆ "บุณยวีร์"ล้มเต็ง1 "พัณณิน"โค่นเต็ง2 ศึกเอส เอ ที</strong></span></p>
การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 825,000 บาท สัปดาห์ที่ 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 14 ส.ค. ไฮไลท์อยู่ที่ หญิงเดี่ยว รอบแรก "แตงโม" บุณยวีร์ ธรรมไชยวัฒน์ นักเทนนิสสาวไทยวัย 20 ปี มือ 447 ของโลก พบกับ เดสตานี ไออาว่า นักหวดจากออสเตรเลีย วัย 18 ปี มือวางอันดับ 1 ของรายการ และมือ 236 ของโลก โดยคู่<span class="text_exposed_show">นี้ยังไม่เคยพบกันมาก่อน</span>
<div class="text_exposed_show">

เซตแรก บุณยวีร์ ตีได้เฉียบขาด เอาชนะได้ 6 เกมรวด ทว่ามาพลาดท่าในเซตที่สอง บุณยวีร์ แพ้ไป 4-6 ทำให้เสมอ 1-1 เซต และในเซตสาม ดวลกันสูสีจนไปเสมอกัน 4-4 บุณยวีร์ เบรกเกมที่ 9 ขึ้นนำ 5-4 และออกมาเสิร์ฟปิดเซต เอาชนะไป 6-4 สรุป บุณยวีร์ ล้มมือวาง 1 ด้วยการเฉือนเอาชนะไป 2-1 เซต 6-0, 4-6 และ 6-4 ใช้เวลาแข่งขัน 1 ชั่วโมง 51 นาที ผ่านเข้ารอบสอง พบ ฮารุนะ อาราคาวะ จากญี่ปุ่น ที่ชนะ ชมภู่ทิพย์ จันดาเขต 2-0 เซต 6-4, 7-6(3)

ด้าน "แน็ต" พัณณิน โควาพิทักษ์เทศ นักหวดดาวรุ่งไทยวัย 15 ปี ดีกรีทีมชาติไทยชุดเอเชี่ยนเกมส์ ครั้งที่ 18 ที่ผ่านเข้ามาจากรอบคัดเลือก และรั้งมือ 1,063 ของโลก ก็ทำผลงานได้ยอดเยี่ยม เมื่อสามารถเอาชนะ ฮิโรโกะ คุวาตะ นักหวดญี่ปุ่น วัย 27 ปี มือวางอันดับ 2 ของรายการ และมือ 270 ของโลก ได้ 2 เซตรวด ด้วยสกอร์ 6-3 และ 6-3 ใช้เวลาแข่งขัน 1 ชั่วโมง 39 นาที ผ่านเข้ารอบสองได้เช่นกัน ซึ่งจะพบกับ ซูซาน่า ซโลโชว่า จากสโลวาเกีย ที่ชนะ วรรษชล สวัสดี 2-1 เซต 1-6, 6-1, 6-2

ส่วนผลคู่อื่น หญิงเดี่ยว รอบแรก หวัง ซิน หยู่ (จีน) ชนะ เคย์ลาห์ แมคฟี (มือวาง8-ออสเตรเลีย) 6-3, 7-5, เนกธา เบนส์ (มือวาง5-ออสเตรเลีย) ชนะ ลู บรูโล (ฝรั่งเศส) 6-3, 6-0, หวัง ซี่หยู (มือวาง6-จีน) ชนะ เคียวกะ โอกามูระ (ญี่ปุ่น) 6-3, 6-1, บาร์โบร่า สเตฟโคว่า (เช็ก) ชนะ ยูอิกิ ทานากะ (ญี่ปุ่น) 6-1, 7-5

ขณะที่ หญิงคู่ รอบแรก (16 คู่) ณิชาต์ เลิศพิทักษ์สินชัย /เพียงธาร ผลิพืช คู่มือวาง 1 จากไทย ชนะ เจเนวิฟ ลอร์เบิร์กส์ /เคย์ลาห์ แมคฟี (ออสเตรเลีย) 6-3, 6-2, ณัฐนิดา หลวงแนม /วรัญญา วงค์เทียนชัย ชนะ พัชรินทร์ ชีพชาญเดช /พลบรุ่ง ผลิพืช 4-6, 7-6(4) และ 11-9, ชมภู่ทิพย์ จันดาเขต /ชนิกานต์ ศิลกุล แพ้ ฮารุนะ อาราคาวะ (ญี่ปุ่น) /คิม ดาบิน (เกาหลีใต้) 4-6, 2-6, มานะ อายูคาวะ (ญี่ปุ่น) /ซีล เดไซ (อินเดีย) ชนะคู่มือวาง 2 คาริน เคนเนล (สวิตเซอร์แลนด์) /มิชิกะ โอเซกิ (ญี่ปุ่น) 6-4, 6-4

<img class="alignnone size-full wp-image-14734" src="https://www.bucket.cloudaccess9.com/ltatorg/2018/08/38860521_1952641911425434_7549969181089726464_n.jpg" alt="" width="960" height="640" />

<img class="alignnone size-full wp-image-14735" src="https://www.bucket.cloudaccess9.com/ltatorg/2018/08/38860521_1952642688092023_801484371092570112_n.jpg" alt="" width="960" height="640" />

<img class="alignnone size-full wp-image-14751" src="https://www.bucket.cloudaccess9.com/ltatorg/2018/08/39137875_1952641181425507_5540164618183245824_n.jpg" alt="" width="960" height="640" />

</div>