<!-- wp:paragraph {"align":"center","style":{"typography":{"fontSize":20},"color":{"background":"#cfdbe0"}}} -->
<p class="has-text-align-center has-background" style="background-color:#cfdbe0;font-size:20px"><strong>"น้องไอซ์" ปวีณอร นวลศรีดาวรุ่งอายุน้อยมากความสำเร็จ กับฝันใหญ่ "แถวหน้าของโลก"</strong></p>
<!-- /wp:paragraph -->

<!-- wp:paragraph -->
<p>ปวีณอร นวลศรี หรือ "น้องไอซ์" จัดเป็นดาวรุ่งอายุน้อยที่ประสบความสำเร็จมากมาย รวมถึงผลงานชิ้นโบว์แดงคือ การได้เป็นนักเทนนิสเยาวชนหญิงทีมชาติไทย ในรุ่นอายุไม่เกิน 14 ปี ประจำปี 2568 "น้องไอซ์" มีผลงานจากการแข่งขันที่โดดเด่น ในฐานะนักเทนนิสเยาวชนที่ผ่านการคัดเลือกให้เป็นตัวแทนทีมชาติไทยถึง 4 ครั้งด้วยกัน โดยครั้งแรก ติดทีมชาติในรุ่นอายุไม่เกิน 12 ปี ส่วนครั้งที่ 2 ติดทีมชาติไทย ในรุ่นอายุไม่เกิน 12 ปี ในปี 2566 จากนั้นครั้งที่ 3 ขยับเข้าสู่รั้วทีมชาติไทย ในรุ่นอายุไม่เกิน 14 ปี ในปี 2567 และครั้งที่ 4 คือล่าสุด ในปี 2568 ความสำเร็จดังกล่าว ถือเป็นสิ่งการันตีว่า ปวีณอร มีผลงานเป็นที่น่าจับตามองในฐานะนักเทนนิสดาวรุ่งที่ฉายแสงเจิดจรัสประดับวงการกีฬาลูกสักหลาดเมืองไทย เด็กหญิงปวีณอร นวลศรี หรือ น้องไอซ์ เธอมีอายุ 14 ปี ปัจจุบันกำลังศึกษาอยู่ชั้นมัธยมศึกษาปีที่ 3 โรงเรียนบีคอนเฮาส์แย้มสะอาดรังสิต จังหวัดปทุมธานี เกิดเมื่อวันที่ 22 มิถุนายน พ.ศ.2554 เป็นนักเทนนิสเยาวชนที่ผ่านรายการใหญ่มาแล้วหลายรายการ อาทิ Australian Open Asaia Pacific Elite, รายการ GSPDP Asian U14 Junior Championship 2024 เป็นต้น</p>
<!-- /wp:paragraph -->

<!-- wp:paragraph -->
<p>ผลงานดีเด่น 3 รายการที่สร้างความความภาคภูมิใจให้กับเธอ ประกอบด้วย การได้อันดับ 6 ประเภทหญิงเดี่ยว รุ่นอายุไม่เกิน 14 ปี จาก​รายการ Australian Open Asaia Pacific Elite รางวัลรองชนะเลิศ ประเภทหญิงเดี่ยว และ รางวัลชนะเลิศ ประเภทหญิงคู่ รุ่นอายุไม่เกิน 14 ปี จาก​รายการ GSPDP Asian U14 Junior Championship 2024 และแน่นอนว่า รายการที่ "น้องไอซ์" รวมทั้งครอบครัวมีความภาคภูมิใจเป็นอย่างมาก นั่นคือ การได้สวมเสื้อติดธงไตรรงค์ การผ่านการคัดเลือกได้เป็นตัวแทนเยาวชนทีมชาติไทย ปี พ.ศ. 2566, 2567 และ 2568 "การติดทีมชาติ และการได้เป็นตัวแทนทีมชาติไทยในครั้งนี้ ทำให้หนูรู้สึกภูมิใจเป็นอย่างมากที่สามารถรักษามาตรฐานของตัวเองเอาไว้ได้ และได้มีโอกาสรับใช้ประเทศชาติอีกครั้ง การได้เล่นเทนนิสให้ประเทศ ถือเป็นก้าวสำคัญในเส้นทางนักกีฬาของหนู และหนูขอขอบคุณทั้งครอบครัว ทีมโค้ช รวมถึงผู้สนับสนุน และสปอนเซอร์ที่ช่วยให้หนูมาอยู่ตรงจุดนี้ได้ สุดท้ายนี้ หนูจะตั้งใจอย่างเต็มที่เพื่อทำผลงานให้ออกมาดีที่สุด และสร้างชื่อเสียงให้แก่ประเทศไทยค่ะ" ปวีณอร เผยความในใจ</p>
<!-- /wp:paragraph -->

<!-- wp:paragraph -->
<p>ผู้อยู่เบื้องหลังความสำเร็จที่สำคัญของเธอ คือ ครูซุ่มและครูป้อม จาก MP tennis เป็นโค้ชคนแรกของเธอในชีวิตการเล่นเทนนิส, นายรุ่งฤทธิ์ ตาก้อง จาก Jack tennis academy ซึ่งเป็นโค้ชคนที่ 2 ที่มีดีกรีเป็นถึงกัปตันทีมชาติไทยที่มีผลงานการปั้นนักเทนนิสมามากมาย และยังเป็นโค้ชที่ช่วยฝึกซ้อมเธอให้มีความพร้อมไปแข่งขันเทนนิสในรายการแข่งขันต่าง ๆ ให้ประสบความสำเร็จ และโค้ชปัจจุบันคือ ทีมโค้ชสิงห์ สำหรับนักเทนนิสในดวงใจที่ "น้องไอซ์" ยกให้เป็นไอดอลในการเล่นเทนนิส คือ Ben Shelton นักเทนนิสอาชีพดาวรุ่ง 20 อันดับแรกของโลกที่คว้าชัยชนะในรายการ ATP Tour, Rafael Nadal ราชาแห่งคอร์ตดินเจ้าของแชมป์แกรนด์สแลม 22 รายการ และนักเทนนิสหญิง Mirra Andreeva เป็นแชมป์อาชีพหญิงระดับ WTA 1000 ที่อายุน้อยที่สุด อีกทั้งยังเป็นนักเทนนิสรุ่นใหม่ที่มีแนวโน้มประสบความสำเร็จมากที่สุด อย่างไรก็ตาม แม้ว่า "น้องไอซ์" ประสบความสำเร็จด้วยผลงานที่โดดเด่นอันเป็นที่ประจักษ์มากมาย แต่เธอก็ไม่หยุดที่จะพัฒนาตัวเอง ด้วยการมุ่งมั่น การมีวินัยในการฝึกซ้อมอย่างสม่ำเสมอ อีกทั้งยังตระเวณแข่งขัน เพื่อเก็บเกี่ยวประสบการณ์ในรายการต่าง ๆ มากมาย เพื่อเตรียมความพร้อมไปแข่งในรายการที่ใหญ่ขึ้น "น้องไอซ์" ปวีณอร นวลศรี มีความฝันอันยิ่งใหญ่ หรือเป้าหมายในการเล่นเทนนิสที่ว่า เธอจะก้าวไปเป็นนักเทนนิสแถวหน้าของโลกให้ได้. </p>
<!-- /wp:paragraph -->

<!-- wp:paragraph -->
<p>นางสาวอรวรา ยะดอนใจ : รายงาน</p>
<!-- /wp:paragraph -->

<!-- wp:image {"id":50194,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/508384507_1147883374041310_2471942487132217368_n-768x1024.jpg" alt="" class="wp-image-50194"/></figure>
<!-- /wp:image -->