<!-- wp:paragraph {"align":"center","style":{"typography":{"fontSize":20},"color":{"background":"#e7e7da"}}} -->
<p class="has-text-align-center has-background" style="background-color:#e7e7da;font-size:20px"><strong>"ธนเพชร" สู้สุดใจก่อนพ่ายญี่ปุ่นจอดป้ายเอทีพี "บางกอก โอเพ่น 2"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 2 รายการ Bangkok Open 2 หรือ บางกอก โอเพ่น 2 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 6 ม.ค. 2568 มีการแข่งขันรอบเมนดรอว์วันแรก ประเภทชายเดี่ยว เมนดรอว์ รอบแรก "โอเว่น" ธนเพชร ฉันทะ นักเทนนิสไทย วัย 25 ปี มือ 672 ของโลก พยายามหวดสู้กับ ริโอ โนกุจิ นักเทนนิสญี่ปุ่น วัย 26 ปี มือ 303 ของโลก ก่อนจะเป็นฝ่ายปราชัยไป 0-2 เซต ด้วยสกอร์ 5-7 และ 3-6</p>
<!-- /wp:paragraph -->

<!-- wp:paragraph -->
<p>ธนเพชร ตกรอบแรก ได้รับเงินรางวัล จำนวน 1,045 ดอลลาร์สหรัฐ หรือประมาณ 35,989 บาท ในขณะที่ ริโอ โนกุจิ ผ่านเข้ารอบสอง ไปรอพบผู้ชนะระหว่าง โกร็องแต็ง เดนอลลี จากฝรั่งเศส มือ 295 ของโลก กับ ซุน ฟาจิงซัน จากจีน มือ 278 ของโลก และมือวางอันดับ 6 ของรายการ ในส่วนผลการแข่งขันคู่อื่น ๆ มีดังนี้ ชายเดี่ยว เมนดรอว์ รอบแรก เมอร์ฟี่ แคสโซเน (สหรัฐฯ) ชนะ เรมี เบอร์โตล่า (วาง 8-สวิตเซอร์แลนด์) 6-4, 6-1 ดาเนียล มิชาลสกี้ (โปแลนด์) ชนะ เจฟฟรี่ย์ บลานนาโนซ์ (วาง 7-ฝรั่งเศส) 6-0, 6-4</p>
<!-- /wp:paragraph -->

<!-- wp:paragraph -->
<p>ชายเดี่ยว รอบคัดเลือก รอบสุดท้าย ภวิชญ์ สอนหลักทรัพย์ แพ้ ยาคุบ พอล (วาง 3-สวิตเซอร์แลนด์) 3-6, 2-6 โคโคโระ อิโซมูระ (วาง 7-ญี่ปุ่น) ชนะ นาโอกิ นาคากาวะ (วาง 1-ญี่ปุ่น) 6-0, 7-5 ซเดเน็ค โคลาร์ (วาง 2-เช็ก) ชนะ โมเอซ เอชาร์กุย (วาง 11-ตูนิเซีย) 6-1, 6-2 เบอนัวต์ แปร์ (วาง 4-ฝรั่งเศส) ชนะ มิตสึกิ เหว่ย คัง ลีออง (มาเลเซีย) 6-4, 6-3 ฮิคารุ ชิราอิชิ (ญี่ปุ่น) ชนะ นีล โอเบอร์ไลต์เนอร์ (วาง 5-ออสเตรีย) 6-1, 6-2 ยูสุเกะ ทาคาฮาชิ (ญี่ปุ่น) ชนะ เรียวทาโร่ ทากุจิ (ญี่ปุ่น) 6-4, 6-4</p>
<!-- /wp:paragraph -->

<!-- wp:image {"id":47257,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472685544_1024495769713405_8201058851280534437_n-1024x683.jpg" alt="" class="wp-image-47257"/></figure>
<!-- /wp:image -->