<!-- wp:paragraph {"align":"center","textColor":"vce-bg","style":{"color":{"background":"#a52508"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a52508;font-size:22px"><strong>"กมลวรรณ-ไทรา" ทะยานก่อนรองฯ<br>ITF Juniors World Tennis Tour J200</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนเยาวชนโลก รายการ ITF Juniors World Tennis Tour J200 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 28 ก.พ. 2567 เป็นการแข่งขันรอบเมนดรอว์วันที่สาม
  ในประเภทหญิงเดี่ยว รอบสาม (16 คนสุดท้าย) "บัว" กมลวรรณ ยอดเพ็ชร นักหวดดาวรุ่งไทยวัย 16 ปี มืออันดับ 103 เยาวชนโลก และเป็นมือวางอันดับ 11 ของรายการ ยังคงโชว์ฟอร์มการหวดได้อย่างยอดเยี่ยม เอาชนะ ซี หนี่ นักเทนนิสจากจีน มืออันดับ 358 เยาวชนโลก ได้ 2 เซตรวด ด้วยสกอร์ 6-3, 6-2 ทะยานสู่รอบก่อนรองชนะเลิศได้สำเร็จ ไปพบกับ เหว่ย จางเฉียน จากจีน มือวางอันดับ 15 ของรายการ
   ทางด้าน "ทีที" ไทรา ลิธิบี นักเทนนิสจากไทย วัย 17 ปี ลูกครึ่งไทย-อังกฤษ มืออันดับ 634 เยาวชนโลก ก็ทำผลงานในประเภทหญิงเดี่ยวได้ไม่น้อยหน้า ผ่านเข้ารอบก่อนรองชนะเลิศได้เช่นกัน หลังพลิกจากที่แพ้เซตแรกให้แก่ ฮินาตะ ฟุรุทานิ จากญี่ปุ่น มืออันดับ 171 เยาวชนโลก กลับมาเป็นฝ่ายเฉือนชนะ 2-1 เซต ด้วยสกอร์ 5-7, 6-2 และ 6-4 โดยในรอบก่อนรองฯ ไทร่า จะพบกับ มิก้า สตอยซาฟเยวิช มือวางอันดับ 1 ของรายการ จากสหราชอาณาจักร
  ขณะที่ผลการแข่งขันคู่อื่น ๆ มีดังนี้ หญิงเดี่ยว รอบสาม เว่ย จางเฉียน (วาง 15-จีน) ชนะ เฮฟซิบาห์ โอลูวาดาเร (วาง 3-สหราชอาณาจักร) 6-4, 7-5 แอนนา พุชคาเรวา ชนะ มาร์โกต์ พันธาลา (วาง 7-ฝรั่งเศส) 6-2, 6-3 อลาน่า ซูบาซิช (ออสเตรเลีย) ชนะ ดอร่า มิสโควิช (โครเอเชีย) 7-6(6), 6-3 บริตต์ ดู ปรี (เนเธอร์แลนด์) ชนะ เฉิน อี้หรุ (จีน) 6-3, 6-1
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j200-nonthaburi/tha/2024/j-j200-tha-01a-2024/order-of-play/</code></pre>
<!-- /wp:code -->

<!-- wp:image {"id":41751,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4073-1024x683.jpeg" alt="" class="wp-image-41751"/></figure>
<!-- /wp:image -->