<!-- wp:paragraph {"align":"center","style":{"typography":{"fontSize":20},"color":{"background":"#c8e0ec"}}} -->
<p class="has-text-align-center has-background" style="background-color:#c8e0ec;font-size:20px"><strong>"วิชยา"สอยหนุ่มญี่ปุ่นร่วง<br>ลิ่วชนของแข็งหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 4 (รายการชาย-หญิง) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 520,500 บาท (รวม 30,000 ดอลลาร์สหรัฐ หรือประมาณ 1,041,000 บาท) ที่สนามกีฬาเทนนิส อบจ.เชียงราย เมื่อวันที่ 22 มิ.ย. 2565 เป็นการแข่งขันรอบแรกวันที่สอง
       "จูเนียร์" วิชยา ตรงเจริญชัยกุล นักหวดวัย 27 ปี ดีกรีทีมชาติไทยชุดซีเกมส์ ครั้งที่ 31 มือ 1357 ของโลก ที่เริ่มต้นจากรอบคัดเลือก ยังอยู่ในเส้นทางการแข่งขัน หลังจากลงหวดเมนดรอว์ รอบแรก และสามารถเอาชนะ ทาอิโยะ ยามานากะ หนุ่มญี่ปุ่นวัย 20 ปี มือ 1007 ของโลก ได้ 2-0 เซต 6-1, 7-6(7) วิชยา เข้ารอบสอง พบกับ "เต็ง 3" บู ยุนเชาเกต หนุ่มจีน รองแชมป์ชายเดี่ยวสัปดาห์ก่อน ที่ในสัปดาห์นี้ หวดรอบแรก ชนะ ธนเพชร ฉันทะ 6-3, 6-4
       ด้าน "แอนนา" ศุภาพิชญ์ เกือรัมย์ นักหวดไทยวัย 20 ปี ก็คว้าชัยในประเภทหญิงเดี่ยว รอบแรก หลังใช้เวลา 51 นาที ไล่ต้อนเอาชนะ อัชมิธา เอชวารามูร์ตี นักหวดอินเดียวัย 32 ปี มือ 1365 ของโลก ได้ 2-0 เซต 6-0, 6-1 ศุภาพิชญ์ ผ่านเข้ารอบสองไปพบกับ นานะ คาวากิชิ มือวาง 5 จากญี่ปุ่น ที่รอบแรก คว้าชัยจาก รดา มานะทวีวัฒน์ 6-2, 7-5
       ในส่วนผลการแข่งขันของนักเทนนิสไทยรายอื่น ชายเดี่ยว รอบแรก ยุทธนา เจริญผล ชนะ มาทาส วาซิลิออสคัส (ลิทัวเนีย) 3-6, 6-3 และ 6-4 พล วัฒนกูล ชนะ เอส ดี ปราจวาล เดฟ (มือวาง 8-อินเดีย) 7-6(5), 7-6(4) กษิดิศ สำเร็จ (มือวาง 7) ชนะ ทาอิเซอิ อิจิคาวะ (ญี่ปุ่น) 6-1, 6-4 จิรัฏฐ์ นวสิริสมบูรณ์ ชนะ หวัง ชูฮาน (จีน) 6-3, 6-2 ปรัชญา อิสโร ชนะ โล เชียน ซุน (ไต้หวัน) 6-4, 6-2 ภวิชญ์ สอนหลักทรัพย์ ชนะ นิกีต้า โวลอนสกี (ออสเตรเลีย) 7-6(4), 6-4
       หญิงเดี่ยว รอบแรก ชมภู่ทิพย์ จันดาเขต ชนะ ซานจาน่า สิริมาลล่า (อินเดีย) 6-3, 6-0 ธนัชพร ยังโหมด ชนะ เบียนก้า คอมปูเอสโต้ (ออสเตรเลีย) 6-4, 6-3 ญาตาวี ฉิมฉ่ำ แพ้ ปรียานชิ ภานดารี 1-6, 6-3 และ 1-6 เวียร่า ดีเพิ่ม แพ้ อนัสตาซิยา โปปลาฟสกา (มือวาง 7-ยูเครน) 5-7, 2-6 อัญชิสา ฉันทะ (มือวาง 2) ชนะ วรรษชล สวัสดี 6-2, 6-3 ทรรศพร นาคหล่อ ชนะ พัชรินทร์ ชีพชาญเดช (มือวาง 3) 7-6(4), 6-3 กมลวรรณ ยอดเพ็ชร ชนะ ยิ่งลักษณ์ จิตตะโคตร์ 1-6, 7-5 และ 7-6(3) 
       ชายคู่ รอบแรก ณัฐนนท์ กัจฉปานันท์-คอนสแตนติน คราฟชุค (รัสเซีย) ชนะ ยามาโตะ สุเอโอกะ-ทาอิโยะ ยามานากะ (ญี่ปุ่น) 6-2, 3-6 และซูเปอร์ไทเบรก 10-3 ปรัชญา อิสโร-ฐานทัพ สุขสำราญ ชนะ จิรัฏฐ์ นวสิริสมบูรณ์-ชาญไชย สุขตนเอง 6-4, 6-4
       สำหรับผลการแข่งขันคู่อื่น ดูรายละเอียดได้ที่ https://www.itftennis.com/en/tournament/w15-chiang-rai/tha/2022/w-itf-tha-12a-2022/draws-and-results/</code></pre>
<!-- /wp:code -->

<!-- wp:image {"id":32529,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/88D2A65B-E361-4CA1-8EB6-57EE2A6C9947-1024x683.jpeg" alt="" class="wp-image-32529"/></figure>
<!-- /wp:image -->