<!-- wp:paragraph {"align":"center","textColor":"vce-bg","style":{"color":{"background":"#a30097"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a30097;font-size:22px"><strong>เต็ง1"ยุทธนา"ลิ่วชิงฯหวดไทยแลนด์<br>ประมือ"แม็กซิมัส"ที่คว้าชัยฉิวเฉียด<br>ได้นักเทนนิสฝีมือดีครองแชมป์หญิงคู่-คู่ผสม</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 3 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 18 มี.ค. ในประเภทชายเดี่ยว รอบรองชนะเลิศ สู้กันสนุก ดวล 3 เซต และต้องชี้ชะตาด้วยไทเบรกทั้ง 2 คู่
       คู่แรก "สอง" ยุทธนา เจริญผล หนุ่มอ่างทอง วัย 22 ปี เต็ง 1 และมือ 4 ของไทย ที่แม้เก็บเซตแรกได้ก่อนแต่มาพลาดท่าพ่ายเซตสองให้แก่ "วิน" ณัฐสิทธิ์ กุลสุวรรณ์ หนุ่มกาญจนบุรี วัย 23 ปี เต็ง 7 และมือ 16 ของไทย ที่ในแมทช์นี้เล่นได้ดีเช่นกัน ส่งผลให้เสมอ 1-1 เซต และในเซตตัดสิน ยุทธนา มีโอกาสทำแต้มในจังหวะสำคัญ เป็นฝ่ายเฉือนชนะไปอย่างหวุดหวิด 2-1 เซต 6-1, 6-7 ไทเบรก 5-7 และ 7-6 ไทเบรก 7-5
       ส่วนอีกคู่เกมสนุกไม่แพ้กัน ระหว่าง แม็กซิมัส ภราพล โจนส์ ลูกครึ่งไทย-ออสเตรเลีย วัย 18 ปี จากกรุงเทพฯ เต็ง 2 และมือ 5 ของไทย พบกับ "แซค" ฐานทัพ สุขสำราญ หนุ่มลพบุรี วัย 21 ปี เต็ง 3 และมือ 6 ของไทย โดยคู่นี้ดวลไทเบรกทั้ง 3 เซต และเป็น แม็กซิมัส ที่เฉือนชนะไปอย่างฉิวเฉียด 2-1 เซต ซึ่งเซตแรก 7-6 ไทเบรก 7-5, เซตสอง 6-7 ไทเบรก 5-7 และเซตสาม 7-6 ไทเบรก 9-7 โดย แม็กซิมัส จะชิงชนะเลิศกับ ยุทธนา ในวันอาทิตย์ที่ 19 มี.ค. 2566 เริ่มเวลา 09.00 น.
       ด้านหญิงเดี่ยว "อีฟ" พัชรินทร์ ชีพชาญเดช นักหวดสาวขอนแก่น อายุ 28 ปี เต็ง 1 และมือ 7 ของไทย พบกับ "มะนาว" ธมจันทร์ มอมขุนทด นักหวดวัย 25 ปี จากนครราชสีมา เต็ง 3 และมือ 13 ของไทย ผลปรากฎว่า เซตแรก ต่างเรียกฟอร์มเก่งออกมาสู้กัน แต่ พัชรินทร์ มีโอกาสทำแต้มได้มากกว่าจึงเป็นฝ่ายชนะ และยังโชว์ฟอร์มได้ดีในเซตสอง เอาชนะโดยไม่เสียเกม สรุป พัชรินทร์ ชนะ ธมจันทร์ 2-0 เซต 7-5, 6-0 ผ่านเข้าชิงชนะเลิศกับ "ออม" วรรษชล สวัสดี จากพิษณุโลก ที่ตัดเชือกชนะ "นุ่น" กมลวรรณ บัวแย้ม จากชลบุรี ด้วยสกอร์ 4-6, 5-1Retd. โดย กมลวรรณ ได้ขอถอนตัวเพราะเจ็บขาขวา
       ขณะที่ประเภทหญิงคู่และคู่ผสม เข้าสู่รอบชิงชนะเลิศ โดยได้รับเกียรติจาก ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัล
       หญิงคู่ รอบชิงชนะเลิศ "คู่เต็ง 1" ชมภู่ทิพย์ จันดาเขต (นนทบุรี) และ วรรษชล สวัสดี (พิษณุโลก) เฉือนชนะ "คู่เต็ง 3" ธนัชพร ยังโหมด (ชลบุรี) และ กมรวรรณ ก้อนศิลา (นนทบุรี) 5-7, 6-2 และซูเปอร์ไทเบรก 12-10 โดยคู่แชมป์รับเงินรางวัลร่วมกัน 15,700 บาท ส่วนคู่รองแชมป์รับร่วมกัน 7,800 บาท
       คู่ผสม รอบชิงชนะเลิศ "คู่เต็ง 3" วรัตถ์ ณ นคร (กทม.) และ ชนิกานต์ ศิลกุล (กทม.) ชนะ "คู่เต็ง 2" นิการัตน์ วาทีนุกิจ (นครปฐม) และ ศุภศิษฏ์ อภิธนวิทย์ (นนทบุรี) 5-7, 6-2 และซูเปอร์ไทเบรก 10-6 โดยคู่แชมป์รับเงินรางวัลร่วมกัน 15,700 บาท ส่วนคู่รองแชมป์รับร่วมกัน 7,800 บาท
       วันเดียวกัน ชายคู่ รอบรองชนะเลิศ "คู่เต็ง 2" ชนน พูลสวัสดิ์ (กทม.)-ศุภศิษฏ์ อภิธนวิทย์ (นนทบุรี) ชนะ "คู่เต็ง 4" สิรวิชญ์ สุดเนตร (อำนาจเจริญ)-วรัตถ์ ณ นคร (กทม.) 4-6, 6-2 และซูเปอร์ไทเบรก 11-9 "คู่เต็ง 1" ณัฐสิทธิ์ กุลสุวรรณ์ (กาญจนบุรี)-ฐานทัพ สุขสำราญ (ลพบุรี) ชนะ "คู่เต็ง 3" ณัฏฐญุตม์ นิธิธนนนต์ (อุดรธานี)-วีรภัทร สิริจริยาพร (ปทุมธานี) 6-4, 6-4</code></pre>
<!-- /wp:code -->

<!-- wp:image {"id":36438,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/8FC52271-27E8-464D-85DF-C1BDC974A7A1-1024x683.jpeg" alt="" class="wp-image-36438"/></figure>
<!-- /wp:image -->