<!-- wp:paragraph {"align":"center","style":{"typography":{"fontSize":20},"color":{"background":"#d2cae4"}}} -->
<p class="has-text-align-center has-background" style="background-color:#d2cae4;font-size:20px"><strong>"ณิชวรัชญ์-ปรัตถกร" ทะลุตัดเชือกหวด "PTT - NSDF ลอนฯ" มาสเตอร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "PTT - NSDF ลอนเทนนิสพัฒนาฝีมือ" ที่คัดเอาสุดยอดนักหวดเข้ามาแข่งขันในรอบมาสเตอร์ ประจำปี 2566 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 20 ธ.ค. 2566 ในรุ่นอายุไม่เกิน 10 ปี เป็นการแข่งขันรอบก่อนรองชนะเลิศ ประเภทเยาวชนหญิงเดี่ยว ณิชวรัชญ์ พลอยเกษมสุข นักหวดลูกสักหลาดจากกรุงเทพฯ เดินหน้าผ่านเข้ารอบได้ตามคาด หลังจากระเบิดฟอร์มเก่ง ในฐานะมือ 1 ของไทย และมือวางอันดับ 1 ของรายการ หวดเอาชนะ นิชาภา วงษ์วานิชขจร นักเทนนิสจากกรุงเทพฯ มืออันดับ 13 ของไทย ได้ 2-0 เซต ด้วยสกอร์ 4-0 และ 4-0 ณิชวรัชญ์ ลอยลำเข้ารอบรองชนะเลิศ ไปพบกับ ซากิ มิชิมะ จากญี่ปุ่น ที่หวดชนะ จันทรรัตน์ ธรานิศร จากเชียงราย 2-1 เซต 2-4, 4-1 และซูเปอร์ไทเบรก 10-4</p>
<!-- /wp:paragraph -->

<!-- wp:paragraph -->
<p>ด้านประเภทเยาวชนชายเดี่ยว ปรัตถกร ภาชีรัตน์ ดาวรุ่งจากพระนครศรีอยุธยา มือ 6 ของไทย พบกับ อธิวัฒน์ บุญชู จากกรุงเทพฯ มือ 9 ของไทย ผลการแข่งขัน ปรากฏว่า หลังจากผลัดกันคว้าชัยคนละเซต ทำให้ต้องดวลซูเปอร์ไทเบรกตัดสิน และเป็น ปรัตถกร ที่คว้าชัยสำเร็จ จึงเป็นฝ่ายเฉือนชนะ 2-1 เซต ด้วยสกอร์ 4-0, 1-4 และซูเปอร์ไทเบรก 10-6 ปรัตถกร ทะยานสู่รอบรองชนะเลิศต่อไป ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 10 ปี รอบก่อนรองชนะเลิศ หญิงเดี่ยว รอบก่อนรองชนะเลิศ เจิ้ง เย่วหยิง (ภูเก็ต) ชนะ รินรฎา ช่างพินิจ (ลำปาง) 4-2, 4-1 อลิซ คาร์โดซี่ (ออสเตรเลีย) ชนะ พัทธนันทร์ ก้อนเพชร (สงขลา) 4-0, 4-0</p>
<!-- /wp:paragraph -->

<!-- wp:paragraph -->
<p>ด้านชายเดี่ยว ภูวริศ บุญวิริยะ (สงขลา) ชนะ โอลีเวอร์ เบนเซน เบิร์กฮาวท์ (ชลบุรี) 4-0, 4-1 กาญจน์นเรศร์ ครูศากยวงศ์ (ชุมพร) ชนะ ธนกร ไชยลังการ (พระนครศรีอยุธยา) 5-3, 0-4 และซูเปอร์ไทเบรก 10-6 รุ่นอายุไม่เกิน 14 ปี ชายเดี่ยว รอบก่อนรองชนะเลิศ วีรวิชญ์ กำพุฒ (กทม.) ชนะ ปาณะวัฒศ์ เซี่ยงเห็น (ภูเก็ต) 6-0, 6-1 ตรัย ศรีเสน (ประจวบคีรีขันธ์) ชนะ แดนไทย ตาก้อง (ปทุมธานี) 6-1, 6-3 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-MTI5OQ==.html?fbclid=IwAR25oskHSaUqP5K2JyfkTI9nH8vFjIjOQXhqhdMQJMzhJqlP5Ku8pnxCS2w#live_score" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":40860,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/12/412645816_763072335855751_4626664451606409709_n-1024x683.jpg" alt="" class="wp-image-40860"/></figure>
<!-- /wp:image -->