<!-- wp:paragraph {"align":"center","textColor":"vce-bg","style":{"color":{"background":"#0086a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0086a3;font-size:22px"><strong>สาวญี่ปุ่นคว้าแชมป์ที่ไทย 2 สัปดาห์ติด<br>หนุ่มจีนขึ้นแท่นปิดศึกไอทีเอฟเวิลด์ทัวร์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไทยแลนด์-ไอทีเอฟ เวิลด์ เทนนิส ทัวร์ 2024 สัปดาห์ที่ 3 เทนนิสชาย รายการ "ไอทีเอฟ เวิลด์ ทัวร์ (เอ็ม3)" และเทนนิสหญิง รายการ "ไอทีเอฟ เวิลด์ ทัวร์ (ดับเบิลยู2)" ชิงเงินรางวัลรวมรายการละ 15,000 ดอลลาร์สหรัฐ หรือประมาณ 540,000 บาท รวม 2 รายการอยู่ที่ 1,080,000 บาท ที่มหาวิทยาลัยวลัยลักษณ์ จ.นครศรีธรรมราช เมื่อวันที่ 3 มี.ค. 2567 เป็นวันสุดท้าย โดย ผู้ช่วยศาสตราจารย์ ดร.มาริสา ภูมิภาค ณ หนองคาย ผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์ ให้เกียรติเป็นประธานมอบรางวัลแก่นักกีฬา
  ประเภทหญิงเดี่ยว ซากิ อิมามุระ นักเทนนิสสาววัย 21 ปี จากแดนปลาดิบ ประเทศญี่ปุ่น ได้ขึ้นแท่นแชมป์ที่ ม.วลัยลักษณ์ เป็นสัปดาห์ที่ 2 ติดต่อกัน หลังจาก ซากิ ซึ่งเป็นมืออันดับ 457 ของโลก และเป็นมือวางอันดับ 2 ของรายการ ออกแรงหวดถึง 2 ชั่วโมง 45 นาที ก่อนเฉือนเอาชนะ หยวน เฉิงอี้ยี่ นักเทนนิสสาวหมวย วัย 23 ปี จากจีน มืออันดับ 692 ของโลก และมือวางอันดับ 7 ของรายการ 2-1 เซต 6-2, 6-7 ไทเบรก 4-7 และ 6-2
  ซากิ คว้าแชมป์ประเภทหญิงเดี่ยวศึกไอทีเอฟ เวิลด์ ทัวร์ (ดับเบิลยู2) ที่ ม.วลัยลักษณ์ ได้รับเงินรางวัล จำนวน 2,352 ดอลลาร์สหรัฐ หรือประมาณ 81,308 บาท พร้อมคะแนนสะสมอันดับโลก 15 คะแนน ส่วน หยวน เฉิงอี้ยี่ รองแชมป์ ได้รับเงินรางวัล 1,470 ดอลลาร์สหรัฐ หรือประมาณ 50,817 บาท และคะแนน 10 แต้ม
  ด้านประเภทชายเดี่ยวก็ดวลแร็กเกตกันได้อย่างสมศักดิ์คู่ชิงชนะเลิศ ระหว่าง เจีย ชุย นักเทนนิสชาวจีน มืออันดับ 501 ของโลก และเต็ง 4 ของรายการ พบกับ สเตฟาโนส ซาเคลลาริดิส นักหวดหนุ่มรูปหล่อจากกรีซ มืออันดับ 486 ของโลก และเต็ง 3 ของรายการ โดยรูปเกมเป็นไปอย่างสนุกตลอดการแข่งขัน ซึ่งดวลกันถึง 3 เซต และเป็น เจีย ชุย ที่เป็นฝ่ายทำสำเร็จ เฉือนเอาชนะไปได้ 2-1 เซต 6-4, 3-6 และ 6-3 ในเวลา 2 ชั่วโมง 17 นาที
  เจีย ชุย คว้าแชมป์ชายเดี่ยวศึกไอทีเอฟ เวิลด์ ทัวร์ (เอ็ม3) ที่ประเทศไทยได้สำเร็จ หลังจากสัปดาห์แรก ศึกไอทีเอฟ เวิลด์ ทัวร์ (เอ็ม1) ซึ่งจบไปเมื่อวันที่ 18 ก.พ. ได้รองแชมป์ ทั้งนี้ นับเป็นแชมป์ไอทีเอฟรายการที่ 2 ของเจ้าตัว นอกจากนี้ยังได้รับเงินรางวัลกลับบ้าน จำนวน 2,160 ดอลลาร์สหรัฐ หรือประมาณ 74,671 บาท และคะแนนสะสมอันดับโลก 15 แต้ม ส่วน สเตฟาโนส รองแชมป์ ได้รับเงินรางวัล 1,272 ดอลลาร์สหรัฐ หรือประมาณ 43,973 บาท พร้อมคะแนน 8 แต้ม</code></pre>
<!-- /wp:code -->

<!-- wp:image {"id":41808,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4088-1024x683.jpeg" alt="" class="wp-image-41808"/></figure>
<!-- /wp:image -->