<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"> <strong>“สุวัจน์”นั่งนายกกิตติมศักดิ์สมาคมเทนนิสฯ<br>ผนึกกำลัง “สุชัย” พัฒนาวงการสู่ความยิ่งใหญ่ </strong></p>
<!-- /wp:paragraph -->

<!-- wp:paragraph -->
<p>“สุวัจน์”นั่งนายกกิตติมศักดิ์สมาคมเทนนิสฯ<br>ผนึกกำลัง “สุชัย” พัฒนาวงการสู่ความยิ่งใหญ่</p>
<!-- /wp:paragraph -->

<!-- wp:paragraph -->
<p>"สุวัจน์ ลิปตพัลลภ" ตอบรับนั่งเก้าอี้นายกกิตติมศักดิ์สมาคมกีฬาเทนนิส ลอนเทนนิสสมาคมแห่งประเทศไทยฯ พร้อมจับมือผนึกกำลัง "สุชัย พรชัยศักดิ์อุดม" นายกสมาคมกีฬาเทนนิสฯ และคณะกรรมการอำนวยการสมาคมชุดใหม่ วางแนวทางพัฒนากีฬาลูกสักหลาดของไทยด้วยกัน</p>
<!-- /wp:paragraph -->

<!-- wp:paragraph -->
<p>ฯพณฯ สุวัจน์ ลิปตพัลลภ อดีตรองนายกรัฐมนตรี อดีตนายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมถ์ 7 สมัยติดต่อกัน และรองประธานคณะกรรมการโอลิมปิคแห่งประเทศไทย ในพระบรมราชูปถัมภ์ ให้การต้อนรับ นายสุชัย พรชัยศักดิ์อุดม นายกสมาคมกีฬาเทนนิส ลอนเทนนิสสมาคมแห่งประเทศไทยฯ คนปัจจุบัน พร้อมด้วย คณะกรรมการอำนวยการสมาคมชุดใหม่ ที่เดินทางไปเข้าพบ ณ บ้านเลขที่ 333 ถนนราชวิถี แขวงสวนจิตรลดา เขตดุสิต กรุงเทพฯ เมื่อวันที่ 24 ธันวาคม 2563</p>
<!-- /wp:paragraph -->

<!-- wp:paragraph -->
<p>ในโอกาสนี้ นายสุชัย และคณะกรรมการอำนวยการสมาคมกีฬาเทนนิส ลอนเทนนิสสมาคมแห่งประเทศไทยฯ ได้เรียนเชิญ ฯพณฯ สุวัจน์ เข้าดำรงตำแหน่งเป็นนายกกิตติมศักดิ์สมาคมกีฬาเทนนิส ลอนเทนนิสสมาคมแห่งประเทศไทยฯ ท่ามกลางบรรยากาศชื่นมื่น พร้อมหารือถึงแนวทางการพัฒนาวงการกีฬาเทนนิสเมืองไทยด้วยกัน โดยการเรียนเชิญครั้งนี้เป็นไปตามมติเอกฉันท์ของคณะกรรมการอำนวยการสมาคมชุดใหม่ เนื่องจาก ฯพณฯ สุวัจน์ เป็นบุคคลที่สร้างคุณประโยชน์ให้วงการกีฬาไทย โดยเฉพาะกีฬาเทนนิส ก่อให้เกิดการพัฒนาอย่างต่อเนื่อง</p>
<!-- /wp:paragraph -->

<!-- wp:paragraph -->
<p> ขณะเดียวกัน ฯพณฯ สุวัจน์ ได้มอบพระปางนาคปรก วัดไตรมิตรวิทยารามวรวิหาร ให้กับ นายสุชัย เพื่อมอบให้สมาคมกีฬาเทนนิส เพื่อคุ้มครองรักษา และเป็นการอวยพรในการเข้ามาทำหน้าที่พัฒนาวงการเทนนิสไทยให้ประสบความสำเร็จนายสุชัย กล่าวว่า หลังจากที่ได้รับเลือกมาเป็นนายกสมาคมกีฬาเทนนิสฯ ก็ตระหนักดีว่า นายสุวัจน์ ถือเป็นผู้ที่สร้างความสำเร็จให้กับวงการเทนนิสในอดีตที่ผ่านมา ซึ่งตนมีความประทับใจตั้งแต่ยุคที่พล.อ.อัครเดช ศศิประภา เป็นนายกสมาคมฯ และที่สำคัญคุณสุวัจน์ถือเป็นบุคคลสำคัญที่ได้สนับสนุน “บอล” ภราดร ศรีชาพันธุ์ จนก้าวไปเป็นนักเทนนิสมืออันดับ 9 ของโลก ตนจึงรู้สึกประทับใจคุณสุวัจน์มาตลอดว่าเป็นผู้ทรงคุณค่าในวงการเทนนิส ในครั้งนี้จึงได้มาเรียนเชิญท่านให้เป็นนายกกิตติมศักดิ์ของสมาคม เพื่อให้ความรู้ และประสบการณ์ต่างๆ มาช่วยเหลือกับสมาคมขณะที่ฯพณฯ สุวัจน์ กล่าวว่า ขอขอบคุณทาง นายสุชัย พรชัยศักดิ์อุดม นายกสมาคมกีฬาเทนนิสฯ คนใหม่ รวมทั้งคณะกรรมการอำนวยการสมาคม ที่ให้เกียรติมาเรียนเชิญเข้ารับตำแหน่งนายกกิตติมศักดิ์ของสมาคม ซึ่งด้วยความผูกพันธ์กับวงการเทนนิสมาเกือบ 20 ปี ก็รู้สึกยินดีที่เข้ารับตำแหน่งนี้ และจากประสบการณ์ที่มีมาก็ยินดีที่จะให้คำปรึกษาทุกอย่าง และช่วยเหลือกิจกรรมของสมาคม เพื่อให้วงการเทนนิสไทยเจริญก้าวหน้าต่อไป</p>
<!-- /wp:paragraph -->

<!-- wp:paragraph -->
<p>นายกสมาคมเทนนิสกิตติมศักดิ์ กล่าวอีกว่า สำหรับแนวทางการพัฒนาวงการเทนนิสที่ผมมองว่าสำคัญอย่างมาก คือ การสร้างนักกีฬาเยาวชนสู่ระดับอาชีพ ที่ผ่านมามีหลายคนและแฟนเทนนิสชาวไทยอยากเห็นความยิ่งใหญ่ของวงการเทนนิสไทยกลับคืนมา ฉะนั้นถ้าเราร่วมกันก็จะเป็นเรื่องดีในการสร้างชื่อเสียงให้กับประเทศไทย และเป็นความภาคภูมิใจของคนไทย รวมทั้งทำให้เป็นแบบอย่างที่ดีให้กับวงการกีฬา เพราะวันนี้เป็นสิ่งสำคัญในการสร้างความภาคภูมิใจให้กับชาติบ้านเมือง และสร้างความรักความสามัคคี</p>
<!-- /wp:paragraph -->

<!-- wp:paragraph -->
<p>“ผมมีความเชื่อมั่นในตัวคุณสุชัย ที่ได้รับเลือกตั้งเป็นนายกสมาคมกีฬาเทนนิสฯ คนใหม่ และขอแสดงความดีใจด้วย ซึ่งคุณสุชัยเป็นผู้ที่อยู่ในวงการกีฬาอยู่แล้ว ทั้งสมาคมกีฬาว่ายน้ำฯ และสมาคมกีฬามวยสากลสมัครเล่นฯ รวมทั้งเป็นนักธุรกิจที่มีคอนเนกชั่น อีกทั้งนิสัยส่วนตัวเป็นคนใจถึงพึ่งได้ ฉะนั้นผมคิดว่า ด้วยคุณสมบัติต่างๆ และด้วยความพร้อมของท่านนายกฯ ประกอบกับมีทีมงานคณะกรรมการอำนวยการสมาคมชุดใหม่ ที่มีประสบการณ์ในวงการกีฬา เชื่อมั่นว่าจะนำพาเทนนิสไทยประสบความสำเร็จแน่นอน”  ฯพณฯ สุวัจน์ กล่าว</p>
<!-- /wp:paragraph -->

<!-- wp:paragraph -->
<p>สำหรับ ฯพณฯ สุวัจน์ ลิปตพัลลภ นั้น นอกจากดำรงตำแหน่งเป็นนายกสมาคมกีฬาเทนนิส ลอนเทนนิสสมาคมแห่งประเทศไทยฯ ถึง 7 สมัย (14 ปี) ติดต่อกันแล้ว ยังเคยดำรงตำแหน่งเป็นบอร์ดบริหารสหพันธ์เทนนิสนานาชาติ (ไอทีเอฟ), รองประธานสหพันธ์เทนนิสแห่งเอเชีย (เอทีเอฟ) ซึ่งร่วมกับ เอทีเอฟ ในการพัฒนาวงการกีฬาเทนนิสของเอเชีย และไทยมาอย่างต่อเนื่อง รวมถึงการจัดการแข่งขันเทนนิสรายการระดับโลกอีกหลายรายการ โดยเฉพาะรายการของเอทีพี และดับเบิลยูทีเอ </p>
<!-- /wp:paragraph -->

<!-- wp:image {"id":26218} -->
<figure class="wp-block-image"><img src="https://www.bucket.cloudaccess9.com/ltatorg/2020/12/132688983_3777422068947400_7688745802940352938_o-1024x710.jpg" alt="" class="wp-image-26218"/></figure>
<!-- /wp:image -->