<p style="text-align: center;"><strong><span style="font-size: 14pt;">“เพียงธาร” ฉลุยรอบ 8 คนหวดอาชีพ “เอส เอ ที” </span></strong></p>

การแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 1 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 23 พ.ค. ประเภทหญิงเดี่ยว รอบสอง "เอิร์ธ" เพียงธาร ผลิพืช นักเทนนิสไทย วัย 26 ปี มือ 296 ของโลก (ดับเบิลยูทีเอ) และมือวาง 4 ของรายการ พบกับ ซีล เดไซ สาวอินเดีย วัย 20 ปี มือ 767 ของโลก ท<span class="text_exposed_show">ี่เข้ามาจากรอบคัดเลือก</span>
<div class="text_exposed_show">

เซตแรก หลังผลัดกันเบรกไปมา เสมอ 5-5 เกมที่ 11 เพียงธาร เบรกได้อีก ขึ้นนำ 6-5 และออกมาเสิร์ฟปิดเซต ชนะไป 7-5 ทว่า เพียงธาร มาพ่ายเกมหวดที่เหนียวแน่นของสาวอินเดีย ทำให้แพ้ไป 3-6 และในเซตสาม เพียงธาร อาศัยความเก๋าคว้าชัยได้ 6-3 สรุป เพียงธาร ซึ่งในแมทช์นี้เสิร์ฟไป 11 เอซ เอาชนะได้ 2-1 เซต 7-5, 3-6 และ 6-3 ผ่านเข้ารอบก่อนรองชนะเลิศ หรือรอบ 8 คนสุดท้าย พบกับ ฮารุกะ คาจิ มือวาง 5 จากญี่ปุ่น ที่ชนะ ธมจันทร์ มอมขุนทด 2-1 เซต 4-6, 6-2 และ 6-4

ด้าน "ออมสิน" อัญชิสา ฉันทะ ดาวรุ่งไทย วัย 17 ปี ซึ่งได้ไวลด์การ์ดลงแข่ง มือ 187 ของไอทีเอฟ เวิลด์ แรงกิ้ง พลิกจากที่พ่ายในเซตแรก เฉือนเอาชนะ มารีน่า เชอร์นีโชว่า จากยูเครน ที่มีอันดับโลกสูงกว่า ซึ่งเป็นมือ 489 ของโลก และมือ 9 ของไอทีเอฟ เวิลด์ แรงกิ้ง ได้ 2-1 เซต 3-6, 6-2 และ 6-4 ใช้เวลาแข่งขัน 2 ชั่วโมง 8 นาที ผ่านเข้ารอบก่อนรองชนะเลิศ พบกับ อเล็กซานดร้า โบโซวิช จากออสเตรเลีย มือ 427 ของโลก ที่ชนะ ริสะ โอซากิ มือวาง 2 จากญี่ปุ่น 6-4, 4-6 และ 6-4

ส่วน "ไหม" มนัญชญา สว่างแก้ว วัย 16 ปีของไทย มือ 362 ของไอทีเอฟ เวิลด์ แรงกิ้ง ที่เข้ามาจากรอบคัดเลือก ยังทำผลงานได้ดี เอาชนะ ซิโมน่า วอลแทร์ต จากสวิตเซอร์แลนด์ มือ 626 ของโลก และมือ 2 ของไอทีเอฟ เวิลด์ แรงกิ้ง 2-1 เซต 6-4, 1-6 และ 6-4 ใช้เวลาแข่งขัน 2 ชั่วโมง 3 นาที ผ่านเข้ารอบก่อนรองชนะเลิศ พบกับ อากิโกะ โอมาเอะ จากญี่ปุ่น ที่ชนะ อนาสตาเซีย เนเฟโดว่า จากสหรัฐ 6-4, 6-2

ขณะที่การแข่งขันเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต1" ชิงเงินรางวัลรวม 25,000 ดอลลาร์สหรัฐ ที่ศูนย์พัฒนากีฬาเทนนิสแห่งชาติ วันเดียวกัน ประเภทชายเดี่ยว รอบสอง พลภูมิ โควาพิทักษ์เทศ ชนะ คงทรัพย์ คงคา 6-2, 7-5, ชญานนท์ แก้วสุทอ แพ้ คูโมยัน ซุลตานอฟ (มือวาง 6-อุซเบกิสถาน) 3-6, 6-7(5)

ประเภทชายคู่ รอบก่อนรองชนะเลิศ สนฉัตร และสรรค์ชัย รติวัฒน์ คู่มือวางอันดับ 1 ของรายการ ไล่ต้อนเอาชนะ ริชาบ อการ์วัล (อินเดีย) และ เคลซีย์ สตีเวนสัน (แคนาดา) ได้ขาดลอย 6-1, 6-0 ด้าน ธนเพชร ฉันทะ /ณัฐสิทธิ์ กุลสุวรรณ์ แพ้ เอลลิส เบลก (ออสเตรเลีย)/ ซูุ หยู เซียว (ไต้หวัน) 3-6, 2-6

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>