<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a337"}}} -->
<p class="has-text-align-center has-vce-bg-color has-text-color has-background" style="background-color:#00a337;font-size:22px"><strong>"เปน" หืดจับหวด 3 เซตก่อนพ่ายหวิว<br>ไอทีเอฟจูเนียร์เวิลด์เทนนิสทัวร์เจ300</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เก็บคะแนนเยาวชนโลก รายการ "ITF Juniors World Tennis Tour J300" (ไอทีเอฟ จูเนียร์ส เวิลด์ เทนนิส ทัวร์ เจ300) ซึ่งแชมป์จะได้คะแนนสูงถึง 300 คะแนน จึงมีนักเทนนิสเยาวชนระดับแถวหน้าของโลกเดินทางมาแข่งขันที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี กันอย่างคึกคัก และเมื่อวันที่ 4 มี.ค. 2567 เป็นการแข่งขันรอบเมนดรอว์วันแรก
  ประเภทชายเดี่ยว รอบแรก (สาย 64) "น้องเปนเน่" เปน จารุศร นักเทนนิสไทย มืออันดับ 253 เยาวชนโลก ได้เข้าร่วมการแข่งขันในฐานะนักหวดไวลด์การ์ดหรือสิทธิพิเศษ พบกับ ฟาม ลา ฮวางอัน จากเวียดนาม มืออันดับ 181 เยาวชนโลก ผลปรากฏว่า เปน มีโอกาสเก็บชัยในเซตแรกได้ และพยายามสู้อย่างเต็มที่ในเซตถัดมาแต่ก็พ่ายไปอย่างน่าเสียดาย ทำให้เสมอกัน 1-1 เซต จากนั้นเซตสามเป็นทางหนุ่มเวียดนามที่ทำได้ดี ส่งผลให้ เปน พ่ายไป 1-2 เซต 6-4, 5-7 และ 2-6 ตกรอบแรก ในขณะที่ ฟาม ลา ฮวางอัน ผ่านเข้ารอบสอง (32 คน) ไปพบกับ เบนจามิน กุซิค วาน จากสหราชอาณาจักร มืออันดับ 50 เยาวชนโลก และมือวาง 5 ของรายการ
  ประเภทหญิงเดี่ยว รอบแรก (สาย 64) "น้องมาหยา" มาหยา บุญญาอรุณเนตร นักเทนนิสไทย มืออันดับ 469 เยาวชนโลก ได้ไวลด์การ์ดประเดิมสนามกับ ลี ซูฮา จากเกาหลีใต้ มืออันดับ 194 เยาวชนโลก ผลปรากฎว่า มาหยา ไม่สามารถผ่านความแข็งแกร่งของคู่แข่งขันไปได้ ปราชัย 0-2 เซต 3-6, 2-6 ตกรอบแรก ในขณะที่ ลี ซูฮา ผ่านเข้ารอบสอง (32 คน) ไปพบกับ จาง จุนฮาน นักหวดจีน มืออันดับ 94 เยาวชนโลก และมือวางอันดับ 9 ของรายการต่อไป
  ในส่วนผลการแข่งขันของนักเทนนิสไทยรายอื่น มีดังนี้ ประเภทหญิงเดี่ยว รอบแรก พิชญาภัค ศรีมุกข์ แพ้ คริสติน่า ไท (ออสเตรเลีย) 0-6, 1-6 กัญจน์ชญา จูงวัฒนา แพ้ ไอยา นุพบาย (คาซัคสถาน) 3-6, 0-6 ศรร์วิศา กุลพิศาลรัศม์ แพ้ ดอร่า มิสโควิช (โครเอเชีย) 1-6, 4-6 พิมพ์มาดา ลิม แพ้ เฉิน อี้หรุ (จีน) 0-6, 0-6 ธฤตา หงษ์หยก แพ้ ริน อิโตะ (ญี่ปุ่น) 6-7(9-11), 1-6
  ส่วนประเภทชายเดี่ยว รอบแรก คุณานันท์ พันธราธร แพ้ เมลิห์ อนวทัน (ตุรกี) 4-6, 2-6 กฤตเมธ ธรรมกุล แพ้ ปีเตอร์ เดอ ลางจ์ (เนเธอร์แลนด์) 2-6, 0-6
  สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi/tha/2024/j-j300-tha-2024-001/order-of-play/</code></pre>
<!-- /wp:code -->

<!-- wp:image {"id":41820,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4091-1024x683.jpeg" alt="" class="wp-image-41820"/></figure>
<!-- /wp:image -->