<!-- wp:paragraph {"align":"center","style":{"typography":{"fontSize":20},"color":{"background":"#c9d9e0"}}} -->
<p class="has-text-align-center has-background" style="background-color:#c9d9e0;font-size:20px"><strong>ยอดเยี่ยม!! แม็กซิมัส ทะยานชิงฯ <br>ศึกเอทีพี ชาลเลนเจอร์ที่โกตดิวัวร์</strong></p>
<!-- /wp:paragraph -->

<!-- wp:paragraph -->
<p>นักเทนนิสไทย แม็กซิมัส ภราพล โจนส์ ลูกครึ่งไทย-ออสเตรเลีย เดินหน้าทำผลงานได้อย่างยอดเยี่ยม ในการแข่งขันเทนนิสอาชีพชาย เอทีพี ชาลเลนเจอร์ ทัวร์ 50 รายการ "โกตดิวัวร์ โอเพ่น 1 " ชิงเงินรางวัลรวม 60,000 ดอลลาร์สหรัฐ หรือประมาณ 2 ล้านบาท ที่สาธารณรัฐโกตดิวัวร์<br>ประเภทชายเดี่ยว รอบรองชนะเลิศ ซึ่งจบลงเมื่อเช้าวันที่ 20 เม.ย. 2568 ตามเวลาของประเทศไทย แม็กซิมัส ในวัย 20 ปี มืออันดับ 618 ของโลก ที่โชว์ฟอร์มร้อนแรงผ่านเข้ามาจากรอบคัดเลือก ออกแรงหวดกว่า 3 ชั่วโมง ก่อนปราบ ฟลอร็องต์ บักซ์ นักเทนนิสมืออันดับ 460 ของโลก จากฝรั่งเศส ซึ่งเข้ามาจากรอบคัดเลือกได้เช่นกัน เอาชนะไปอย่างสุดมัน 2-1 เซต ด้วยสกอร์ 6-7 ไทเบรก 5-7, 6-4 และ 6-4<br>แม็กซิมัส ทะยานสู่รอบชิงชนะเลิศ ซึ่งเป็นครั้งแรกของหนุ่มลูกครึ่งรายนี้ที่เข้าชิงฯ ในศึกเอทีพี ชาลเลนเจอร์ ทัวร์ โดย แม็กซิมัส จะชิงชนะเลิศกับ ริคาร์ดาส เบรานคิส จากลิทัวเนีย มือ 297 ของโลก ซึ่งเป็นมือวางอันดับ 5 ของรายการ ที่ตัดเชือกชนะ ทิโบ โคลสัน จากเบลเยียม มือ 524 ของโลก 2-1 เซต 7-6 ไทเบรก 7-4, 6-7 ไทเบรก 4-7 และ 6-4 ในเวลา 2 ชั่วโมง 40 นาที โดย ริคาร์ดาส เบรานคิส นั้น เคยเป็นมืออันดับ 50 ของโลก เมื่อวันที่ 23 พ.ค. 2016</p>
<!-- /wp:paragraph -->

<!-- wp:paragraph -->
<p>ขอบคุณภาพจาก Cote d'Ivoire Open 1</p>
<!-- /wp:paragraph -->

<!-- wp:image {"id":48916,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/491352628_1104915341671447_7426852550571562256_n-774x1024.jpg" alt="" class="wp-image-48916"/></figure>
<!-- /wp:image -->