<!-- wp:paragraph {"align":"center","style":{"typography":{"fontSize":20},"color":{"background":"#d9edf6"}}} -->
<p class="has-text-align-center has-background" style="background-color:#d9edf6;font-size:20px"><strong>"กษิดิศ"ไม่แผ่ว-ล้มแชมป์วีคสองทะลุ8คนหวดไอทีเอฟที่เชียงราย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ เมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท และ "ไอทีเอฟ วีเมนส์ เอเชีย/โอเชียเนีย ครั้งที่ 3" ชิงเงินรางวัลรวม 15,000 ดอลลาร์สหรัฐ หรือประมาณ 483,900 บาท ที่สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 21 เม.ย. เป็นการแข่งขันรอบสอง (16 คน)</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว "บูม" กษิดิศ สำเร็จ นักหวดหนุ่มไทย วัย 21 ปี มือ 1150 ของโลก ที่ได้ไวลด์การ์ดเข้าร่วมการแข่งขัน เดินหน้าทำผลงานได้สะใจกองเชียร์ โดย กษิดิศ ลงแข่งขันกับ ฮง ซอง ชาน หนุ่มเกาหลีใต้ วัย 24 ปี มือ 683 ของโลก ดีกรีแชมป์สัปดาห์ 2 ที่เชียงราย ปรากฏว่า สู้กันถึง 3 เซต ใช้เวลาแข่งขัน 2.48 ชั่วโมง ก่อนที่ กษิดิศ ซึ่งหลังจากแพ้เซตแรก ได้พยายามเล่นให้ผิดพลาดน้อย จนเป็นฝ่ายเฉือนชนะ 2-1 เซต 3-6, 7-6(7-5) และ 6-4 กษิดิศ ผ่านเข้ารอบก่อนรองชนะเลิศ หรือ 8 คนสุดท้าย พบ โอมาร์ เจสิก้า มือวาง 8 จากออสเตรเลีย ที่ชนะ ยุทธนา เจริญผล ด้วยสกอร์ 6-2 และ 6-1</p>
<!-- /wp:paragraph -->

<!-- wp:paragraph -->
<p>ทางด้านประเภทหญิงเดี่ยว "อีฟ" พัชรินทร์ ชีพชาญเดช นักหวดวัย 27 ปี มือ 1047 ของโลก ที่ผ่านเข้ามาจากรอบคัดเลือก ก็ยังไม่แพ้ใคร ล่าสุด พลิกชนะ เอมี่ ซู จากสหรัฐฯ วัย 27 ปี มือวาง 5 และมือ 581 ของโลก 2-1 เซต 6-3, 1-6 และ 6-0 ส่งให้ พัชรินทร์ ผ่านเข้ารอบก่อนรองชนะเลิศ พบ "นุ่น" กมลวรรณ บัวแย้ม มือ 1484 ของโลก ที่ชนะ วรรษชล สวัสดี มือ 1117 ของโลก 2-0 เซต 7-6(7-2), 6-4</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น หญิงเดี่ยว รอบสอง ลักษิกา คำขำ ชนะ เชาดารี ไวเดฮี (อินเดีย) 6-0, 7-6(<img height="16" width="16" alt="😎" src="https://static.xx.fbcdn.net/images/emoji.php/v9/t83/1/16/1f60e.png"> ลัลนา ธาราฤดี ชนะ โมโมโกะ โกโบริ (มือวาง3-ญี่ปุ่น) 6-1, 6-1 พัณณิน โควาพิทักษ์เทศ แพ้ ลี เป่ย ฉี (มือวาง 8-ไต้หวัน) 5-7, 6-3 และ 2-6</p>
<!-- /wp:paragraph -->

<!-- wp:paragraph -->
<p>ชายคู่ รอบแรก ปรัชญา อิสโร-ฐานทัพ สุขสำราญ ชนะ ยุทธนา เจริญผล-กษิดิศ สำเร็จ 6-3, 6-4 /รอบก่อนรองชนะเลิศ ชาญไชย สุขตนเอง-โอมาร์ เจสิก้า (ออสเตรเลีย) แพ้ นัม จี ซุง-ซอง มินคยู (คู่มือวาง1-เกาหลีใต้) 4-6, 4-6</p>
<!-- /wp:paragraph -->

<!-- wp:paragraph -->
<p>หญิงคู่ รอบก่อนรองชนะเลิศ พัชรินทร์ ชีพชาญเดช-พัณณิน โควาพิทักษ์เทศ แพ้ แคทเธอริน อูเลีย-ทาเลีย กิ๊บสัน (ออสเตรเลีย) 3-6, 4-6 กมลวรรณ บัวแย้ม-วรรษชล สวัสดี แพ้ ฮารุนะ อาราคาวะ-นัตสึโฮะ อาราคาวะ (มือวาง 3-ญี่ปุ่น) 6-7(3-7), 6-2 และซูเปอร์ไทเบรก 5-10</p>
<!-- /wp:paragraph -->

<!-- wp:image {"id":31680,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/279024689_5251917894831136_602829648221544496_n-732x1024.jpg" alt="" class="wp-image-31680"/></figure>
<!-- /wp:image -->