<!-- wp:paragraph {"align":"center","style":{"typography":{"fontSize":20},"color":{"background":"#deebf1"}}} -->
<p class="has-text-align-center has-background" style="background-color:#deebf1;font-size:20px"><strong>"โชติรินทร์" โชว์ฟอร์มเยาวชนทีมชาติปราบมือวาง! ลิ่ว 16 คนศึกไทยแลนด์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 21 พ.ค. 2568 เป็นการแข่งขันรอบเมนดรอว์วันที่สอง ประเภทหญิงเดี่ยว เมนดรอว์ รอบแรก โชติรินทร์ แก้วก่า นักเทนนิสเยาวชนทีมชาติไทย รุ่นอายุไม่เกิน 16 ปี จากชลบุรี ซึ่งเป็นมือ 55 ของไทย พยายามหวดสู้ จนสามารถเอาชนะ พิมพ์มาดา ลิม ลูกครึ่งไทย-สิงคโปร์ จาก กทม. ซึ่งเป็นมือ 18 ของไทย และมือวาง 6 ของรายการ ภายใน 2 เซต ด้วยสกอร์ 7-5 และ 6-3 โชติรินทร์ ผ่านเข้ารอบสอง หรือ 16 คนสุดท้าย พบกับ ณปภัช เสรยานนท์ จากนครศรีธรรมราช มือ 87 ของไทย ที่ชนะ โชติกา สิงคำสอน จากนนทบุรี มือ 31 ของไทย 2-0 เซต 6-0, 6-4</p>
<!-- /wp:paragraph -->

<!-- wp:paragraph -->
<p>ทางด้านประเภทชายเดี่ยว เมนดรอว์ รอบแรก ชญานนท์ แก้วสุทอ นักเทนนิสจากสระบุรี มือ 29 ของไทย ซึ่งถูกจัดให้เป็นมือวาง 8 ของรายการ คว้าชัยเซตแรกจาก แม็กซิม โคโลโมเอตส์ หนุ่มรัสเซีย ซึ่งมีอันดับประเทศไทยอยู่ที่ 37 ของไทย ได้แบบไม่เหนื่อยมาก แต่เซตสองกลายเป็นงานยาก เมื่อคู่แข่งขันยื้อเกมถึงไทเบรก ก่อนที่ ชญานนท์ จะเป็นฝ่ายเอาชนะไปด้วยสกอร์ 6-1 และ 7-6 ไทเบรก 7-2 ชญานนท์ ผ่านเข้ารอบสอง หรือ 16 คนสุดท้าย พบกับ ตรัน เกื่อง นักหวดหนุ่มเวียดนาม ที่ชนะ คงทรัพย์ คงคา จาก กทม. มือ 92 ของไทย 2-0 เซต 6-2 และ 6-0 ในส่วนผลการแข่งขันคู่อื่น ๆ มีดังนี้ หญิงเดี่ยว เมนดรอว์ รอบแรก อัญชิสา ฉันทะ (ประจวบคีรีขันธ์) ชนะ ลัลดา กำหอม (กทม.) 6-1, 6-1 พลบรุ่ง ผลิพืช (กทม.) ชนะ ปัฐน์ธินันต์ เผือกคำ (นครราชสีมา) 4-6, 6-3 และ 6-1</p>
<!-- /wp:paragraph -->

<!-- wp:paragraph -->
<p>กมรวรรณ ก้อนศิลา (นนทบุรี) ชนะ พลอยทิพย์ ธนศิรินวกุล (กทม.) 7-5, 6-2 ริโอะ ฮิกาชิ (กทม.) ชนะ นิฏฐา อุริยะพงศ์สรรค์ (ขอนแก่น) 6-2, 6-2 กนกอินทร์ วงศ์ภูวรักษ์ (กทม.) ชนะ ณภัทร เทียมธรรม (ชลบุรี) 6-0, 6-0 วรรษชล สวัสดี (พิษณุโลก) ชนะ พรนภัส หงส์จำรัสศิลป์ (นครปฐม) 6-2, 6-1 ชายเดี่ยว รอบแรก จิรัฏฐ์ นวสิริสมบูรณ์ (กทม.) ชนะ ภูชิสส์ สุขใจ (ชลบุรี) 6-0, 6-0 ปูนทอง โกมลพิสุทธิ์ (กทม.) ชนะ อาร์เทม ซูบาเรฟ 6-1, 6-2 ธนภัค ตรีสัตยกุล (นครปฐม) ชนะ พิชญะพงษ์ โสภณพิสุทธิ์ (กทม.) 6-3, 6-0 ชนาธร กางทอง (สกลนคร) ชนะ ริคคาร์โด อลิคานดริ (ชลบุรี) 6-2, 6-0 ณัฏฐญุตม์ นิธิธนนนต์ (อุดรธานี) ชนะ ปังยะ ผลพิรุฬห์ (กทม.) 6-0, 6-2</p>
<!-- /wp:paragraph -->

<!-- wp:image {"id":49568,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499217321_1128201542676160_8560627485817127102_n-1024x683.jpg" alt="" class="wp-image-49568"/></figure>
<!-- /wp:image -->