<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0079a3"}}} -->
<p class="has-text-align-center has-vce-bg-color has-text-color has-background" style="background-color:#0079a3;font-size:22px"><strong>"กษิดิศ" เสิร์ฟเอซปราบอินเดีย<br>ทะลุก่อนรองฯ เทนนิสไอทีเอฟ<br>"ลัลนา" โชว์ฟอร์มเต็ง 1 เข้ารอบ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 5 รายการ "ไอทีเอฟ เมนส์ เวิลด์ เทนนิส ทัวร์" และรายการ "ไอทีเอฟ วีเมนส์ เวิลด์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 544,350 บาท รวม 2 รายการอยู่ที่ 1,088,700 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 13 ก.ค.2566 ในประเภทเดี่ยว เป็นการแข่งขันรอบสอง หรือ 16 คนสุดท้าย
       ประเภทชายเดี่ยว "บูม" กษิดิศ สำเร็จ นักเทนนิสไทย วัย 22 ปี มือ 690 โลก ที่เคยคว้าแชมป์มาแล้ว ในศึกเอ็ม25 เชียงราย เมื่อปีที่ผ่านมา ลงสนามพบกับ มานิช ซูเรชกุมาร นักหวดชาวอินเดีย วัย 23 ปี มือ 736 ของโลก ที่ได้แชมป์มาแล้ว 3 ครั้ง ผลการแข่งขัน ปรากฏว่า ในแมทช์นี้เป็น กษิดิศ ที่โชว์ฟอร์มได้ดีกว่า เสิร์ฟได้ยอดเยี่ยม ซึ่งเสิร์ฟเอซได้ถึง 14 ครั้ง ในขณะที่ มานิช เสิร์ฟเอซได้ 6 ครั้ง ก่อนที่หนุ่มไทยจะคว้าชัยชนะด้วยสกอร์ 6-3 ทั้งสองเซต ใช้เวลาแข่งขันไป 1 ชั่วโมง 25 นาที กษิดิศ ผ่านเข้ารอบก่อนชนะเลิศ หรือ 8 คนสุดท้าย ไปพบกับ ทาคุยะ คุมะซากะ หนุ่มญี่ปุ่น มือ 836 โลก ที่เอาชนะนักหวดร่วมชาติ ยูสึเกะ ทาคาฮาชิ เต็ง 4 และมือ 525 โลก 2-1 เซต 6-4, 6-7 ไทเบรก 5-7 และ 6-3
       ด้านประเภทหญิงเดี่ยว รอบสอง "รวงข้าว" ลัลนา ธาราฤดี นักเทนนิสไทย วัย 19 ปี มือ 366 โลก โชว์ฟอร์มเต็ง 1 ของรายการ ใช้เวลา 59 นาที หวดเอาชนะ อนาสตาซิยา โลปาตา นักหวดสาวยูเครน วัย 18 ปี ได้ 2 เซตรวด 6-3 และ 6-1 "รวงข้าว" ผ่านเข้ารอบก่อนรองชนะเลิศ หรือ 8 คนสุดท้าย ไปพบกับนักหวดร่วมชาติ "แน็ต" พัณณิน โควาพิทักษ์เทศ วัย 20 ปี มือวาง 6 และ มือ 531 โลก ที่เข้ารอบด้วยการชนะ ฮูเมร่า บาฮาร์มัส จากอินเดีย 2-1 เซต 3-6, 6-4 และ 6-4
       ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบสอง ภวิชญ์ สอนหลักทรัพย์ ชนะ ดิกวิเจย์ ปราทับ ซิงห์ (วาง 3 อินเดีย) 6-2, 6-2
       ศิวณัฏฐ์ อุ้ยตยะกุล แพ้ ทาอิเซอิ อิจิคะวะ (ญี่ปุ่น) 5-7, 5-7 คงทรัพย์ คงคา แพ้ ริวกิ มัตสึดะ (วาง 7 ญี่ปุ่น) 5-7, 1-6 ภาธร หาญชัยกุล แพ้ สิดหาร์ธ ราวัต (อินเดีย) 3-6, 7-6(5) และ 4-6 พลภูมิ โควาพิทักษ์เทศ แพ้ อี แจมุน (วาง 2 เกาหลีใต้) 4-6, 6-3 และ 6-7(7-9)
       หญิงเดี่ยว รอบสอง อัญชิสา ฉันทะ (วาง 4) ชนะ อี กยอง ซอ (เกาหลีใต้) 6-4, 7-6(7) พัชรินทร์ ชีพชาญเดช ชนะ ฮารุนะ อะราคาวะ (วาง 3 ญี่ปุ่น) 6-3Ret. (ป่วย) พิมพ์มาดา ทองคำ แพ้ ดาชา อิวาโนวา (วาง 8 สหรัฐฯ) 7-6(4), 2-6 และ 6-3
       ชายคู่ รอบก่อนรองชนะเลิศ ปรัชญา อิสโร-เบลก เบย์ลดอน (วาง 1 ไทย-ออสเตรเลีย) ชนะผ่าน คงทรัพย์ คงคา-ริมเปอิ คาวะกะมิ (ญี่ปุ่น) แม็กซิมัส ภราพล โจนส์-ทาคุยะ คุมะซากะ (ไทย-ญี่ปุ่น) ชนะ สิดหาร์ธ ราวัต-แรนจีต วิรัล มูรูเกสัน (อินเดีย) 6-3, 6-0
       ยุทธนา เจริญผล-กษิดิศ สำเร็ ชนะ พลภูมิ โควาพิทักษ์เทศ-มานิช ซูเรชกุมาร (อินเดีย) 4-6, 6-2 และซูเปอร์ไทเบรก 10-6
       หญิงคู่ รอบก่อนรองชนะเลิศ พัณณิน โควาพิทักษ์เทศ-ศุภาพิชญ์ เกือรัมย์ ชนะ สลักทิพย์ อุ่นเมือง-โซฮา ซาดิก (อินเดีย) 1-6, 6-3 และซูเปอร์ไทเบรก 10-5 อัญชิสา ฉันทะ-พัชรินทร์ ชีพชาญเดช (คู่มือวาง 2) ชนะ แบค ดาย็อน-จอง โบยอง (เกาหลีใต้) 3-6, 6-3 และซูเปอร์ไทเบรก 10-6</code></pre>
<!-- /wp:code -->

<!-- wp:image {"id":38087,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/05AD8803-FCCE-4D7B-A121-8688D3F6DB13-1024x683.jpeg" alt="" class="wp-image-38087"/></figure>
<!-- /wp:image -->