<!-- wp:paragraph {"align":"center","style":{"typography":{"fontSize":20},"color":{"background":"#dfdbb9"}}} -->
<p class="has-text-align-center has-background" style="background-color:#dfdbb9;font-size:20px"><strong>"ปารมี" ฟอร์มฮอต! คว้า 2 รางวัลขึ้นแท่นแชมป์เทนนิสเยาวชนปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 62 ประจำปี 2567 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 7 เม.ย. 2567 เป็นการแข่งขันวันสุดท้ายของรุ่นอายุไม่เกิน 10 ปี และ 16 ปี ประเภทเยาวชนหญิงเดี่ยว รุ่นอายุไม่เกิน 16 ปี รอบชิงชนะเลิศ ปารมี ทัดแก้ว นักเทนนิสดาวรุ่งจากยะลา มือวางอันดับ 2 ของรายการ ดีกรีเยาวชนทีมชาติไทยชุดปัจจุบัน โคจรมาพบกับ ริโอะ ฮิกาชิ นักเทนนิสดาวรุ่งลูกครึ่งไทย-ญี่ปุ่น มือวางอันดับ 4 จากกรุงเทพฯ และผลการแข่งขัน ปรากฏว่า เป็น ปารมี ที่เล่นได้ดี ซึ่งเสียไปเพียงเกมเดียวในเซตแรก ก่อนเอาชนะด้วยสกอร์ 6-1 และ 6-0 ปารมี คว้าแชมป์หญิงเดี่ยวในรุ่นอายุไม่เกิน 16 ปี ของประเทศไทยไปครอง นอกจากนี้ ปารมี ยังทำผลงานได้อีกรางวัล จากประเภทหญิงคู่ รุ่นอายุไม่เกิน 16 ปี โดยจับคู่กับ ศรร์วิศา กุลพิศาลรัศม์ จากกรุงเทพฯ ลงสนามหวดรอบชิงชนะเลิศและสามารถเอาชนะ พรปวีณ์ ไพศาลภาณุวงศ์ จากเชียงใหม่ และ จิตตานันท์ วิมุกตานนท์ จากพิษณุโลก 2-0 เซต 7-6(4) และ 6-3 ด้านประเภทเยาวชนชายเดี่ยว รุ่นอายุไม่เกิน 16 ปี พชร ทวีกุล นักหวดลูกสักหลาดชาวกรุงเทพฯ มือวางอันดับ 9 ของรายการ คว้าแชมป์ประเทศไทยในรุ่นนี้ไปครอง หลังจากลงสนามหวดรอบชิงชนะเลิศ และสามารถเอาชนะ ภูดิถ ปภัสร์สิริกุล นักเทนนิสชาวนครราชสีมา มือวางอันดับ 5 ของรายการ ได้ภายใน 2 เซต ด้วยสกอร์ 6-1 และ 6-1</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันรอบชิงชนะเลิศคู่อื่น ๆ มีดังนี้ รุ่นอายุไม่เกิน 16 ปี ประเภทชายคู่ กานต์ธัช สุรฤทธิ์โยธิน (ชลบุรี)-ปังยะ ผลพิรุฬห์ (กทม.) ชนะ ณภัทร พัฒนเลิศพันธ์ (สมุทรปราการ)-พชร ทวีกุล (กทม.) 6-3, 7-6(7) รุ่นอายุไม่เกิน 10 ปี ประเภทชายเดี่ยว โอลีเวอร์ เบนเซน เบิร์กฮาวท์ (ชลบุรี) ชนะ อธิวัฒน์ บุญชู (กทม.) 4-0, 4-1 ด้านประเภทหญิงเดี่ยว จัสมิน มณีชยางกูร (สงขลา) ชนะ วิมุตติญา พงษ์หนู (กทม.) 5-3, 4-1 ประเภทชายคู่ ทรอย ศิวพฤกษ์ (กทม.)-ปรัตถกร ภาชีรัตน์ (พระนครศรีอยุธยา) ชนะ อธิวัฒน์ บุญชู (กทม.)-โอลีเวอร์ เบนเซน เบิร์กฮาวท์ (ชลบุรี) 2-4, 5-4 (4) และซูเปอร์ไทเบรก 10-8 ขณะที่ประเภทหญิงคู่ กัญญ์วรา โรจน์วิรุฬห์ (ปทุมธานี)-วิมุตติญา พงษ์หนู (กทม.) ชนะ โชติกา ลิ่มมานะกุล (ภูเก็ต)-ณัฐธยาน์ ศิริสุวรรณ์ (เชียงราย) 2-4, 4-1 และซูเปอร์ไทเบรก 10-5 หลังการแข่งขันได้มีพิธีมอบรางวัลให้นักกีฬาในรุ่นอายุไม่เกิน 10 ปี และ 16 ปี โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา อนึ่ง การแข่งขันช่วงสุดท้าย เป็นการแข่งขันของรุ่นอายุไม่เกิน 12 ปี และ 18 ปี โดยเริ่มเมื่อวันที่ 7 เม.ย. เป็นวันแรก สำหรับรุ่นอายุไม่เกิน 18 ปี ผู้ที่ได้ตำแหน่งชนะเลิศ ประเภทเยาวชนชายเดี่ยว, ชายคู่, หญิงเดี่ยว และหญิงคู่ จะได้ครองถ้วยพระราชทานฯ</p>
<!-- /wp:paragraph -->

<!-- wp:image {"id":42248,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/435598995_832539855575665_8880695737916032437_n-1024x683.jpg" alt="" class="wp-image-42248"/></figure>
<!-- /wp:image -->