<!-- wp:paragraph {"align":"center","style":{"typography":{"fontSize":20},"color":{"background":"#d0c1b2"}}} -->
<p class="has-text-align-center has-background" style="background-color:#d0c1b2;font-size:20px"><strong>“เดวิสคัพไทย" เดินทางถึงไซปรัสทีมงานอวยพรวันเกิด "บูม-กษิดิศ"</strong></p>
<!-- /wp:paragraph -->

<!-- wp:paragraph -->
<p>คณะนักกีฬาเทนนิสทีมชาติไทย พร้อมด้วยเจ้าหน้าที่ ได้ออกเดินทางจากท่าอากาศยานสุวรรณภูมิ เมื่อวันที่ 27 ม.ค. 2568 เวลา 02.00 น. ตามเวลาประเทศไทย ด้วยสายการบิน กาตาร์ แอร์เวย์ เที่ยวบิน QR 837 จากนั้นได้แวะต่อเครื่องที่โดฮา ประเทศกาตาร์ เที่ยวบิน QR 265 และล่าสุด ได้เดินทางถึงท่าอากาศยานลาร์นากา สาธารณรัฐไซปรัส วันที่ 27 ม.ค. เวลาประมาณ 16.40 น. ของไทย พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีมเดวิสคัพไทย ได้นำคณะนักกีฬาและเจ้าหน้าที่เดินทางต่อโดยรถยนต์ไปยัง กรุงนิโคเซีย และเข้าพักที่โรงแรมคลาสสิค ก่อนเข้าร่วมการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" เวิลด์ กรุ๊ป 2 เพลย์ออฟส์ ที่สนามดิน นิโคเซีย ฟิลด์ คลับ กรุงนิโคเซีย สาธารณรัฐไซปรัส ระหว่างวันที่ 31 ม.ค. - 1 ก.พ. 2568</p>
<!-- /wp:paragraph -->

<!-- wp:paragraph -->
<p>จากนั้น พันเอก วัฒนา พร้อมด้วย "โค้ชเบิ้ม" ดร.ธนากร ศรีชาพันธุ์ กัปตันทีมและผู้ฝึกสอน, พันโท วิทยา สำเร็จ ผู้ช่วยผู้ฝึกสอน ได้นำนักกีฬาทั้ง 5 คน "บูม" กษิดิศ สำเร็จ "โอเว่น" ธนเพชร ฉันทะ "จูเนียร์" วิชยา ตรงเจริญชัยกุล "แม็กซิ" แม็กซิมัส ภราพล โจนส์ (ลูกครึ่งไทย-ออสเตรเลีย) และ "ณัฐ" ปรัชญา อิสโร พร้อมด้วย นายวีรภัทร สิริจริยาพร นักวิทยาศาสตร์การกีฬา ออกเดินทางไปยังสนาม นิโคเซีย ฟิลด์ คลับ กรุงนิโคเซีย เพื่อฝึกซ้อมแบบเบา ๆ เน้นเรื่องการยืดกล้ามเนื้อ ผู้สื่อข่าวรายงานว่า ก่อนออกเดินทางจากท่าอากาศยานสุวรรณภูมิ พันเอก วัฒนา จันทร์ไพจิตต์ ผู้จัดการทีมเดวิสคัพไทย และคณะ ได้นำเค้กมาอวยพรวันเกิดให้แก่ "บูม" กษิดิศ สำเร็จ นักเทนนิสมือ 1 ทีมชาติไทย และขอให้ กษิดิศ เป็นกำลังสำคัญในการนำทีมไทยคว้าชัยในการแข่งขันครั้งนี้ โดย กษิดิศ นั้น มีวันคล้ายวันเกิดตรงกับวันที่ 26 ม.ค. และมีอายุครบ 24 ปีบริบูรณ์ สร้างความดีใจและปลื้มใจให้กับ กษิดิศ และครอบครัว "สำเร็จ" เป็นอย่างมาก</p>
<!-- /wp:paragraph -->

<!-- wp:paragraph -->
<p>สำหรับ กษิดิศ นั้น เป็นนักเทนนิสที่สร้างชื่อเสียงให้ประเทศไทยมาหลายรายการ รวมถึงล่าสุด ที่ได้สิทธิแข่งขันเทนนิสแกรนด์ สแลม ครั้งแรกในชีวิต ในรายการ ออสเตรเลียน โอเพ่น 2025 ก่อนพ่ายให้แก่ "ดานิล เมดเวเดฟ" มืออันดับ 5 ของโลก ในการแข่งขันเมนดรอว์ รอบแรก 2-3 เซต</p>
<!-- /wp:paragraph -->

<!-- wp:image {"id":47643,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/475036199_1040037171492598_3746237112506277927_n-1024x683.jpg" alt="" class="wp-image-47643"/></figure>
<!-- /wp:image -->