<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#3400a3"}}} -->
<p class="has-text-align-center has-vce-bg-color has-text-color has-background" style="background-color:#3400a3;font-size:22px"><strong>แชมป์เก่ายังแกร่งลิ่วรอบรองฯ<br>เทนนิสไทยแลนด์ โอเพ่น 2024</strong></p>
<!-- /wp:paragraph -->

<!-- wp:code -->
<pre class="wp-block-code"><code>  จู หลิน แชมป์เก่าจากจีน ยังหวดโชว์ฟอร์มสุดแกร่ง ไล่อัด เอริน่า โรดิโอโนว่า จากออสเตรเลีย 2 เซตรวด ทะลุผ่านเข้ารอบรองชนะเลิศ ประเภทหญิงเดี่ยว ได้ตามคาด ในศึกเทนนิสใหญ่ ไทยแลนด์ โอเพ่น 2024 พรีเซนเต็ด บาย อีเอ ที่อารีน่า หัวหิน 
  การแข่งขันเทนนิสหญิง ดับเบิลยูทีเอ 250 รายการ "ไทยแลนด์ โอเพ่น 2024 พรีเซนเต็ด บาย อีเอ" ชิงเงินรางวัลรวมสูงถึง 267,082 ดอลลาร์สหรัฐ หรือประมาณเกือบ 10 ล้านบาท ที่อารีน่า หัวหิน จ.ประจวบคีรีขันธ์ เมื่อวันที่ 2 กุมภาพันธ์ 2567 ในประเภทหญิงเดี่ยว เป็นรอบก่อนรองชนะเลิศ
  คู่ที่น่าสนใจ จู หลิน นักหวดจีนวัย 30 ปี แชมป์ไทยแลนด์​ โอเพ่น 2023 มืออันดับ 45 ของโลก และมือวางอันดับ 2 ของรายการ ลงดวลแร็กเกตกับ เอริน่า โรดิโอโนว่า นักเทนนิสวัย 34 ปีจากออสเตรเลีย มืออันดับ 101 ของโลก
  สถิติการพบกันระหว่าง จู หลิน กับ เอริน่า โรดิโอโนว่า นั้น เคยพบกันมา 4 ครั้ง เป็นทางฝั่งของ จู หลิน ที่เอาชนะได้ถึง 3 ครั้ง และแพ้ครั้งเดียว โดยครั้งล่าสุดที่พบกัน ปี 2019 ในรอบชิงชนะเลิศ รายการที่หลิ่วโจว ประเทศจีน ซึ่งเป็น จู หลิน ชนะไป 2-1 เซต 
  สำหรับแมทช์นี้ เซตแรกเป็นทาง จู หลิน ที่รักษามาตรฐานการเล่นในเกมเสิร์ฟของตัวเองได้อย่างยอดเยี่ยมเอาชนะไปก่อน 6-3 เซตสอง นักหวดจีนยังโชว์ฟอร์มได้ดี เอาชนะได้อีก 6-3 ส่งผลให้ จู หลิน เอาชนะ เอริน่า โรดิโอโนว่า 2 เซตรวด ด้วยสกอร์ 6-3 และ 6-3
  จู หลิน แชมป์เก่าจากจีน ทะลุสู่รอบรองชนะเลิศได้ตามความคาดหมาย โดยเข้าไปรอพบผู้ชนะระหว่าง หวัง หย่าฟ่าน วัย 29 ปีจากจีน มืออันดับ 78 ของโลก หรือ เคตี้ โวลีเน็ตส์ นักหวดวัย 22 ปีจากสหรัฐอเมริกา มืออันดับ 125 ของโลก
  ในรอบรองชนะเลิศ จู หลิน นักหวดจีนวัย 30 ปี เจ้าของแชมป์เก่าไทยแลนด์​ โอเพ่น ปี 2023 มืออันดับ 45 ของโลก และมือวางอันดับ 2 ของรายการ จะเข้าไปตัดเชือกกับเพื่อนร่วมชาติ หวัง หย่าฟ่าน วัย 29 ปีจากจีน มืออันดับ 78 ของโลก ที่เอาชนะ เคตี้ โวลีเน็ตส์ นักหวดวัย 22 ปีจากสหรัฐอเมริกา มืออันดับ 125 ของโลก 1-6, 6-3 และ 7-6 ไทเบรก 7-4
  ด้าน 2 นักหวดมือวางของทัวร์นาเมนต์ หวัง ซินหยู สาวจีนวัย 22 ปี มืออันดับ 40 ของโลก และมือวางอันดับ 3 ของรายการ พบกับ ยูเลีย ปูตินต์เซว่า วัย 29 ปีจากคาซัคสถาน มืออันดับ 70 ของโลก และมือวางอันดับ 7 ของรายการ ปรากฏว่า หวัง ซินหยู ต้องออกแรงหวด 3 เซต ก่อนย้ำชัยชนะเหนือ ยูเลีย ปูตินต์เซว่า 2-1 เซต 6-1, 3-6 และ 6-3
  สำหรับในรอบรองชนะเลิศ หวัง ซินหยู จะพบกับ ไดอาน่า ชไนเดอร์ นักหวดดาวรุ่งวัย 19 ปี มืออันดับ 108 ของโลก ที่เอาชนะ ดาลม่า กัลฟี่ วัย 25 ปีจากฮังการี มืออันดับ 137 ของโลก 6-2 และ 6-1</code></pre>
<!-- /wp:code -->

<!-- wp:image {"id":41453,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_3989-1024x683.jpeg" alt="" class="wp-image-41453"/></figure>
<!-- /wp:image -->