<!-- wp:paragraph {"align":"center","style":{"typography":{"fontSize":20},"color":{"background":"#c8ecd1"}}} -->
<p class="has-text-align-center has-background" style="background-color:#c8ecd1;font-size:20px"><strong>"วิชยา" หวดฉลุยเดี่ยว-คู่ศึกอาชีพที่เวียดนาม</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เวิลด์ เทนนิส ทัวร์ รายการ "M25 เตยนินห์" ชิงเงินรางวัลรวม 25,000 ดอลลาร์สหรัฐ หรือราว 925,000 บาท ที่จังหวัดเตยนินห์ ประเทศเวียดนาม สัปดาห์ที่สอง เมื่อวันที่ 6 ตุลาคม ชายเดี่ยว รอบสอง วิชยา ตรงเจริญชัยกุล นักหวดไทยวัย 27 ปี มืออันดับ 1165 ของโลก เสิร์ฟ 9 เอซก่อนจะล้มมือวาง 8 ของรายการ นิติน กุมาร ซินฮา มืออันดับ 790 ของโลก จากอินเดีย 2 เซตรวด ด้วยสกอร์ 6-3 และ 7-5 ใข้เวลาทั้งสิ้น 1 ชั่วโมง 41 นาที วิชยา ผ่านเข้าสู่รอบก่อนรองชนะเลิศ(8คนสุดท้าย) ไปพบกับ โคลแมน หว่อง ชัค ลัม ดาวรุ่งวัย 18 ปีจากฮ่องกง มืออันดับ 1040 ของโลก</p>
<!-- /wp:paragraph -->

<!-- wp:paragraph -->
<p>ส่วนประเภทคู่ รอบก่อนรองชนะเลิศ วิชยา มืออันดับคู่ 1315 ของโลก จับคู่กับหนุ่มไต้หวัน ซู หยู เซียว มืออันดับคู่ 158 ของโลก คู่มือวาง 2 ของรายการ ยังเล่นได้เข้าขากันดีช่วยกันเอาชนะ กฤติน โกยกุล นักหวดไทย มืออันดับคู่ 1601 ของโลก ที่คู่กับ ริชฮาบ เอการ์วาล จากอินเดีย 2-0 เซต ด้วยสกอร์ 6-1 และ 6-4 วิชยา กับ ซู หยู เซียว ควงคู่ทะลุเข้ารอบรองชนะเลิศไปพบกับคู่ของ ปรัชญา อิสโร นักหวดไทยที่จับคู่กับ นิติน กุมาร ซินฮา นักหวดอินเดีย คู่มือวาง 4 ของรายการ ที่ผ่านเข้ารอบได้หลังเฉือนชนะคู่นักเทนนิสเจ้าถิ่น ต่วน ฝั่ม มินห์ กับ ซาง ลินห์ ตริน 2-1 เซต ด้วยสกอร์ 6-4, 6-7(6) และซูเปอร์ไทเบรก 11-9</p>
<!-- /wp:paragraph -->

<!-- wp:image {"id":34108,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/311006848_474226668073654_3569104542613038303_n-1024x683.jpg" alt="" class="wp-image-34108"/></figure>
<!-- /wp:image -->